
Cei şapte tineri mucenici pe care Biserica Ortodoxă îi prăznuieşte astăzi, 22 
octombrie, dar şi la 4 august: Maximilian, lamvlih, Martinian, loan, Dionisie, 
Exacustodian si Antonin, au trăit la jumătatea secolului al III-lea, în cetatea Efes 
cunoscuţi şi sub numele de „cei şapte adormiţi“, scot în evidenţă, prin viaţa lor, 
modul în care Dumnezeu lucrează prin sfinţii Săi pentru unitatea Bisericii. Într- 
o perioadă în care învăţătura despre înviere era atacată de eretici, Dumnezeu îi 
adoarme, iar apoi îi înviază pe cei şapte tineri, cu scopul de a întări credința 
oamenilor în înviere. 

Evanghelia şi Apostolul zilei 





25. Și mulțimi multe mergeau după EL, din Galileea, din Decapole, din 
Ierusalim, din ludeea şi de dincolo de Iordan. 

1. Văzând mulțimile, lisus S-a suit în munte, şi aşezându-se, ucenicii Lui au 
venit la EL. 

2. Și deschizându-şi gura, îi învăţa zicând: 

3. Fericiţi cei săraci cu duhul, că a lor este Împărăţia Cerurilor. 

4. Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6. Fericiţi cei ce flămânzesc şi însetează de dreptate, că aceia se vor sătura. 

7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10. Fericiţi cei prigoniţi pentru dreptate, că a lor este Împărăţia Cerurilor. 

11. Fericiţi veţi fi voi când vă vor ocări şi vă vor prigoni şi vor zice tot 
cuvântul rău împotriva voastră, minţind din pricina Mea. 

12. Bucuraţi-vă şi vă veseliţi, că plata voastră multă este în ceruri. 


Apostol 





26. Un astfel de Arhiereu se cuvenea să avem: Sfânt, fără de răutate, fără de 
pată, osebit de cei păcătoşi, şi fiind mai presus decât cerurile. 

27. EI nu are nevoie să aducă zilnic jertfe, ca arhiereii: întâi pentru păcatele 
lor, apoi pentru ale poporului, căci El a făcut aceasta o dată pentru 
totdeauna, aducându-Se jertfă pe Sine însuşi. 

28. Căci Legea pune ca arhierei oameni care au slăbiciune, pe când cuvântul 
jurământului, venit în urma Legii, pune pe Fiul, desăvârşit în veacul 
veacului. 

1. Lucru de căpetenie din cele spuse este că avem astfel de Arhiereu care a 
şezut de-a dreapta tronului slavei în ceruri, 

2. Slujitor Altarului şi Cortului celui adevărat, pe care l-a înfipt Dumnezeu şi 
nu omul. 

În această lună (august), ziua a patra - Sfinţii şapte tineri cei din Efes 
(Minei) 





La Vecernie 


La Doamne, strigat-am..., se pun stihirile pe 6; din Octoih 3 şi ale sfinților 3, 
glasul al 4-lea: 


Podobie: Ca pe un viteaz... 


Fericiţii tineri supunându-se lui Dumnezeu, au defăimat porunca cea fărădelege, 
şi legaţi fiind au dezlegat legătura rătăcirii, şi vrednicia cea lumească lepă- 
dându-o, au luat vrednicia ceea ce i-a făcut pe ei măriţi, şi le-a pricinuit des- 
fătarea, Împărăției cea de sus. 


Spre luptele pătimirii cu tărie iscusindu-vă sfinților, v-aţi ascuns în peşteră, 
rugându-vă Domnului cu neîncetate rugăciuni, ca să vă dea tărie şi putere, şi cu 
judecăţile care le ştie Iubitorul de oameni, dumnezeieşte v-a poruncit vouă a 
adormi în pace. 


Taina tainelor, sfinților li se pune înainte; că precum adormind nu au simţit, aşa 
şi acum sculându-se se spăimântară, că ceea ce s-a săvârşit, s-a făcut încre- 
dinţare învierii morţilor, ca cunoscând cei ce se lepădau de dânsa, să li se astupe 
gurile, cu credinţă prea mărind pe mucenici. 


Slavă..., Și acum..., a Născătoarei 

De osândire şi de greşalele cele cumplite, şi de moarte, Preasfântă dumnezeiască 
Mireasă, mântuieşte pe smerit sufletul meu, şi prin rugăciunile tale izbăveşte-l, 
şi-mi dăruieşte să dobândesc îndreptare în ziua ispitirii. Pe care o au dobândit 
adunările sfinților, prin pocăință mai-nainte de sfârşit curățindu-mă, şi prin 
vărsările lacrimilor. 


A Crucii, a Născătoarei 


Pe tine Mieluşelul şi Păstorul, dacă Te-a văzut pe lemn Mieluşeaua ceea ce Te-a 
născut, se tânguia şi ca o Maică grăia către Tine: Prea iubite Fiule îndelung- 
Răbdătorule, cum Te-ai spânzurat pe lemnul Crucii, Cuvinte? Cum mâinile şi 
picioarele Tale s-au pironit de cei fărădelege? Şi sângele Tău Ţi-ai vărsat, Stă- 
pâne? 


Tropar, glasul al 4-lea: Mucenicii Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tăria Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 
Sau acesta, glas acelaşi: 
Mari sunt isprăvile credinţei, în peşteră ca întru o cămară împărătească au pe- 
trecut cei şapte Sfinţi tineri, şi fără stricăciune au murit; şi după multe vremi ca 
dintr-un somn s-au sculat, întru încredințarea învierii tuturor oamenilor; prin 
rugăciunile lor Hristoase Dumnezeule, miluieşte-ne pe noi. 
Slavă..., Și acum..., al Născătoarei 
La Utrenie 

Canoanele - Amândouă ale Octoihului, şi al Sfinţilor tineri pe 4. 

Canonul Sfinţilor tineri 
Cântarea 1 
Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea, şi a trecut pe poporul, pe care l-a liberat din robia egiptenilor, 
că S-a proslăvit. 
Pe cinstiţii şi străluciţii tineri cei şapte cu numărul, veniţi să-i cinstim cu 


credinţă, căci luminează pe Biserica lui Hristos, mai bine decât sfeşnicul legii 
vechi, cel cu şapte lumini. 

Cei şapte tineri care vieţuisesc lui Hristos mai-nainte întru omorârea trupului, 
primind minunată moarte ca un somn, iarăşi s-au sculat, întărind dogma Invierii. 


lerihonul a căzut prin strigarea celor şapte trâmbiţe, iar înălţarea înşelăciunii, 
prin credinţa cea cu şapte glasuri, a purtătorilor de chinuri s-a pogorât până la 
iad şi s-a risipit. 

Slavă... 

Cu adevărat îndoită cunună aţi primit Sfinţilor şapte tineri, înşelăciunea şi lepă- 
darea sculării tuturor risipindu-o mai-nainte de moarte, şi încredințându-o prin 
scularea voastră. 

Și acum..., a Născătoarei 

Naşterea cu cuviinţă nouă o înnoieşte, ceea ce nu ştii de mire, că Cuvântul cel 
împreună veşnic fără de început cu Tatăl şi cu Dumnezeiescul Duh, S-a întrupat 
din tine fără schimbare şi fără amestecare. 

Cântarea a 3-a 


Irmos: Intăreşte-ne pe noi întru Tine... 


Strălucind cu credință v-aţi arătat şapte stele nerătăcite, şi pe cei ce înotau în 
luciul înşelăciunii, i-aţi îndreptat către limanul mântuirii purtătorilor de chinuri. 


Cu tărie stând înaintea divanului muncitorului sfinților, ca şi de demult Maca- 
beii, prin ostăşire ați primenit mărirea cea vremelnică, făcându-vă ostaşi ai lui 
Hristos. 


Slavă... 


Arătatu-v-aţi după vrednicie jertfă rugăciunii primită lui Hristos, Sfinţilor tineri, 
Şi cu mireasmă bine mirositoare, cu tărie aţi mustrat stricăciunea înşelăciunii. 


Și acum..., a Născătoarei 


Rugul în Sinai mai-nainte a închipuit naşterea ta, prea lăudată Fecioară, căci cu 
credinţă primind Focul Dumnezeirii în pântece, nu te-ai ars. 


Irmosul: Intăreşte-ne pe noi întru Tine, Doamne, cel ce prin Cruce ai omorât 
păcatul; şi frica Ta o sădeşte în inimile noastre, ale celor ce Te lăudăm pe Tine. 

Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Cei ce au trecut cu vederea ceste lumeşti ca nişte stricăcioase, şi au primit da- 
rurile cele nestricăcioase, murind au rămas fără de stricăciune. Pentru aceasta 
după mulţi ani au înviat, îngropând toată necredinţa vrăjmaşilor, pe care cu lau- 
de astăzi credincioşii lăudându-i, pe Hristos să-L slăvim. 


Slavă..., Și acum... a Născătoarei 

Iubitor de păcate fiind, pe tine te rog Ceea ce ai născut pe Dumnezeu cel fără de 
păcate, care ridică păcatele lumii, cinstită; ca să miluiască sufletul meu cel mult 
păcătos, şi să curăţească păcatele mele cele multe, căci însuţi eşti curățire păcă- 
toşilor şi mântuire, şi sprijineala credincioşilor. 

A Crucii, a Născătoarei 

Pe Cel născut din Tatăl cel fără început, ceea ce mai pe urmă Te-a născut tru- 
peşte, văzându-Te spânzurat pe Cruce, Hristoase, a strigat: Vai mie prea iubite 
lisuse, cum Cela ce Te proslăveşti ca un Dumnezeu de îngeri, vrând Te răstig- 
neşti acum de oamenii cei fărădelege; Te laud pe Tine îndelung Răbdătorule. 


Cântarea a 4-a 


Irmos: Auzit-am. Doamne, glasul rânduielii Tale şi Te-am prea slăvit pe Tine, 
Unule, lubitorule de oameni. 


Pe ceata cea prea sfințită, cea cinstită cu numărul şeptimii, pe cei şapte cinstiți 
tineri să-i lăudăm. 


Pe răul credincios împărat, care izvodea cele deşarte ale înşelăciunii, pruncii 
efesenilor l-au arătat nebun. 


Ca nişte junghieri cu totul fără prihană, şi jertfe cu adevărat ale Domnului, 
Sfinţii tineri prin credinţă s-au arătat. 


Slavă... 

Murind cu trupul, şi negrăit sculându-vă mai-nainte de Invierea cea de obşte, cu 
slavă v-aţi încoronat pruncilor. 


Și acum..., a Născătoarei 


Nu ne trece cu vederea prea binecuvântată, pururea pentru noi rugându-te, ca să 
ne mântuim de toată scârba, prea curată Fecioară. 


Cântarea a 5-a 

Irmos: Dătătorule de lumină şi Făcătorule al veacurilor, Doamne, întru lumina 
poruncilor Tale povăţuieşte-ne pe noi, că afară de Tine pe alt Dumnezeu nu 
ştim. 

Voi pruncii Efesului murind odinioară pe pământ fără de simțire cu moartea cea 
de obşte, ați înviat iarăşi mai presus de fire, arătat încredinţând învierea 
morţilor. 

Ca nişte pătimitori după lege ai Domnului, sfinţindu-vă lui Dumnezeu prin 
mărturisirea; cea adevărată a credinţei, v-aţi mântuit înţelepţilor de sarcini şi de 
bătăi, şi aţi primit cununa. 


Slavă... 


Lăudaţilor mucenici cei ce tare aţi biruit înşelăciunea idolească, şi eresurile dog- 
melor celor păgâneşti, păziţi pururea pe cei ce mărturisesc învierea morților. 


Și acum..., a Născătoarei 

Arătatu-Te-ai desăvârşit Om fără de amestecare, şi Dumnezeu desăvârşit, în 
două firi şi într-un ipostas, din Sfântă Maică născându-Te, Cel mai presus de 
fiinţă. 

Cântarea a 6-a 

Irmos: Întru adâncul păcatelor... 

Stâlpii cei întocmai cu numărul înţelepciunii celei dumnezeieşti, Sfinţii şapte 
tineri să se laude; care ca cu nişte pietre cu cuvintele au sfărâmat porunca cea 


fără de Dumnezeu a tiranilor. 


De legea proniei celei dumnezeieşti fiind păziţi, peştera ca o îngropare gata aţi 
primit, întru care peste mulţi ani, morți şi nestricaţi v-aţi arătat, sfinţilor. 

Slavă... 


Mărturisitori nestricăciunii v-aţi sculat, gonind credinţa cea făcătoare de stri- 
căciune şi moartă, şi rugându-vă lui Dumnezeu pentru cei ce nădăjduiesc 
învierea. 


Și acum..., a Născătoarei 


Acum s-a bucurat firea cea femeiască, acum a încetat întristarea, iar bucuria a 
înflorit, că Maria a născut bucuria pe Mântuitorul şi Domnul. 


Irmosul: Intru adâncul greşalelor fiind înconjurat, chem adâncul milostivirii 
Tale cel neurmat; din stricăciune Dumnezeule scoate-mă. 


Condacul, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 
Veseleşte cu puterea Ta pe binecredincioşii creştini, dăruindu-le lor biruinţă 
asupra celui potrivnic, având ajutorul Tău armă de pace, nebiruită biruinţă. 


Cela ce ai minunat pe pământ pe sfinții Tăi, mai-nainte de înfricoşata şi a două 
venirea Ta, prin prea slăvită scularea tinerilor, Hristoase, descoperind învierea 
aceea ce va să fie celor ce nu o credeau, le-ai arătat îmbrăcămințile şi trupurile 
lor nestricate. Şi pe împăratul l-ai înduplecat a striga: Cu adevărat, este învierea 
morţilor. 


Icos: lerarhul efesenilor, văzând oarecând minunata şi înalta înviere a tinerilor, 
s-a spăimântat cu mintea, şi a scris cu degrab prea credinciosului împărat ca să 
voiască stăpânirea sa, să vină şi să vadă învierea lor, şi să cunoască puterea lui 
Dumnezeu cea cunoscută lui. Deci îndată sculându-se marele purtător de bi- 
ruinţă, cu degrab a săvârşit calea bucurându-se, al doilea Ilie arătându-se purtat 
în căruţă; deci văzând şi minunându-se a strigat: Cu adevărat, este învierea mor- 
ților. 


Sinaxar 
Intru această lună, în ziua a patra, pomenirea Sfinţilor şapte tineri celor din 
Efes: Maximilian, Exacustodian, lamvlin, Martinian, Dionisie, loan şi Con- 
stantin. 


Stih: Cinstesc ceata cea cu numărul de şapte a mucenicilor, 
Care a arătat în lume învierea morţilor. 
In această lună în a patra zi 

Inviaţii din morţi şapte tineri împreună se prea mări. 


Aceşti sfinți au fost în vremea lui Deciu împăratul, fii ai mai marilor cetăţii, toți 
erau de credinţa lui Hristos. Şi auzind Deciu pentru dânşii, a poruncit să-i aducă 
înaintea lui, şi mult silindu-i pe dânşii ca să jertfească deşerților dumnezei. Deci 
văzându-i pe dânşii nesupuşi, s-a dus în altă cetate ca să-şi facă obiceiurile sale, 
şi după ce se va întoarce să dea asupra lor hotărâre. lar aceşti sfinţi tineri luând 
aur şi argint pentru hrana lor, au ieşit din cetate şi au intrat în peştera ce se află 
în muntele Ohlon, unde au petrecut zile multe rugându-se lui Dumnezeu; iar 
lamvlin cel mai tânăr intra în cetate şi le cumpăra lor hrană. 


Odinioară mergând el, a văzut pe Deciu intrând în cetate, şi întorcându-se în 
peşteră a spus fraților săi. Şi aşa rugându-se lui Dumnezeu, au adormit cu 
oarecare străină şi minunată adormire. Deci Deciu împăratul făcând cercare 
pentru dânşii, şi chemând pe părinţii lor, îi întrebă despre dânşii, şi spunându-i 
că se află în muntele acela Ohlon. Deciu socotind că sunt ei vii, a trimis de au 
pus pietre în gura peşterei aceleia; aceasta a fost prin pronia lubitorului de 
oameni Dumnezeu. 


Apoi împăratul Deciu murind, şi mulți alți împărați după dânsul schimbându-se 
până la împăratul Teodosie cel mic. Atuncea scornindu-se un eres cum că nu 
este înviere, iar împăratul îngrijindu-se despre aceasta şi Dumnezeu binevoind a 
descoperi tuturor că este învierea morților, a deschis peştera, şi a înviat pe aceşti 
şapte tineri din morţi, de la a căror adormire şi până la înviere au fost trecut trei 
sute şaptezeci şi doi de ani. 


ŞI şezând toți împreună, părându-li-se a fi aseară s-au culcat. Apoi au trimis pe 
lamvlin în cetate pentru trebuinţă, cu aur şi cu argint; iar el mergând spre cetate 
a văzut chipul cinstitei Cruci pe zid pus, şi se miră întru sine, şi intrând în cetate 
auzea pe mulţi cu numele lui Hristos jurându-se şi gândea întru sine, zicând: Au 
nu este acesta Efesul ? Şi scoțând banul cel de argint a început a cumpăra pâine, 
iar cei ce vindeau au vestit antipatului, căci era banul a celor mai vechi împărați, 
şi semnul lui Deciu pe banul acela. Deci mult fiind cercetat, a spus de fraţii săi 
cei din peşteră. Şi s-a dus episcopul cu antipatul la peşteră, şi au aflat mai întâi 
în gura peşterei un sicriaş de aramă cu două tăblițe de plumb, pe care era scrisă 
muncirea sfinților. Apoi intrând în peşteră au aflat pe sfinți şezând, şi aşa au 
slăvit pe Dumnezeu. Arătarea acestora a fost în patru zile ale lui august. 


Şi trimițând înştiinţare la Constantinopol, către împăratul Teodosie, cu bucurie a 
venit împăratul la Efes şi intrând în peşteră, unde erau sfinţii, s-a închinat lor 
până la pământ, şi sărutând grumazii lor, slăvea pe Iubitorul de oameni Dumne- 
zeu. 

Și mult învățând pe împăratul credinţa lui Dumnezeu, şi-au dat sfintele lor 
suflete în mâinile lui Dumnezeu, în octombrie în douăzeci şi două de zile. 


lar cine va voi să ştie istoria despre aceşti şapte tineri mai pe larg, să citească 
viaţa lor în Mineiul cel mare, adică în vieţile sfinţilor din luna aceasta august, în 
patru zile. 


Tot în această zi, aducerea moaştelor prea cuvioasei maicii noastre şi muce- 
nice Evdochia. 


Stih: Ce miros este acesta? Trupul Evdochiei, 
Bine mirosind cu darurile nevoinţei. 


Această Sfântă muceniță Evdochia era romană creştină despre partea răsăritului, 
şi fiind robită de perși, o duseră la ţara lor. Care fiind înţeleaptă, şi ştiută şi 
învățată din dumnezeiasca Scriptură, învăţă pe toţi robii, şi cunoscându-se de 
dânşii o iubeau şi femeile perşilor, şi a întors pe multe la cunoştinţa dumne- 
zeiască. Pentru aceea fiind pârâtă, a fost bătută cu vine de bou, şi băgându-o în 
temniță zăcu două luni închisă, după aceea iarăşi cercându-o, şi mărturisind pe 
Hristos Dumnezeu adevărat, fu bătută cumplit cu toiege de rodiu, până 1-au topit 
carnea de pica Jos, şi cei ce o băteau se roşise de sângele ei, şi iarăşi aruncându- 
o în temniţă îi puseră străjeri. 


De aceea peste şase luni scoţându-o şi întrebându-o, şi despicând trestii lungi cât 
dânsa, şi dezbrăcându-o o înfăşurară goală cu trestiile şi strângându-o vârtos cu 
sfori, i se înfigeau trestiile în toate mădularele, şi trăgându-le în silă acei cruzi şi 
fără de milă, tot câte una, şi rupându-i carnea, îi da dureri iuți şi grele. După 
aceea spânzurându-o, şi înfăşurându-i tot trupul cu ştreanguri, şi tescuindu-o cu 
lemne îi zdrobiră oasele, şi dacă o văzură mai moartă şi fără grai, îi tăiară capul. 


Tot în această zi, Sfântul mucenic Tatuil, în măr spânzurat S-a săvârşit. 


Stih: Mori Tatuile, prin cea în măr spânzurare, 
Ca să culegi în Eden străine mere. 


Tot în această zi, Sfântul Sfinţitul noul mucenic şi întocmai cu apostolii 
Cosma, care a mărturisit în Albania la anul o mie şapte Sute şaptezeci şi nouă, 


prin sugrumare S-a săvârşit. 


Stih: Bine împodobită podoabă te-ai arătat o, Cosma fericite. 
Strălucind lumea în urmă cu sângiurile, iar mai-nainte prin ale tale cuvinte. 


Cu ale lor sfinte rugăciuni. Doamne miluieşte-ne, şi ne mântuieşte pe noi, Amin. 

Cântarea a 7-a 


Irmos: Chipul cel de aur în câmpul Deira cinstindu-se, cei trei tineri au de- 
făimat porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat Dumnezeul părinților noştri. 


Vase curate şi alese ale lui Hristos s-au arătat tinerii, prin care dogma eresului 
din Biserică se izgoneşte, şi dreapta credinţă străluceşte, că va fi înviere a tot 
sufletul şi trupul, după cum s-a făcut. 


Ca unii ce cu adevărat mai-nainte de moarte aţi fost tari întru pătimirea voastră, 
Sfinților tineri, şi după murire v-aţi arătat vieţuind iarăşi, împuternicindu-vă cu 
dumnezeiască mărire cu bună credinţă, întru sine-vă încredinţând adeverinţa 
învierii. 


Slavă... 
Sufletelor împreună şi trupurilor cestor simţitoare va fi înviere; căci precum nu 


are fire sufletul a ieşi în lume fără de trup, aşa nici trupurile fără suflet, ziceaţi 
prea lăudaţilor: Sufletul sau se va proslăvi sau se va ruşina. 


Și acum..., a Născătoarei 


Născând pe Dumnezeu Mântuitorul tuturor, Marie, te-ai făcut îndreptare celor 
necredincioşi, sprijinire celor rătăciți, nădejde celor deznădăjduiţi, şi ajutorul 
celor ce cântă: Bine este cuvântat Rodul pântecelui tău. 


Cântarea a 8-a 
Irmos: Pe Cel ce în cuptorul... 


Rădăcina amărăciunii a înşelăciunii şi a eresului necredincioşilor, ceea ce a 
răsărit cumplit tăind acum dumnezeieştii tineri, plini sunt de roadele credinţei, 
care fiind în viaţă s-au îngropat cu credinţă şi au înviat. 


Sfinţii şapte tineri şi purtătorii de chinuri, începătorii efesenilor, dumnezeieşte s- 
au arătat întărire Bisericii lui Hristos şi a Impărăţiei, pe care cu credinţă îi prea 
înălțăm întru toţi vecii. 


Tari pătimitori 1vindu-se tinerii pe pământ, şi arătându-se întocmai cu numărul 
stelelor, făcând călătoria cea nerătăcită a bunei credinţe, strigau: Pe Tine te prea 
înălțăm Hristoase în veci. 

Binecuvântăm pe Tatăl şi pe Fiul şi pe Sfântul Duh, Domnul. 


Lumina şi învierea vieţii tinerilor în peşteră cu prea mărire, de la Dumnezeu s- 
au dăruit, şi înviind cei mai-nainte morţi, ca nişte vii au strigat: Mântuieşte 
Dumnezeule pe cei ce cu credinţă Te laudă. 


Și acum..., a Născătoarei 


N-a pierit nimenea curată Fecioară, Maica lui Dumnezeu, din cei ce aveau spre 
tine nădejdea bunei credinţe, fără numai cei ce din zavistie s-au lepădat, ca să nu 
se închine vederii chipului tău. 


Irmosul: 


Să lăudăm, să binecuvântăm şi să ne închinăm Domnului cântându-l şi prea 
înălţându-L pe Dânsul în toți vecii. 


Pe Dumnezeu, care s-a pogorât în cuptorul cel cu foc la tinerii evreieşti, şi 
văpaia întru răcoreală o a prefăcut, ca pe Domnul lăudaţi-L lucrurile, şi Il prea 
înălţaţi întru toţi vecii 


Cântarea a 9-a 
Irmos: Ceea ce pe luminătorul... 


Comoara tainelor, şi descoperirea minunilor celor dumnezeieşti s-a arătat acum 
învierea sfinţilor, pentru că cei ce de demult cu moartea cea firească trupeşte au 
murit, fără stricăciune acum au înviat îmbrăcaţi, ca şi cum nu ar fi murit. 


Cămară cunoştinţe şi tare îngrădire credinţei, s-a arătat peştera Sfinților prunci, 
vestind mai-nainte învierea tuturor ce va să fie, înviind nu pe Lazăr cel de patru 
zile, ci pe cei morţi din veci. 


Ca şi un număr cinstit cu adevărat s-au arătat tinerii ochii Bisericii, şi cu cre- 
dință lui Hristos mai cu înălțime strălucind decât piatra lui Zorobabel, duhov- 
niceşte să lăudăm duhurile lor cele dumnezeieşti. 


Slavă... 
După lege pătimind v-aţi încununat cu cununa muceniciei, şapte tineri, şi stâlpii 


înţelepciunii celei dumnezeieşti, şi ridicare dogmelor Ortodoxiei v-aţi arătat, ca 
nişte apărători ai Bisericii, şi rugători ai celor ce vă laudă. 

Și acum..., a Născătoarei 


Ca ceea ce ţi-ai păzit trupul şi sufletul neîntinat lui Dumnezeu, a iubit Împăratul 
Hristos frumuseţea ta Marie prea lăudată, şi te-a arătat Maică întrupării Sale, 
dându-mi pururea mântuire. 


Irmosul: Pe tine ceea ce pe luminătorul Dumnezeu, cel ce a răsărit mai-nainte 
de soare, care trupeşte la noi a venit, din coapsele cele fecioreşti negrăit L-ai 
întrupat, binecuvântată prea curată de Dumnezeu Născătoare te slăvim. 


Luminânda 


Voi şapte tineri şi mucenici, înaintea divanului muncitorului, pe Hristos cu în- 
drăzneală L-aţi propovăduit Dumnezeu Mântuitor şi Ziditor al tuturor; pentru că 
voi cu pronie dumnezeiască, întru ani mulţi după fire murind în peşteră, mai 
presus de fire iarăşi ca din somn aţi înviat, astupând gurile tuturor ereticilor. 


A Născătoarei 


Cu lamvlin să lăudăm pe loan, pe Martin şi pe Antonin, pe Maximilian şi pe 
Dionisie, împreună cu măritul Exacustodian, cu cântări să-i lăudăm luminat, 
prăznuind luminată pomenirea lor, ca prin rugăciunile acestora, şi cu solirile 
Născătoarei de Dumnezeu, să aflăm de la Hristos Mântuitorul, dezlegare gre- 
şalelor. 


Şi cealaltă slujbă a Utreniei după rânduială şi Otpustul. 

În această lună (octombrie), ziua a douăzeci şi doua - Sfinţii şapte tineri din 
Efes (Minei) 





La Vecernie 


La Doamne strigat-am..., punem Stihirile pe 6. Trei ale ierarhului, şi trei ale mu- 
cenicilor. 


Stihirile ierarhului (Sfântul şi întocmai cu apostolii Averchie, episcopul lera- 
poliei făcătorul de minuni), glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Lui Dumnezeu fiind cu totul plecat, te-ai arătat împlinitor dumnezeieştilor po- 
runci Averchie, şi primind sfinte sar de la înălțime ai scăpat pe oameni de multe 
feluri de boli; dracii ai gonit, capiştile ai sfărâmat; cunoştinţa dumnezeiască ai 
sădit, la cei ce mai înainte cu necunoştinţa ticăloşeşte se primejduiau, fericite. 


Cu fulgerele dumnezeieştilor învățături, ai risipit noaptea a multor dumnezei 
părinte Averchie, şi ai răsărit zorii, fu zilei săvârşind, pe cei ce erau mai înainte 
întru întunericul nedumnezeirii, arătând minuni prea mărite. Pentru aceasta cu 
credinţă prăznuim sfântă pomenirea ta, lăudându-te toți cu cuvântul pe tine de 
Dumnezeu insuflate. 

Făcând minunea, în acelaşi vas ai împreunat vin şi untdelemn, şi alt fel de mate- 
rie părinte se vedea, păzindu-se neamestecate cu dumnezeiescul dar când au 
ieşit din vas; şi cu rugăciunea ai făcut, de a izvorât dar din ape fierbinţi, care 
tămăduia toate bolile, celor ce veneau cu credinţă şi te fericeau pe tine Averchie. 


Alte Stihiri ale sfinţilor mucenici, glasul al 4-lea: 
Podobie: Ca pe un viteaz... 


Pe Dumnezeu ascultând fericiţii tineri, au defăimat porunca cea fărădelege; şi 
fiind legaţi, au dezlegat legătura rătăcirii, şi lepădând cinstea lumii, au luat vred- 
nicia care i-a făcut lăudaţi şi le-a pricinuit desfătarea Impărăţiei celei de sus. 


Nevoindu-vă înşivă cu tărie către nevoinţele pătimirii sfinților, vă ascunde-aţi în 
peşteră, rugându-vă neîncetat către Domnul, să vă dea putere şi tărie; şi după 
judecăţile care ştie lubitorul de oameni, a poruncit cu stăpânie dumnezeiască, să 
adormiţi voi toţi cu pace. 


Peste taină se mai adăuga taină sfinţilor; că precum nu simțeau când s-au să- 
vârşit, aşa şi acum sculându-se, arătat se înfricoşau. Acest lucru care s-a să- 
vârşit, pentru încredințarea Învierii morţilor s-a făcut. Care cunoscându-o cei ce 
se lepădau de dânsa, li se astupa gura; iar noi slavoslovim cu credință pe mu- 
cenici. 


Slavă..., a sfântului, glasul al 3-lea a lui loan Monahul 

Arhiereule cuvioase, întru-tot fericite părinte, făcătorule de minuni, slugă a lui 
Hristos, Averchie, strălucind cu viaţa proorocească, te-ai învrednicit şi darurilor 
apostolice; slujind Mântuitorului, împreună cu îngerii te roagă neîncetat, să se 
ferească de toată îngrozirea sufletele noastre. 

Și acum..., a Născătoarei 

Podobie: Mare este puterea Crucii... 

Tu eşti Fecioară bucuria dumnezeieştilor îngeri, mărirea apostolilor, şi pecetea 
proorocilor, folositoarea oamenilor celor credincioşi, şi povăţuitoare de mân- 
tuire. Pentru aceasta ne închinăm ţie, Fecioară. 


A Crucii, a Născătoarei 


Văzând pe Cel ce S-a născut din tine, ceea ce eşti cu totul fără prihană, spân- 
zurându-Se pe lemn, te văitai strigând: Prea doritul meu Fiu, unde Ţi-a apus 

frumuseţea cea purtătoare de lumină? Aceluia ce ai înfrumusețat neamul ome- 
nesc. 


Stihoavnă din Octoih. 
Slavă..., a sfinţilor tineri, glasul al 8-lea 


Veniţi toată făptura, să trimitem laudă lui Dumnezeu, în chimvale de cântări, şi 
în glasuri de strigări, Celuia ce mai înaintea Învierii de obşte ne-a arătat nouă 
Învierea; care prin rugăciunea bine credinciosului împărat, a înviat din pământ 
pe sfinţii şapte tineri ce s-au fost săvârşit mai înainte cu trei sute şi şaptezeci şi 
doi de ani; spre căderea necredincioşilor vrăjmaşi, spre veşnica lor ruşine, şi 
spre lauda şi mărirea celor ce se tem de Dânsul. Că ştie Domnul a mări pe cei 
ce-L slăvesc pe Dânsul. Că face în adevăr voia celor ce se tem de EI; Cel ce sin- 
gur este Milostiv şi lubitor de oameni. 


Și acum, a Născătoarei 


Podobie: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


Bucură-te, Născătoare de Dumnezeu Stăpână; bucură-te, nevinovată, lăcaşul cel 
curat al lui Dumnezeu. Bucură-te, căruță dumnezeiască, care ai încăput pe Dum- 
nezeu Cuvântul. Bucură-te, palat lucrat de Dumnezeu. Bucură-te, vistierie dă- 
ruită de Dumnezeu. Cămară însuflețită, dumnezeiască masă şi sicriu, şi lăcaş 
fără prihană al Dumnezeiescului Duh. 


A Crucii, a Născătoarei, asemenea 


O prea mărită minune! O taină nouă! O lucru înfricoşat! Fecioara zicea, văzân- 
du-Te pe Cruce spânzurat în mijlocul a doi tâlhari, pe Tine Cel ce fără de dureri 
minunat 'Te-a născut; şi plângea strigând: Vai mie Fiul meu prea iubite, cum Te- 
a pironit pe Cruce poporul cel cumplit şi nemulţumitor. 


Troparul ierarhului, glasul al 4-lea: Îndreptător credinţei şi chip blândeţilor, 
învăţător înfrânării, te-a arătat pe tine, turmei tale adevărul lucrurilor. Pentru 
aceasta ai câştigat cu smerenia cele înalte, cu sărăcia cele bogate. Părinte ierarhe 
Averchie, roagă pe Hristos Dumnezeu ca să mântuiască sufletele noastre. 


Slavă..., al mucenicilor, asemenea 

Mucenicii Tăi, Doamne, întru nevoinţele lor, cununile nestricăciunii au dobândit 
de la Tine, Dumnezeul nostru. Că având tăria Ta, pe chinuitori au învins; zdro- 
bit-au şi ale demonilor neputincioase îndrăzniri. Pentru rugăciunile lor, mân- 
tuieşte sufletele noastre, Hristoase Dumnezeule. 
Și acum...» al Născătoarei 

La Utrenie 


Canoanele din Octoih, unul cu Irmosul pe 6, şi ale sfinților două pe 8. 


Alt Canon, al mucenicilor 
facere a lui losif 


Cântarea 1-a, glasul al 4-lea 

Irmos: Adâncul Mării Roşii, cu urme neudate, pedestru trecându-l Israel cel de 
de mult, cu mâinile lui Moise în chipul Crucii, puterea lui Amalec în pustie a 
biruit. 

Ca unii ce staţi luminat înaintea Luminii celei mari mucenicilor, rugaţi-vă să 
apere de negura patimilor, pe cei ce cinstesc praznicul vostru cel dumnezeiesc şi 
luminat. 

Când a-ţi cunoscut porunca cea păgânească şi fără de socoteală, care poruncea 
să jertfiți celor spurcate, fiind întăriţi cu poruncile lui Dumnezeu, v-aţi arătat 
nestră-mutaţi mucenicilor. 


Slavă..., 


Cu posturi şi cu rugăciuni, ați mers de v-aţi ascuns, gătindu-vă către lupta vră- 
jmaşilor, sfinţilor. Domnul v-a păzit pe voi nevătămaţi. 


Și acum..., a Născătoarei 

Aflându-te pe tine Preacurată, mai curată decât toată zidirea, Cel curat S-a să- 
lăşluit întru tine, vrând să scoată nelegiuirea cea sălăşluită în Adam, ca un 
Iubitor de oameni. 


Cântarea a 3-a 


Irmos: Veselească-se de Tine, Biserica... 

Adusu-v-aţi la împăratul cel fărădelege, mucenicilor, să mărturisiţi numele 
Dumnezeului Celui ce împărăţeşte în ceruri. 


Fiind îmbrăcaţi luminat cu credinţa ca şi cu o lumină pavăză, aţi rămas muce- 
nicilor nerăniţi de săgețile vrăjmaşilor. 


Slavă..., 


Stătut-aţi bărbăteşte, împotriva împăratului celui fărădelege sfinţilor, care 
poruncea vouă să aduceţi cinste necuvântătorilor idoli. 


Și acum..., a Născătoarei 


Imbrăcându-Se cu mine Hristos, din dumnezeieştile tale sângiuri Preacurată, m- 
a îmbrăcat cu podoaba darului, de care eram de demult despuiat. 


Irmosul: Veselească-se de Tine, Biserica Ta Hristoase strigând: Tu eşti puterea 
mea Doamne, şi scăparea şi întărirea. 


Condacul Sfinţilor mucenici glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Prea mărit-ai pe pământ pe sfinții Tăi mai înainte, prin înfricoşată şi prea mărita 
înviere ai însemnat printr-înşii, mai înainte de învierea cea de obşte, ca să se 
astupe gurile celor ce nu o credeau; iar mai pe urmă Hristoase Dumnezeule, i-ai 
sălăşluit întru împărăţia Ta, să se desfăteze în veac. 


Icos: Învierea minunată şi prea mărită a tinerilor, văzând ierarhul Efesului oa- 
recând, s-a spăimântat cu mintea, şi pe credinciosul împărat l-a înştiințat de 
aceasta, şi la peşteră, unde sfinţii erau adunaţi, au mers cu toţi ai săi; şi văzând 
prea mărita minune care ai făcut Hristoase prin sfinții Tăi, a poruncit ca tot 
pământul să se veselească crezând învierea, şi gurile ereticilor astupându-se; iar 
pe sfinții Tăi iarăşi i-ai chemat la Tine, în vederea tuturor; ca să se desfăteze în 
veac. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 

braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Arătatu-te-ai ierarh părinte, fiind uns cu ungere cinstită prin lucrare dumne- 
zeiască, şi cu darul desăvârşind pe toţi prea sfințite; şi fiind împodobit cu 
darurile dumnezeieştilor minuni, lucrezi semne şi minuni nenumărate; tămă- 
aceasta strigăm ție: Roagă-te lui Hristos Dumnezeu iertare de greşeli să dăru- 
iască, celor ce prăznuiesc cu dragoste sfântă pomenirea ta. 


Slavă..., a sfinţilor, glasul al 4-lea 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Ca unii ce sunteți stâlpi ai Bisericii lui Hristos, aţi surpat zidurile necredinţei, 
înţelepţilor mucenici cei şapte luminători; pentru aceasta, precum mai înainte de 
moarte aţi ruşinat nebunia păgânilor, aşa şi după moarte tulburarea eresului. Ru- 
gaţi-vă pentru sufletele noastre. 


Și acum..., a Născătoarei, asemenea 


Înnoit-ai prea curată cu dumnezeiască naşterea ta firea pământenilor cea muri- 
toare, fiind stricată de patimi; şi ne-ai ridicat pe toţi din moarte la viaţa fără de 
stricăciune. Pentru aceasta toţi te fericim după datorie Fecioară prea mărită, 
precum însuţi ai proorocit. 


A Crucii, a Născătoarei 

Fecioară cu totul fără prihană Maica lui Hristos Dumnezeu, armă a pătruns prea 
sfânt sufletul tău, când ai văzut pe Fiul tău şi Dumnezeu răstignindu-Se de 
bunăvoie, pe care binecuvântată nu înceta rugându-L, să ne dăruiască iertare de 
greşeli. 


Cântarea a 4-a 


Irmos: Pentru dragostea Chipului Tău, ai stat, Milostive, pe Crucea Ta şi nea- 
murile s-au topit, că Tu eşti Tăria şi Lauda mea, lubitorule de oameni. 

Înfrumuseţa-tu-s-au tinerii foarte, unindu-se cu Stăpânul tuturor; drept aceea au 
lepădat toată răutatea şarpelui. 


Nădăjduind la răsplătirile cele bogate, toată avuţia aţi deşertat-o săracilor, câş- 
tigând în locul aceleia avuţie nestricată, sfinţilor. 


Slavă..., 


Iubind bunul neam cel de sus, fiind născuţi din părinţi de bun neam, nicicum n- 
au primit să-şi tragă la sine neamul cel rău al răutăților. 


Și acum..., a Născătoarei 

Prunc tânăr ai născut pe Cel ce este mai înainte de veci Fecioară, ca să înnoiască 
lumea cu cunoştinţele cele dumnezeieşti, fiind învechită în păcate. Pentru aceea 
te mărim. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei pe cei ce Te laudă pe Tine cu credinţă. 


Pe Maximilian, pe Constantin, pe lamvlin, pe Martinian, luminătorii care lumi- 
nează toate marginile, să-i cinstim. 


Să lăudăm credincioşilor, pe măritul Antonin, şi pe Exacustodian; şi pe Dionisie 
cel prea înţelept, cu dragoste să-l mărim. 


Slavă..., 


In locul celor trecătoare şi pieritoare, aţi luat în schimb sfinţilor cele ce nu se 
strică, şi nicidecum nu se învechesc. Pentru aceea după vrednicie vă fericiți. 


Și acum..., a Născătoarei 


Risipeşte orbirea sufletului meu Preacurată, şi-mi dă mie să iau aminte cu bună 
simţire la dumnezeieştile porunci ale Fiului tău. 


Cântarea a 6-a 


Irmos: Jertfi-voi Ție cu glas de laudă... 

Inotând prin luciul cel idolesc, acum aţi ajuns pătimitorilor la limanurile cele 
veşnice; ocârmuindu-vă de sus cu arma Crucii, şi făcându-vă dumnezei după 
dar. 


Stropind pământul cu picăturile lacrimilor şi cu rugăciunea cea către Dumnezeu, 
aţi dormit mulţi ani, şi sculându-vă, aţi arătat învierea tuturor. 


Slavă..., 


O, minune! Cum cei ce au dormit mulți ani, încredinţează învierea care era neîn- 
credinţată la cei mai mulţi, astupând gurile ereticilor. 


Și acum..., a Născătoarei 


Omoară cugetul trupului meu Fecioară, ceea ce ai născut Viaţa, care cu moarte a 
surpat moartea, şi pe tineri i-a prea mărit, cu scularea cea slăvită. 


Irmosul: Jertfi-voi Ţie cu glas de laudă Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Condacul ierarhului, glasul al 8-lea: 
Podobie: Ca nişte pârgă a firii... 


Ca pe un mai-mare preot, şi împreună locuitor cu apostolii, toată Biserica cre- 
dincioşilor te cinsteşte pe tine Averchie. Pe care cu rugăciunile tale păzeşte-o, 
fericite, nebiruită şi fără de valuri, de tot eresul cel gânditor de cele deşarte, mult 
minunate. 


Icos: Foarte multă este bogăţia darului Tău, şi cinstea Ta este fără măsură; că de 
unde n-au fost, toate le-ai făcut, cele văzute şi nevăzute, Doamne. Aşadar însuţi 
Tu Ilubitorule de oameni, dăruieşte inimii mele celei spurcate, laudă dumne- 
zeiască, Cel ce neîncetat eşti lăudat de îngeri, ca să cinstesc pe ierarhul cel ce cu 
adevărat este mult minunat. 


Sinaxar 
In această lună în ziua a douăzeci şi doua, pomenirea celui întru Sfinţi 
părintelui nostru şi întocmai cu apostolii Averchie, episcopul lerapoliei făcă- 


torul de minuni. 


Stih: Averchie ţărâna ţărânei după legea muritorilor a dat, 
Şi ca un dumnezeu de Dumnezeu prin aşezarea firii s-a apropiat. 

Averchie bucurându-se a călătorit, 
In ziua a douăzeci şi doua de pe pământ. 


Acesta a fost episcop în lerapolia Frigiei Salutarie, pe vremea împărăției lui 
Marco Antonin, făcător de multe minuni şi tămăduiri. Pentru că punând vin şi 
untdelemn şi cu alte feluri tot într-un vas, făcu de a fost neamestecată unirea lor, 
prin rugăciune; porunci şi unui drac, de-i aduse o piatră foarte mare de la Roma 
la lerapolia, care în loc de stâlp o puse la mormântul lui. 


Scoase şi ape calde cu rugăciunea sa din sânurile pământului; şi alte multe mi- 
nuni a făcut, propovăduind apostoleşte dreapta credinţă întru toate cetățile Siriei 
şi ale Mesopotamiei; împăcând şi bisericile şi cetățile care aveau vrajbă între 
ele. 


A lăsat încă şi o carte la biserica leropoliei, plină de învăţătură, pe care însuşi a 
scris-o foarte frumos. 


Deci, aşa vieţuind fericitul, strălucind pretutindenea cu cuvintele, cu faptele şi 
cu minunile, şi ajungând la şaptezeci şi doi de ani, către Domnul s-a mutat. 


Tot în această zi, pomenirea Sfinţilor şapte tineri din Efes: Maximilian, lam- 
vlin, Martinian, Dionisie, Antonin, Exacustodian şi Constantin. 


Stih: Tinerii lăsând somnul cel îndelungat 
Iarăşi somnul cel cu pace au adormit. 


Aceşti sfinți au fost în zilele împăratului Deciu; şi luând vremea ca să se sfă- 
tuiască, îşi împărţiră averea la săraci, şi intrară într-o peşteră; şi rugându-se lui 
Dumnezeu, să le ia sufletele, ca să nu cadă în mâna împăratului; aşa şi-au dat 
sufletele. Iar dacă se întoarse Deciu la Efes, întrebă de ei, ca să facă jertfă la 
idoli, şi aflând că au murit în peşteră porunci ca să astupe gura peşterii. 


Deci, de atunci trecând trei sute şaptezeci şi doi de ani, când a fost în vremea 
împărăției lui Teodosie cel mic, scornindu-se, un eres cum că nu este înviere, la 
treizeci şi opt de ani ai împărăției lui; şi văzând împăratul că se tulbură Biserica 
lui Dumnezeu, pentru că se aflau şi unii din episcopi cuprinşi de acel eres, sta 
îndoit ce va face. Deci dezbrăcându-se de haine, şi culcându-se jos la pământ, se 
ruga lui Dumnezeu cu lacrimi, ca să-i arate ceea ce dorea să ştie. 


Domnul nu i-a trecut lacrimile cu vederea, ci i-a arătat cu chip de orânduială ca 
acesta. Stăpânul muntelui în care era peştera aceea, a vrut să facă întru aceeaşi 
vreme staul pentru turma sa; şi răsturnând pietrele de la peşteră, spre zidirea 
staulului, s-a deschis uşa peşterii; şi din porunca lui Dumnezeu s-au deşteptat 

acei şapte sfinţi tineri ce fusese săvârşiţi acolo, şi vorbeau între dânşii ca şi cum 
ar fi fost adormiţi de ieri, neschimbându-se nicidecum; atât cât nici hainele lor 
ce purtau, nu se stricase nimica de pământ; şi mai vârtos aceasta aducându-și 
aminte, că şi Deciu îi cerca ca să-i muncească, vorbeau între dânşii, zicând 
Maximilian către ceilalți: De cumva ne vor şi prinde fraților, să stăm bărbăteşte, 
şi să nu vindem bunul neam al credinţei noastre; iar tu frate lamvline, du-te de 
cumpără pâine, şi ia mai multă, că aseară ai adus puţină, şi ne-am culcat flă- 
mânzi; şi află şi de Deciu, ce gând are pentru noi? 


Deci, mergând lamvlin la cetate, şi văzând semnul Crucii la poartă, se mira; 
acelaşi semn văzând şi prin alte părți, şi zidirile schimbate, şi altfel de oameni, i 
se părea că visează, sau că nu-şi este în fire. Însă mergând către cei ce vindeau 
pâine, luă; şi dându-le argintul, se grăbea să se întoarcă. Văzând însă că vân- 
zătorii arătau între dânşii şi pe la alţii argintul, şi căutând la dânsul, şi zicând că 
au găsit comoară, precum argintul arăta lucru de faţă, având închipuirea, celui 
ce a împărățit mai înainte cu mulţi ani, îl cuprinse frică şi grijă şi nu putea să 
grăiască, cugetând că l-au cunoscut şi-l vor prinde, şi-l vor duce la împăratul 
Deciu. 


Drept aceea căzând la dânşii cu rugăminte zicea: Rogu-mă vouă domnilor mei, 
dacă a-ţi luat argintul, luaţi şi pâinea, numai pe mine mă lăsaţi să-mi caut de 
cale. 


lar aceea îi ziceau: Arată-ne comoara, şi ne fă şi pe noi părtaşi; sau de nu, te 
vom da spre moarte. 


Acestea zicându-i şi văzându-l că este pe gânduri, îl legară de grumazi, şi-l pur- 
tau prin târg, aducându-l la Antipatul cetăţii ca să-şi dea seama. 


lar văzându-l dregătorul îi zise: Spune-ne tânărule, cum, ai aflat comoara, câtă 
este, şi unde? 


lar el a răspuns: Nici odinioară n-am aflat, comoară, ci banii îmi sunt de la pă- 
rinţi şi ce întâmplare este aceasta nu ştiu. 


lar Antipatul zise: Dar din care cetate eşti ? EI zise: Dintru aceasta sunt, de este 
acesta Efesul. 


lar Antipatul zise: Dar care îţi sunt părinții? Vie către noi, şi dacă se va cu- 
noaşte adevărul te vom crede. 


Iar el zise: Cutare este tatăl meu şi cutare este muma mea, şi cutării îmi sunt ru- 
dele şi cutare este moşul meu. 

lar dregătorul zise: Nu vei putea tu să ne faci să credem spunându-ne nume 
străine, care nu sunt acum, ci sunt afară din cele obişnuite. 


Iar lamvlin zise: De nu mă crezi că spun adevărul, nu ştiu ce să zic alta. 


Atunci dregătorul zise: Păgâne, banul tău mărturiseşte după scrisoare că este 
tipărit mai înainte cu trei sute de ani şi mai bine, din zilele împăratului Deciu; şi 
tu fund tânăr nici treizeci de ani având, te sileşte să ne amăgeşti. 


Atunci lamvlin căzând la picioarele lor se ruga zicând: Mă rog domnilor mei, 
spuneţi-mi unde se află împăratul Deciu, care era întru această cetate? 


Iar ei ziseră: In vremurile acestea nu se află Deciu, ci a fost mai înainte cu mulţi 
ani. 


Şi lamvlin zise: Şi pentru aceasta v-aţi mirat domnii mei ? Veniţi dar după mine 
ŞI vă voi duce la soții mei care sunt în peşteră, şi de la dânşii doară se vor crede 
cuvintele mele; că eu ştiu că am fugit de faţa împăratului Deciu. Şi ieri venind 
ca să cumpăr pâine, am văzut pe Deciu intrând în cetatea aceasta. 


Acestea zise, şi auzind episcopul Marin, zise către Antipatul: Pare-mi-se, să se fi 
întâmplat vreo minune la această povestire. Ci ia să mergem cu dânsul dim- 
preună să vedem. 


ŞI mergând după cuvintele acestea, intră înainte lamvlin în peşteră; după acea 
episcopul. Şi întorcându-se spre partea dreaptă a uşii, a văzut un sicriaş 
pecetluit, cu două peceţi de argint, pe care îl pusese Rufin şi Teodor creştini 
fiind, ce fuseseră trimişi împreună şi cu alții de Deciu, ca să astupe peştera, 
scriind întru aceasta spre pomenirea sfinţilor, însemnându-le şi numele lor în 
table de plumb. Şi strângându-se toţi cei aleşi cu Antipatul le-au arătat lor. Şi 
deschizând găsiră tablele cele de plumb. Şi citind se minunară, şi intrând 
înlăuntru în peşteră, aflară pe sfinţi, şi au căzut la picioarele lor şi şezând îi 
întrebau. 


lar ei povesteau mai întâi despre ale lor; după aceea de isprăvile împăratului 
Deciu; şi se mirau toţi, şi slăveau pe Dumnezeul minunilor. 


Atunci Antipatul împreună cu episcopul, au scris scrisoare la împăratul Teo- 
dosie, şi i-a vestit despre toate cele mai sus zise. 


Deci împăratul luând scrisoarea, s-a umplut de bucurie pentru o înştiinţare ca 
aceasta, şi merse foarte degrab acolo la acel loc; şi cum intră în peşteră, căzu la 

pământ, şi udă picioarele sfinților cu lacrimile lui, şi 1 se bucura sufletul, căci i-a 
ascultat Domnul rugăciunea, arătându-i de faţă învierea morților. 


Deci, făcând împăratul nu puţină vorbă cu sfinţii împreună cu episcopii şi cu 
boierimea, sfinţii se cuprinseră ca de un somn şi privind toţi cum dormitau, iară- 
şi răposară către Domnul. 


Atunci împăratul dând haine scumpe şi aur şi argint, ca să facă şapte sicrie întru 
cinstea sfinților, îi puseră într-însele. Iar peste noapte se arătară împăratului şi-i 
ziseră: Lasă-ne împărate pe pământ, unde odată am înviat. 


Și făcându-se adunare mare de episcopi, împăratul puse pe pământ precum ei 
poruncise prin vedenie şi făcând praznic cu bucurie, au dat multă milostenie la 
săracii cetăţii Efesului, şi se bucura, pe tot poporul său cinstindu-l cu daruri. Şi 
slobozi pe episcopii care erau închişi prin temniţă, pentru propovăduirea În- 
vierii; şi se făcu de toţi praznic obştesc, mulţumind şi slăvind pe Dumnezeu. 


Tot în această zi, Sfântul mucenic Alexandru episcopul şi Iraclie mucenicul, 
Anna şi Elisavet, Teodota şi Glicheria. 


Stih: Cinstitul Alexandru tăierea gâtului răbdând, 

Și mucenic al lui Hristos, nu numai jertfitor s-a arătat fiind. 
Pe Teodota şi pe Glicheria sugrumând, 

Pe dările lui Dumnezeu cele dulci ce dorite sunt. 

Să stăm bine şi gâtul sub sabie să-l punem se cuvine, 
Purtătoarele de biruinţă zic amândouă între sine. 


Sfântul mucenic Alexandru, episcop fiind şi învățând şi întorcând şi botezând pe 
mulți, a fost prins de ighemonul şi muncindu-l mult, şi strujindu-l şi silindu-l ca 
să jertfească la idoli, n-a vrut să se supună. Deci văzând Iraclie ostaşul răbdarea 
lui, crezu în Hristos, şi muncindu-l şi pe el mai întâi mult, i-a tăiat capul. 


Și făcând Sfântul Alexandru minuni şi tămăduindu-se de răni, cu ajutorul şi 
darul lui Dumnezeu, a tras spre credinţa lui Hristos şi pe patru femei: Teodora, 
Glicheria, Anna şi Elisavet, care înaintea ighemonului stând şi mustrând înşe- 
lăciunea idolilor, li s-au tăiat capetele. 

Apoi şi Sfântul Alexandru lovit de sabie se săvârşi. 


Tot în această zi, Sfântul mucenic Zaharia, care în mare s-a săvârşit. 


Stih: Pe dumnezeiescul înotător Zaharie, 
II cheamă să înoate înlăuntrul adâncului cu veselie. 

Tot în această zi, Sfântul Ruf, care cu pace s-a săvârşit, 


Stih: Ruf s-a dus de pe pământ şi din viaţă prea cu dulceaţă, 
Căci ca un vis le socotea şi pe pământ şi pe viaţă. 


Tot în această zi, cuviosul Lot, care cu pace s-a săvârşit. 


Stih: Lot al Scripturii nouă şi nou Lot cu chipul fiind, 
Cu Lot al Scripturii vechi după cuviinţă este locuind. 


Cu ale lor lor sfinte rugăciuni, Doamne, miluieşte-ne şi ne mântuieşte pe noi, 
Amin 

Cântarea a 7-a 

Irmos: În cuptorul persienesc tinerii lui Avraam, cu dorinţa dreptei credințe, 
mai vârtos decât cu văpaia focului fiind aprinşi, au cântat: Binecuvântat eşti, în 


Biserica slavei Tale, Doamne. 


Dimpreună cu lamvlin pe Exacustodian, pe Martinian, pe Antonin şi pe măritul 
Constantin, pe Dionisie, pe Maximilian mucenicii lui Hristos să-i cinstim. 


Fiind ascunşi, vă rugaţi Celui ce ştie cele ascunse, să înceteze uciderea cea za- 
vistnică a necredinciosului. Pentru aceea murind întru ascuns, a-ţi închipuit 
înfricoşata înviere. 

Slavă..., 

Nicicum nu v-aţi plecat celor fărădelege, a da idolilor cinste urâtă lui Dumne- 
zeu. Pentru aceasta cu credinţă cinstim moaştele voastre sfinţilor, luând sfin- 
ţenie. 

Și acum..., a Născătoarei 

Arătatu-te-ai că întreci pe îngeri Născătoare de Dumnezeu, arătatu-te-ai cu ade- 
vărat întărire pătimitorilor, arătatu-te-ai prea curată, pază celor ce te cunosc prea 
adevărată Născătoare a Cuvântului. 


Cântarea a 8-a 


Irmos: Mâinile întinzându-şi... 

Se bucură arătat luminata mitropolie a efesenilor, avându-vă pe voi ca o bogăţie, 
rugători şi sprijinitori către Cel Preabun sfinţilor; care v-aţi arătat tuturor pe 
pământ, vedere străină, prin învierea cea prea mărită, prin care v-aţi prea mărit. 


După adormire v-aţi arătat nouă păzitori neadormiţi prea înţelepților, adormind 
valurile necredinţei, şi astupând gurile cele fără de Dumnezeu ale ereticilor, care 
nu cântau: Toate lucrurile, binecuvântaţi pe Domnul. 


Se surpă înaintea picioarelor voastre înşelătorul, zăcând mort fără simţire; cel ce 
mai înainte se lăuda peste măsură, era întunecat de trufie. Şi se prea măreşte 
Hristos, cel ce v-a mărit pe voi; căruia strigăm: Toate lucrurile, binecuvântaţi pe 
Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 

Astăzi cu sfințite cuvinte să lăudăm pe tinerii, pe care i-a încununat Domnul cu 
cununi neveştejite, şi 1-a prea mărit cu străluciri de multe minuni; care cântă: Pe 
Domnul, lăudaţi-L lucrurile, şi-L prea înălțaţi întru toţi vecii. 

Și acum..., a Născătoarei 

Vindecă Fecioară sufletul meu cel bolnav şi spală noroiul patimilor cel dintru 
mine, şi mă pune înaintea Atotţiitorului Dumnezeu cu totul mântuit; ca să cânt: 
Toate lucrurile, binecuvântaţi pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Mâinile întinzându-şi Daniil, gurile leilor cele deschide în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna- 
credință, strigând: Binecuvântaţi, toate lucrurile Domnului pe Domnul. 
Cântarea a 9-a 

Irmos: Hristos, Piatra cea netăiată... 

lată, ce este bun, sau ce este frumos ? Striga dumnezeiescul David: Fără numai 


a locui în unire sfinţii tineri, lăcaşurile cele cinstite; ei, care au păzit nedespărțită 
unirea cea către Ziditorul. 

Arătatu-v-aţi casă Treimii, purtându-o câte şapte dumnezeieştilor mucenici; 
murind înlăuntrul peşterii, şi surpând casele idolilor, şi către Biserica cea ce- 
rească mutându-vă, cu cuget de bună credinţă. 


Saltă Biserica lui Hristos, care ai şapte stâlpi de te ţin; pe slugile Domnului, prin 
care au căzut zidurile cele neîntărite ale credinţei celei rele, cu darul Celui ce a 
suflat viaţă morţilor. 


Slavă..., 


Ca nişte stele ce arată ziua, luminaţi tot pământul cu razele cele luminoase ale 
dumnezeieştilor fapte bune şi minuni, tineri prea fericiţi. Pentru aceea luminaţi 
simţirile inimilor noastre. 


Și acum..., a Născătoarei 


Porţi în braţe pe Cel ce ţine toate cu dumnezeiasca mână, pe care roagă-L 
Fecioară, ca pentru milostivirea cea negrăită, să mă îmbrățişeze, şi să mă 
mântuiască, pe mine cel ce sunt osândit. 


Irmos: Hristos, Piatra cea netăiată de mână, cea din marginea unghiului, din 
tine muntele cel netăiat Fecioară S-a tăiat; adunând firile cele osebite. Pentru 
aceasta veselindu-ne, pe tine Născătoare de Dumnezeu te mărim. 


Luminânda 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm 
cum învaţă, a boteza toate neamurile în numele Tatălui şi al Fiului şi al Sfân- 
tului Duh şi a petrece cu tăinuitorii, precum S-a făgăduit până în sfârşitul vea- 
cului. 


Săvârşind minuni şi semne Averchie, cu rugăciunile tale ai făcut izvorârea ape- 
lor celor fierbinţi, şi cu porunca ta părinte, punându-se într-un vas: Vin, 
untdelemn, şi încă un fel, cu dumnezeiască putere ieșeau neamestecate, fiecare 
la vreme în chip minunat, spre dumnezeiască slava lui Hristos. 


Slavă..., a sfinţilor 
Dimpreună cu lamvlin, să lăudăm cu cântări pe Antonin, pe Martinian şi pe 


Constantin; pe Maximilian şi pe Dionisie, dimpreună cu lăudatul Exacustodian, 
prăznuind luminat strălucita lor pomenire; ca şi cu rugăciunile lor, şi cu mij- 

locirea Născătoarei de Dumnezeu, să aflăm iertare greşelilor, de la Mântuitorul 
Hristos. 


Și acum..., a Născătoarei 
De Dumnezeu Născătoare, folositoarea creştinilor, vezi suspinurile mele, vezi 
credinţa mea care am către tine, şi mă scapă de toate ispitele ce-mi vin asupra, 
de către văzuţii şi nevăzuţii vrăjmaşi; ca să te laud pe tine, ca pe ceea ce ai 
născut Viaţa cea veşnică. 

La Laude 
Stihirile podobnice ale ierarhului, glasul al 8-lea: 
Podobie: Doamne de ai şi stătut... 
Unsu-te-a pe tine arhiereu, darul Duhului, Sfânt, Averchie ca să surpi capiştile 
înşelăciunii, şi să ridici cu darul, sfințite lăcașuri lui Dumnezeu, întru cinstea şi 
slava Celui născut din Fecioară; care pe toate le-a sfințit. 
Cu minuni ai întărit părinte toate cuvintele dumnezeieştii propovăduiri şi ai în- 
tors pe oamenii cei rătăciți spre dumnezeiasca cunoştinţă; arătându-te luminător 
nerătăcit Averchie, şi surpător dracilor. Pentru aceea te lăudăm. 
Ca un soare prea mare părinte, ai răsărit lumii cu strălucirile prea înţeleptelor 
tale cuvinte, şi cu darurile vindecărilor, luminând pe credincioşi şi gonind puru- 
rea întunericul patimilor, cu împreună lucrarea Duhului Sfânt, fericite. 
Slavă..., glasul al 6-lea 
Bine slugă bună şi credincioasă, bine lucrătorule al viei lui Hristos! Tu şi greu- 
tatea zilei ai purtat, tu şi talantul ce ţi s-a dat, l-ai înmulțit, şi celor ce după tine 
au venit nu le-ai pizmuit. Pentru aceasta poarta Cerului ţie s-a deschis; intră dar 
întru bucuria Domnului tău, şi roagă-te pentru noi, Sfinte Averchie. 


Și acum..., a Născătoarei 


Născătoare de Dumnezeu, tu eşti viţa cea adevărată, care ai odrăslit Rodul vieţii. 
Ție ne rugăm, roagă-te Stăpână cu sfinţii apostoli, să miluiască sufletele noastre. 


A Crucii, a Născătoarei 


Podobie: A treia zi ai înviat... 

După ce te-a văzut pe Tine Hristoase spânzurându-Te pe lemn, ceea ce Te-a 
născut striga cu plângere: Fiul meu şi Dumnezeul meu! Cum mori acum pe Cru- 
ce? Cum şi în mormânt Te pun? 


Şi cealaltă slujbă a Utreniei şi Otpustul. 

Canon de rugăciune către Sfinţii 7 tineri din Efes: Maximilian, 
Exacustodian, lamvlih, Martinian, Dionisie, loan şi Constantin (4 august) 





Troparul Sfinților 7 tineri din Efes: Maximilian, Exacustodian, lamvlih, Mar- 
tinian, Dionisie, loan şi Constantin, glasul al 4-lea: Mari sunt isprăvile credinţei! 
În peşteră, ca într-o cămară împărătească, au petrecut cei şapte sfinţi tineri şi fă- 
ră stricăciune au murit. lar după multă vreme, ca dintr-un somn s-au sculat, pen- 
tru încredințarea învierii tuturor oamenilor. Pentru rugăciunile lor, Hristoase 
Dumnezeule, miluieşte-ne pe noi. 


Cântarea 1 

Irmos: Veniţi, popoarelor, să cântăm cântare lui Hristos Dumnezeu, cel ce a 
despărțit marea şi a trecut pe poporul pe care l-a eliberat din robia egiptenilor, 
că S-a prea slăvit. 

Stih: Sfinţilor mucenici, rugaţi-vă lui Dumnezeu pentru noi. 

Pe cinstiţii şi străluciţii tineri, cei şapte cu numărul, veniți să-i cinstim cu cre- 
dință, căci luminează Biserica lui Hristos, mai bine decât sfeşnicul cu şapte 


lumini al Legii Vechi. 


Stih: Sfinţilor mucenici, rugaţi-vă lui Dumnezeu pentru noi. 

Cei şapte tineri, care vieţuiseră pentru Hristos mai înainte în omorârea trupului, 
primind minunată moarte ca un somn, iarăşi s-au sculat, întărind dogma despre 
învierea morţilor. 

Stih: Sfinţilor mucenici, rugaţi-vă lui Dumnezeu pentru noi. 

lerihonul a căzut prin strigarea celor şapte trâmbiţe; iar prin credinţa cea cu 
şapte glasuri a purtătorilor de chinuri înălțarea înşelăciunii s-a coborât până la 
iad şi s-a risipit. 

Slavă Tatălui şi Fiului şi Sfântului Duh. 

Cu adevărat îndoită cunună aţi primit, Sfinților şapte tineri, înşelăciunea şi 
lepădarea credinţei despre învierea tuturor risipind-o mai înainte de moarte, aţi 
încredinţat-o prin scularea voastră. 

Şi acum şi pururea şi în vecii vecilor. Amin (a Născătoarei). 

Naştere cu cuviinţă nouă o înnoieşte, Ceea ce nu ştii de mire. Că din tine S-a In- 
trupat fără schimbare şi fără amestecare Cuvântul cel împreună veşnic fără de 
început cu Tatăl şi cu Dumnezeiescul Duh. 

Cântarea a 3-a 

Irmos: Intăreşte-ne pe noi întru Tine... 


Stih: Sfinţilor mucenici, rugaţi-vă lui Dumnezeu pentru noi. 


Strălucind cu credinţă, v-aţi arătat şapte stele nerătăcitoare şi pe cei ce înotau în 
luciul înşelăciunii i-aţi îndreptat către limanul mântuirii, purtătorilor de chinuri. 


Stih: Sfinţilor mucenici, rugaţi-vă lui Dumnezeu pentru noi. 

Cu tărie stând înaintea divanului celui ce vă chinuia, sfinților, ca şi fraţii Ma- 
cabei de demult, prin ostăşire ați părăsit mărirea cea vremelnică, făcându-vă 
ostaşi ai lui Hristos. 


Slavă Tatălui şi Fiului şi Sfântului Duh. 


Arătatu-v-aţi după vrednicie jertfă rugăciunii primită lui Hristos, Sfinţilor tineri 
şi cu mireasmă binemirositoare, cu tărie aţi mustrat stricăciunea înşelăciunii. 


Şi acum şi pururea şi în vecii vecilor. Amin (a Născătoarei). 

Rugul în Sinai mai înainte a închipuit naşterea ta, prea lăudată Fecioară; căci, cu 
credinţă primind Focul Dumnezeirii în pântece, nu ai fost arsă. 


Irmosul: Intăreşte-ne pe noi întru Tine, Doamne, cel ce prin Cruce ai omorât 
păcatul; şi frica Ta o sădeşte în inimile noastre, ale celor ce Te lăudăm pe Tine. 


Cântarea a 4-a 


Irmos: Auzit-am. Doamne, glasul rânduielii Tale şi Te-am prea slăvit pe Tine, 
Unule, lubitorule de oameni. 


Stih: Sfinţilor mucenici, rugaţi-vă lui Dumnezeu pentru noi. 


Pe ceata cea prea sfinţită şi cinstită cu numărul de şapte, pe cei şapte cinstiți 
tineri să-i lăudăm. 


Stih: Sfinţilor mucenici, rugaţi-vă lui Dumnezeu pentru noi. 


Pe împăratul cel rău credincios, care izvodea cele deşarte ale înşelăciunii, 
pruncii efesenilor l-au arătat nebun. 


Stih: Sfinţilor mucenici, rugaţi-vă lui Dumnezeu pentru noi. 


Ca nişte junghieri cu totul fără prihană şi ca jertfe cu adevărat ale Domnului, s- 
au arătat sfinţii tineri prin credinţă. 


Slavă Tatălui şi Fiului şi Sfântului Duh. 


Murind cu trupul şi în chip de negrăit, sculându-vă mai înainte de învierea cea 
de obşte, cu slavă v-aţi încoronat, pruncilor. 


Şi acum şi pururea şi în vecii vecilor. Amin (a Născătoarei). 


Nu ne trece cu vederea, prea binecuvântată; ci pururea te roagă pentru noi, ca să 
ne mântuim de toată mâhnirea, prea curată Fecioară. 


Cântarea a 5-a 
Irmos: Dătătorule de lumină şi Făcătorule al veacurilor, Doamne, întru lumina 
poruncilor Tale povăţuieşte-ne pe noi, că afară de Tine pe alt Dumnezeu nu 


ştim. 


Stih: Sfinţilor mucenici, rugaţi-vă lui Dumnezeu pentru noi. 

Voi, tinerii Efesului, murind odinioară pe pământ fără de simţire cu moartea cea 
de obşte, aţi înviat iarăşi în chip mai presus de fire, lămurit încredinţând învierea 
morţilor. 

Stih: Sfinţilor mucenici, rugaţi-vă lui Dumnezeu pentru noi. 

Ca nişte pătimitori după Lege ai Domnului, sfințindu-vă lui Dumnezeu prin 
mărturisirea cea adevărată a credinţei, v-aţi mântuit, înţelepţilor, de sarcini şi de 
bătăi şi aţi primit cununa. 


Slavă Tatălui şi Fiului şi Sfântului Duh. 


Lăudaţilor mucenici, cei ce tare aţi biruit înşelăciunea idolească şi eresurile 
dogmelor celor păgâneşti, păziţi pururea pe cei ce mărturisesc învierea morților. 


Şi acum şi pururea şi în vecii vecilor. Amin (a Născătoarei). 

Arătatu-Te-ai Om desăvârşit, fără de amestecare şi Dumnezeu desăvârşit, în 
două firi şi într-un Ipostas, din Sfânta Maică născându-Te, Tu, cel mai presus de 
fire. 

Cântarea a 6-a 

Irmos: De adâncul greşelilor fiind înconjurat... 

Stih: Sfinţilor mucenici, rugaţi-vă lui Dumnezeu pentru noi. 

Stâlpii cei întocmai cu numărul Inţelepciunii celei dumnezeieşti, sfinții şapte 
tineri să fie lăudaţi; care cu cuvintele au sfărâmat porunca cea fără de Dumne- 
zeu a tiranilor. 


Stih: Sfinţilor mucenici, rugaţi-vă lui Dumnezeu pentru noi. 


De Legea proniei celei dumnezeieşti fiind păziţi, aţi primit ca loc de îngropare 
peştera, în care, peste mulţi ani, morţi şi nestricaţi v-aţi arătat, sfinților. 


Slavă Tatălui şi Fiului şi Sfântului Duh. 
Mărturisitori ai nestricăciunii v-aţi sculat, gonind credinţa cea făcătoare de stri- 
căciune şi de moarte şi rugându-vă lui Dumnezeu pentru cei ce nădăjduiesc 


învierea. 


Şi acum şi pururea şi în vecii vecilor. Amin (a Născătoarei). 

Acum s-a bucurat firea cea femeiască; acum a încetat întristarea, iar bucuria a 
înflorit, că Maria a născut Bucuria, pe Mântuitorul şi Domnul. 


Irmosul: De adâncul greşelilor fiind înconjurat, chem adâncul milostivirii Tale 
cel neurmat; din stricăciune, Dumnezeule, scoate-mă. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. 
Veseleşte cu puterea Ta pe binecredincioşii creştini, dăruindu-le lor biruinţă 
asupra celui potrivnic, având ajutorul Tău armă de pace, nebiruită biruinţă. 


Cel ce ai minunat pe pământ pe sfinţii Tăi, mai înainte de înfricoşătoarea şi a 
doua Ta venire, prin preaslăvită scularea celor şapte tineri, Hristoase, desco- 
perind învierea ce va să fie, ai arătat celor ce nu credeau în ea, îmbră-cămintea 
şi trupurile lor nestricate. lar pe împăratul l-ai înduplecat a grăi: cu adevărat este 
învierea morţilor. 


Cântarea a 7-a 

Irmos: Cei trei tineri ai Tăi au călcat porunca cea potrivnică lui Dumnezeu, de a 
se închina chipului de aur din câmpul Deiera şi aruncaţi fund în mijlocul 
focului, răcorindu-se, au cântat: Binecuvântat eşti, Dumnezeul părinţilor noştri. 
Stih: Sfinţilor mucenici, rugaţi-vă lui Dumnezeu pentru noi. 

Vase curate şi alese ale lui Hristos s-au arătat tinerii, prin care dogma eresului 
din Biserică se izgoneşte şi dreapta credinţă străluceşte: că va fi înviere a tot 
sufletul şi trupul, după cum s-a făcut. 

Stih: Sfinţilor mucenici, rugaţi-vă lui Dumnezeu pentru noi. 

Ca unii care, cu adevărat mai înainte de moarte, aţi fost tari în pătimirea voastră, 
Sfinților tineri, după moarte v-aţi arătat iarăşi vieţuind, împuternicindu-vă cu 
dumnezeiască mărire ca să încredinţaţi adeverirea învierii. 

Slavă Tatălui şi Fiului şi Sfântului Duh. 

Pentru sufletele şi trupurile cele simţitoare va fi înviere; căci precum nu are fire 


sufletul a ieşi în lume fără de trup, tot aşa nici trupurile fără suflet, ziceaţi, prea 
lăudaților. Căci sufletul sau se va preamări, sau se va ruşina. 

Şi acum şi pururea şi în vecii vecilor. Amin (a Născătoarei). 

Născând pe Dumnezeu Mântuitorul tuturor, Marie, te-ai făcut îndreptare celor 
necredincioşi, sprijinire celor rătăciţi, nădejdea celor deznădăjduiți şi ajutor 
celor ce cântă: Binecuvântat este rodul pântecelui tău. 

Cântarea a 8-a 

Irmos: Pe Dumnezeu, care S-a coborât... 

Stih: Sfinţilor mucenici, rugaţi-vă lui Dumnezeu pentru noi. 

Rădăcina amărăciunii, a înşelăciunii şi a eresului necredincioşilor, cumplit 
tăind-o acum dumnezeieştii tineri, plini sunt de roadele dreptei credinţe; căci, 
fiind în viaţă, au fost îngropaţi cu credință şi au înviat. 

Stih: Sfinţilor mucenici, rugaţi-vă lui Dumnezeu pentru noi. 

Sfinţii şapte tineri şi purtătorii de chinuri, începătorii efesenilor, dumnezeieşte s- 
au arătat întărire Bisericii lui Hristos şi a Impărăției Lui, pe care cu credinţă îi 
prea înălţăm întru toţi vecii. 

Stih: Sfinţilor mucenici, rugaţi-vă lui Dumnezeu pentru noi. 

Tari pătimitori ivindu-se tinerii pe pământ şi arătându-se întocmai cu numărul 
stelelor, făcând călătoria cea nerătăcită a dreptei credinţe, grăiau: pe Tine Te 
prea înălțăm, Hristoase, în veci. 

Binecuvântăm pe Tatăl şi pe Fiul şi pe Sfântul Duh, Domnul. 

Lumina şi învierea vieţii tinerilor în peşteră cu preamărire de la Dumnezeu s-au 
dăruit. Şi înviind cei mai înainte morţi, ca şi cei ce erau vii au grăit: mântuieşte, 
Dumnezeule, pe cei ce cu credinţă Te laudă. 

Şi acum şi pururea şi în vecii vecilor. Amin (a Născătoarei). 

N-a pierit nimeni, curată Fecioară, Maica lui Dumnezeu, din cei ce aveau spre 
tine nădejdea dreptei credinţe, fără numai cei ce din zavistie s-au lepădat să se 


închine chipului tău. 


Irmosul: 

Să lăudăm, să binecuvântăm şi să ne închinăm Domnului cântându-l şi prea 
înălţându-L pe Dânsul în toţi vecii. 


Pe Dumnezeu, care S-a coborât în cuptorul cel cu foc la tinerii evreieşti şi 
văpaia în răcoreală a prefăcut-o, ca pe Domnul lăudaţi-L, lucrurile şi îl prea 
înălţaţi întru toți vecii. 

Cântarea a 9-a 

Irmos: Pe tine, ceea ce pe Luminătorul Dumnezeu... 

Stih: Sfinţilor mucenici, rugaţi-vă lui Dumnezeu pentru noi. 

Comoară tainelor şi descoperirea minunilor celor dumnezeieşti s-a arătat acum 
învierea sfinților; pentru că cei ce de demult cu moartea cea firească trupeşte au 
murit, fără stricăciune acum au înviat îmbrăcaţi, ca şi cum nu ar fi murit. 

Stih: Sfinţilor mucenici, rugaţi-vă lui Dumnezeu pentru noi. 

Cămară a cunoştinţei şi zid tare al credinţei, s-a arătat peştera Sfinţilor tineri, 
vestind mai înainte învierea tuturor ce va să fie, înviind nu pe Lazăr cel de patru 
zile mort, ci pe cei morți din veci. 

Stih: Sfinţilor mucenici, rugaţi-vă lui Dumnezeu pentru noi. 

Ca un număr cinstit cu adevărat s-au arătat tinerii ochi ai Bisericii şi cu credința 
lui Hristos au strălucit mai mult decât piatra lui Zorobabel; duhovniceşte să 
lăudăm sufletele lor cele dumnezeieşti. 

Slavă Tatălui şi Fiului şi Sfântului Duh. 

După Lege pătimind, v-aţi încununat cu cununa muceniciei, şapte Sfinţi tineri; 
ŞI v-aţi arătat stâlpi ai înţelepciunii celei dumnezeieşti şi ridicare a dogmelor 
Ortodoxiei, ca nişte apărători ai Bisericii şi rugători ai celor ce vă laudă pe voi. 
Şi acum şi pururea şi în vecii vecilor. Amin (a Născătoarei). 

Ca Uneia care ţi-ai păzit trupul şi sufletul neîntinat pentru Dumnezeu, a iubit 
Impăratul Hristos frumuseţea ta, Marie prea lăudată şi te-a arătat Maică Intru- 


pării Sale, dându-mi pururea mântuire. 


Irmosul: Pe tine, ceea ce pe Luminătorul Dumnezeu, cel ce a Răsărit mai 
înainte de soare şi Care trupeşte la noi a venit şi din coapsele cele fecioreşti în 

chip de negrăit L-ai Intrupat, Binecuvântată, prea curată de Dumnezeu Năs- 
cătoare, te mărim. 


Sedelna, glasul al 4-lea. Podobie: Degrab ne întâmpină pe noi mai înainte până 
ce nu ne robim; când vrăjmaşii Te hulesc pe Tine şi ne îngrozesc pe noi, 
Hristoase, Dumnezeul nostru, pierde cu Crucea Ta pe cei ce se luptă cu noi, ca 
să cunoască cât poate credinţa dreptmăritorilor. Pentru rugăciunile Născătoarei 
de Dumnezeu, Unule, lubitorule de oameni. 


Cei ce au trecut cu vederea cele lumeşti, ca pe nişte lucruri stricăcioase şi au 
primit darurile cele nestricăcioase, murind, au rămas fără de stricăciune. Pentru 
aceasta, după mulţi ani au înviat, îngropând toată necredinţa în înviere a 
vrăjmaşilor. Pe aceia cu laude astăzi credincioşii lăudându-i, pe Hristos să-L 
slăvim. 


Sedelna Preasfintei Născătoare de Dumnezeu, glasul al 4-lea. Podobie: Degrab 
ne întâmpină pe noi mai înainte până ce nu ne robim; când vrăjmaşii Te hulesc 
pe Tine şi ne îngrozesc pe noi, Hristoase, Dumnezeul nostru, pierde cu Crucea 
Ta pe cei ce se luptă cu noi, ca să cunoască cât poate credinţa dreptmăritorilor. 
Pentru rugăciunile Născătoarei de Dumnezeu, Unule, lubitorule de oameni. 


Ilubitor de păcate fiind eu, pe tine te rog Ceea ce ai născut pe Dumnezeu cel fără 
de păcate, care ridică păcatele lumii, cinstită, să miluiască sufletul meu cel mult 
păcătos şi să curăţească păcatele mele cele multe, căci Însuţi eşti curăţire şi 
izbăvire păcătoşilor şi sprijin credincioşilor. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Degrab ne întâmpină pe noi mai înainte până ce nu ne robim; când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor. Pentru rugăciunile Născătoarei de Dumnezeu, Unule, 
Iubitorule de oameni. 


Pe Cel Născut din Tatăl cel fără început, Ceea ce Te-a născut mai pe urmă 
trupeşte, văzându-Te spânzurat pe Cruce, Hristoase, a strigat: vai mie, Prea 
iubite lisuse: cum Tu, cel ce eşti Preaslăvit ca un Dumnezeu de îngeri, de 
bunăvoie eşti răstignit acum de oamenii cei fără de lege? Te laud pe Tine, 
Îndelung Răbdătorule. 

Troparul Sfinţilor şapte tineri din Efes, glasul al 4-lea: Mucenicii Tăi, Doamne, 
întru nevoinţele lor, cununile nestricăciunii au dobândit de la Tine, Dumnezeul 
nostru. Că având tăria Ta, pe chinuitori au învins; zdrobit-au şi ale demonilor 
neputincioase îndrăzniri. Pentru rugăciunile lor, mântuieşte sufletele noastre, 
Hristoase Dumnezeule. 


Cântarea 1, glasul al 4-lea 

Irmos: Adâncul Mării Roşii, cu urme neudate, pedestru trecându-l Israel cel de 
de mult, cu mâinile lui Moise în chipul Crucii, puterea lui Amalec în pustie a 
biruit. 

Stih: Sfinţilor mucenici, rugaţi-vă lui Dumnezeu pentru noi. 

Ca unii ce staţi luminat înaintea Luminii celei mari, mucenicilor, rugaţi-vă să 
apere de negura patimilor, pe cei ce cinstesc praznicul vostru cel dumnezeiesc şi 


luminat. 


Stih: Sfinţilor mucenici, rugaţi-vă lui Dumnezeu pentru noi. 

Când aţi cunoscut porunca cea păgânească şi fără de soco-teală, care poruncea 
să jertfiți celor întinate, fiind întăriți cu poruncile lui Dumnezeu, v-aţi arătat 
nestrămutaţi, mucenicilor. 


Slavă Tatălui şi Fiului şi Sfântului Duh. 


Cu posturi şi cu rugăciuni aţi mers de v-aţi ascuns, pregătindu-vă pentru lupta 
vrăjmaşilor, sfinților. Dar Domnul v-a păzit pe voi nevătămați. 


Şi acum şi pururea şi în vecii vecilor. Amin (a Născătoarei). 

Aflându-te pe tine, Preacurată, mai curată decât toată zidirea, Cel curat S-a Să- 
lăşluit întru tine, vrând să scoată nelegiuirea cea sălăşluită în Adam, ca un lubi- 
tor de oameni. 

Cântarea a 3-a 

Irmos: Se veseleşte de Tine Biserica... 


Stih: Sfinţilor mucenici, rugaţi-vă lui Dumnezeu pentru noi. 


Aduşi aţi fost la împăratul cel fărădelege, mucenicilor, să mărturisiți numele 
Dumnezeului Celui ce împărăteşte în ceruri. 


Stih: Sfinţilor mucenici, rugaţi-vă lui Dumnezeu pentru noi. 


Fiind îmbrăcaţi luminat cu credinţa ca şi cu o pavăză luminoasă aţi rămas, mu- 
cenicilor, nerăniți de săgețile vrăjmaşilor. 


Slavă Tatălui şi Fiului şi Sfântului Duh. 


Stătut-aţi bărbăteşte împotriva împăratului celui fărădelege, sfinţilor, care vă po- 
runcea să aduceţi cinste necuvântătorilor idoli. 


Şi acum şi pururea şi în vecii vecilor. Amin (a Născătoarei). 


Imbrăcându-se cu mine Hristos din dumnezeieştile tale sângiuri, Preacurată, m-a 
îmbrăcat cu podoaba harului, de care eram de demult despuiat. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne, Scăparea şi Intărirea. 


Cântarea a 4-a 

Irmos: Pentru dragostea Chipului Tău, ai stat, Milostive, pe Crucea Ta şi nea- 
murile s-au topit, că Tu eşti Tăria şi Lauda mea, lubitorule de oameni. 


Stih: Sfinţilor mucenici, rugaţi-vă lui Dumnezeu pentru noi. 


Înfrumuseţatu-s-au tinerii foarte, unindu-se cu Stăpânul tuturor; drept aceea au 
lepădat toată răutatea şarpelui. 


Stih: Sfinţilor mucenici, rugaţi-vă lui Dumnezeu pentru noi. 


Nădăjduind la răsplătirile cele bogate, toată avuţia aţi deşertat-o săracilor, câş- 
tigând în locul aceleia avuţia cea nestricată, sfinților. 


Slavă Tatălui şi Fiului şi Sfântului Duh. 


Iubind bunul neam cel de sus, fiind născuţi din părinţi de bun neam, nicicum n- 
aţi primit să trageţi la voi neamul cel rău al răutăţilor. 


Şi acum şi pururea şi în vecii vecilor. Amin (a Născătoarei). 

Prunc tânăr ai născut pe Cel ce este mai înainte de veci, Fecioară, ca să înno- 
iască lumea cu cunoştinţele cele dumnezeieşti, fiind învechită în păcate. Pentru 
aceea te mărim. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care în- 
torci din întunericul necunoştinţei pe cei ce Te laudă pe Tine cu credinţă. 


Stih: Sfinţilor mucenici, rugaţi-vă lui Dumnezeu pentru noi. 


Pe Sfinţii Maximilian, pe Constantin, pe lamvlih, pe Marțian, luminătorii care 
luminează toate marginile, să-i cinstim. 


Stih: Sfinţilor mucenici, rugaţi-vă lui Dumnezeu pentru noi. 


Să lăudăm credincioşilor, pe măritul Antonin şi pe Sfinţii Exacustodian şi pe 
Dionisie cel prea înţelept, cu dragoste să-i mărim. 


Slavă Tatălui şi Fiului şi Sfântului Duh. 


In locul celor trecătoare şi pieritoare, aţi luat în schimb, sfinţilor, cele ce nu se 
strică şi nicidecum nu se învechesc. Pentru aceea, după vrednicie, vă fericim. 

Şi acum şi pururea şi în vecii vecilor. Amin (a Născătoarei). 


Risipeşte orbirea sufletului meu, Preacurată şi-mi dă mie să iau aminte cu bună 
simţire la dumnezeieştile porunci ale Fiului tău. 


Cântarea a 6-a 
Irmos: Jertfi-voi 'Ție cu glas de laudă... 
Stih: Sfinţilor mucenici, rugaţi-vă lui Dumnezeu pentru noi. 


Inotând prin luciul cel idolesc, acum aţi ajuns, pătimitorilor, la limanurile cele 
veşnice; ocârmuindu-vă de sus cu arma Crucii şi îndumnezeindu-vă după har. 


Stih: Sfinţilor mucenici, rugaţi-vă lui Dumnezeu pentru noi. 


Stropind pământul cu picăturile lacrimilor şi cu rugăciunea cea către Dumnezeu, 
aţi dormit mulți ani şi sculându-vă, aţi arătat Invierea tuturor. 


Slavă Tatălui şi Fiului şi Sfântului Duh. 


O, minune! Cum cei ce au dormit mulţi ani, învederează învierea care era înve- 
derată la cei mai mulţi, astupând gurile ereticilor! 


Şi acum şi pururea şi în vecii vecilor. Amin (a Născătoarei). 


Omoară cugetul trupului meu, Fecioară, ceea ce ai născut Viaţa, care cu moarte 
a surpat moartea şi pe tineri i-a mărit, cu scularea cea minunată. 


Irmosul: Jertfi-voi Ţie cu glas de laudă Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra 
celui potrivnic, având ajutorul Tău armă de pace, nebiruită biruinţă. 


Preamărit-ai pe pământ pe Sfinţii Tăi mai înainte, prin înfricoşătoarea şi prea 
mărita înviere care ai însemnat printr-înşii, mai înainte de învierea cea de obşte, 
ca să se astupe gurile celor ce nu o credeau; iar mai pe urmă, Hristoase Dumne- 
zeule, i-ai sălăşluit întru Împărăţia Ta, să se desfăteze în veci. 

Cântarea a 7-a 

Irmos: În cuptorul persienesc tinerii lui Avraam, cu dorinţa dreptei credințe, 
mai vârtos decât cu văpaia focului fiind aprinşi, au cântat: Binecuvântat eşti, în 
Biserica slavei Tale, Doamne. 

Stih: Sfinţilor mucenici, rugaţi-vă lui Dumnezeu pentru noi. 

Dimpreună cu Sfântul lamvlih pe Sfinţii Exacustodian, pe Martian, pe Antonin 
şi pe măritul Constantin, pe Dionisie, pe Maximilian, mucenicii lui Hristos să-i 
cinstim. 

Stih: Sfinţilor mucenici, rugaţi-vă lui Dumnezeu pentru noi. 

Fiind ascunşi, vă rugaţi Celui ce ştie cele ascunse, să înceteze uciderea cea za- 
vistnică a necredinciosului. Pentru aceea, murind întru ascuns, aţi închipuit 
înfricoşătoarea Inviere. 

Slavă Tatălui şi Fiului şi Sfântului Duh. 

Nicicum nu v-aţi plecat celor fărădelege, a da idolilor cinste urâtă lui Dumne- 
zeu. Pentru aceasta cu credinţă cinstim moaştele voastre, sfinţilor, luând sfin- 
țenie. 

Şi acum şi pururea şi în vecii vecilor. Amin (a Născătoarei). 

Arătatu-te-ai că întreci pe îngeri Născătoare de Dumnezeu, arătatu-te-ai cu ade- 
vărat întărire pătimitorilor, arătatu-te-ai prea curată pază celor ce te cunosc prea 
adevărată Născătoare a Cuvântului. 

Cântarea a 8-a 

Irmos: Mâinile întinzându-şi... 

Stih: Sfinţilor mucenici, rugaţi-vă lui Dumnezeu pentru noi. 

Se bucură arătat luminata Mitropolie a efesenilor, avându-vă pe voi ca o bogăţie 
rugători şi ajutători către Cel Preabun, sfinților, care v-aţi arătat tuturor pe 


pământ, vedere străină, prin învierea cea minunată prin care v-aţi prea mărit. 


Stih: Sfinţilor mucenici, rugaţi-vă lui Dumnezeu pentru noi. 

După adormire, v-aţi arătat păzitori neadormiţi nouă, prea înţelepților, adormind 
valurile necredinţei şi astupând gurile cele fără de Dumnezeu ale ereticilor, care 
nu cântau: toate lucrurile, binecuvântaţi pe Domnul! 

Stih: Sfinţilor mucenici, rugaţi-vă lui Dumnezeu pentru noi. 

Se surpă înaintea picioarelor voastre înşelătorul, zăcând mort fără de simțire, cel 
ce mai înainte se lăuda peste măsură şi era întunecat de trufie. Şi se prea măreşte 
Hristos, cel ce v-a mărit pe voi, căruia-l cântăm: toate lucrurile, binecuvântaţi pe 
Domnul! 

Binecuvântăm pe Tatăl şi pe Fiul şi pe Sfântul Duh, Domnul. 

Astăzi cu sfinte cuvinte să lăudăm pe tinerii, pe care i-a încununat Domnul cu 
cununi neveştejite, şi i-a mărit cu străluciri de multe minuni, care cântă: pe 
Domnul lăudaţi-L lucrurile şi-L prea înălţaţi întru toţi vecii! 

Şi acum şi pururea şi în vecii vecilor. Amin (a Născătoarei). 

Vindecă, Fecioară, sufletul meu cel bolnav şi spală noroiul patimilor cel dintru 
mine şi mă pune înaintea Atotţiitorului Dumnezeu cu totul mântuit, ca să cânt: 
toate lucrurile, binecuvântați pe Domnul! 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Mâinile întinzându-şi Daniil, gurile leilor cele deschide în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna- 
credință, strigând: Binecuvântaţi, toate lucrurile Domnului pe Domnul. 
Cântarea a 9-a 

Irmos: Hristos, Piatra cea netăiată... 

Stih: Sfinţilor mucenici, rugaţi-vă lui Dumnezeu pentru noi. 

lată, ce este bun, sau ce este frumos? Grăia dumnezeiescul David: fără numai a 
locui în unire sfinţii tineri, locaşurile cele cinstite; ei, care au păzit nedespărțită 


unirea cea către Ziditorul. 


Stih: Sfinţilor mucenici, rugaţi-vă lui Dumnezeu pentru noi. 

Arătatu-v-aţi casă Preasfintei Treimi, purtând-o câte şapte, dumnezeieştilor mu- 
cenici; murind înăuntrul peşterii şi surpând case-le idolilor şi către Biserica cea 
cerească mutându-vă, cu cuget de dreaptă credinţă. 


Stih: Sfinţilor mucenici, rugaţi-vă lui Dumnezeu pentru noi. 


Saltă, Biserică a lui Hristos, care ai şapte stâlpi ce te ţin, pe slugile Domnului, 
prin care au căzut zidurile cele neîntărite ale credinţei celei rele, cu harul Celui 
ce a suflat viață morţilor. 


Slavă Tatălui şi Fiului şi Sfântului Duh. 


Ca nişte stele ce arată ziua, luminaţi tot pământul cu Razele cele luminoase ale 
dumnezeieştilor virtuţi şi minuni, tineri prea fericiți. Pentru aceea luminaţi sim- 
țirile inimilor noastre. 


Şi acum şi pururea şi în vecii vecilor. Amin (a Născătoarei). 


Porţi în braţe pe Cel ce ţine toate cu Dumnezeiasca Palmă. Pe care roagă-L, 
Fecioară, ca pentru milostivirea cea negrăită, să mă îmbrăţişeze şi să mă mân- 
tuiască, pe mine cel ce sunt osândit. 


Irmos: Hristos, Piatra cea netăiată de mână, cea din marginea unghiului, din 
tine muntele cel netăiat Fecioară S-a tăiat; adunând firile cele osebite. Pentru 
aceasta veselindu-ne, pe tine Născătoare de Dumnezeu te mărim. 


Sedealna, glasul al 4-lea. Podobie: Degrab ne întâmpină pe noi mai înainte până 
ce nu ne robim când vrăjmaşii Te hulesc pe Tine şi ne îngrozesc pe noi, 
Hristoase, Dumnezeul nostru, pierde cu Crucea Ta pe cei ce se luptă cu noi, ca 
să cunoască cât poate credinţa dreptmăritorilor, pentru rugăciunile Născătoarei 
de Dumnezeu, Unule, lubitorule de oameni. 


Ca unii ce sunteţi stâlpi ai Bisericii lui Hristos, aţi surpat zidurile necredinţei, 
înţelepţilor mucenici, cei şapte luminători; pentru aceasta, precum mai înainte 
de moarte aţi ruşinat nebunia păgânilor, aşa şi după moarte tulburarea eresului. 
Rugaţi-vă pentru sufletele noastre. 


Sedealna Preasfintei Născătoare de Dumnezeu, glasul al 4-lea. Podobie: Degrab 
ne întâmpină pe noi mai înainte până ce nu ne robim când vrăjmaşii Te hulesc 
pe Tine şi ne îngrozesc pe noi, Hristoase, Dumnezeul nostru, pierde cu Crucea 
Ta pe cei ce se luptă cu noi, ca să cunoască cât poate credinţa dreptmăritorilor, 
pentru rugăciunile Născătoarei de Dumnezeu, Unule, lubitorule de oameni. 

Înnoit-ai, prea curată, cu dumnezeiască Naşterea ta firea pământenilor cea muri- 
toare, fiind stricată de patimi; şi ne-ai ridicat pe toți din moarte la viaţă fără de 
stricăciune. Pentru aceasta toţi te fericim după datorie, Fecioară prea mărită, 
precum Însăţi ai proorocit. 


Sedealna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Fecioară cu totul fără prihană, Maica lui Hristos Dumnezeu, armă a pătruns prea 
sfânt sufletul tău, când ai văzut pe Fiul tău şi Dumnezeu Răstignit de bună voie. 
Pe care, Binecuvântată, nu înceta rugându-L să ne dăruiască iertare de greşeli. 

Acatistul Sfinţilor şapte tineri din Efes 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Vrednicilor de laudă, celor şapte Sfinţi tineri din Efes, prin care Preasfânta 
Treime S-a prea slăvit să le aducem mulţumire şi cu evlavie să le cântăm aşa: 
Bucuraţi-vă, Sfinţilor mucenici din Efes, mari ocrotitori ai creştinilor! 


Icosul 1 

Vouă, celor care în vremea împăratului Deciu, vă aflaţi în rânduiala ostăşească, 
uniți în dragostea pentru Hristos şi petrecând în post, în curăţie şi în rugăciuni 
pentru izbăvirea Sfintei Biserici de prigoniri, cu bucurie vă cântăm: 

Bucuraţi-vă, Maximilian, lamvlih, Martinian; 

Bucuraţi-vă, Dionisie, Exacustodian, Antonin şi loan; 

Bucuraţi-vă, cei ce Împăratului Ceresc aţi slujit; 

Bucuraţi-vă, cei ce în curăţie aţi vieţuit; 

Bucuraţi-vă, tineri cumpătaţi şi smeriţi; 

Bucuraţi-vă, voi, cei de Dumnezeu înţelepţi; 

Bucuraţi-vă, în prigoane, îndelung răbdători; 

Bucuraţi-vă, evlavioşi rugători; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 2-lea 

Nesuferind a vedea cumplitele chinuri şi ucideri îndurate de creştini, vă retră- 
geaţi într-o biserică unde, aruncându-vă la pământ şi presărându-vă ţărână pe 
cap, vă rugaţi pentru întărirea celor mari la suflet, care sufereau mucenicie pen- 
tru Hristos, şi pentru mântuirea voastră, cântând: Aliluia! 


Icosul al 2-lea 

Cu mare jale îi priveaţi pe cei fricoşi, care se închinau idolilor înaintea po- 
porului, precum şi pe cei care îşi trădau fraţii ascunşi de teama prigonitorilor, 
gândindu-vă la sufletele lor şi rugându-vă lui Dumnezeu să nu vă asemănaţi şi 
vol cu aceştia. Rugaţi-vă, o, Sfinți mucenici, pentru ca în aceste vremuri de în- 
cercare a credinţei, a nădejdii şi a dragostei, să nu-L trădăm pe Dumnezeu ori pe 
aproapele din cauza fricii ori a intereselor materiale nici noi, cei ce vă cântăm: 
Bucuraţi-vă, cei ce pentru aproapele aţi plâns şi aţi suspinat; 

Bucuraţi-vă, cei ce Calea, Adevărul şi Viaţa aţi aflat; 

Bucuraţi-vă, că în cuget şi în rugăciuni v-aţi unit; 

Bucuraţi-vă, că pentru mucenicie v-aţi pregătit; 

Bucuraţi-vă, aprigi luptători cu patimile sufleteşti şi trupeşti; 
Bucuraţi-vă, mari cuceritori ai comorilor cereşti; 

Bucurati-vă, cei înţelepţiţi în focul nevoinţei; 

Bucuraţi-vă, chipuri adevărate ale pocăinţei; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 3-lea 

Cu îngăduinţa lui Dumnezeu, trădaţi fiind, aţi ajuns în faţa împăratului, cu lacri- 
mile în ochi, cu ţărâna pe capete, dar cu sufletele pregătite pentru mărturisire, 
mulțumind lui Dumnezeu şi cântând: Aliluia! 


Icosul al 3-lea 

Atunci când împăratul v-a îndemnat să aduceţi jertfă idolilor, tu, Sfinte Maxi- 
milian, l-ai înfruntat astfel: „Noi avem pe Unul Dumnezeu, Împăratul cel ce vie- 
țuieşte la ceruri, de a cărui slavă este plin cerul şi pământul. Aceluia îi aducem 
jertfă de mărturisire şi rugăciunile noastre în tot ceasul, iar ardere şi jertfe 
necurate nu vom aduce idolilor voştri, ca să nu ne întinăm sufletele noastre”. Şi 
tot cu voia lui Dumnezeu, împăratul Deciu, după ce v-a luat brâiele ostăşeşti, v- 
a lăsat liberi, dându-vă timp de gândire, apoi a plecat pentru o vreme din Efes. 
Sfinților mucenici, rugaţi-vă ca Dumnezeu să nu îngăduie încercări peste pute- 
rile noastre, ci să ne trimită ajutor din cer la vreme de prigoană şi ispită, nouă, 
celor ce vă cântăm: 

Bucură-te, Sfinte Maximilian, căci pe Dumnezeu L-ai mărturisit; 

Bucură-te, vas ales, de Duhul Sfânt călăuzit; 

Bucuraţi-vă, cei ce aurul credinţei aţi prețuit; 

Bucuraţi-vă, că de jertfe idoleşti v-aţi ferit; 

Bucuraţi-vă, că sufletele vi le-aţi salvat; 

Bucuraţi-vă, cei şi ce de chinuri aţi scăpat; 

Bucuraţi-vă, mărturisitori de Dumnezeu întăriţi, 

Bucuraţi-vă, grabnic ajutători ai creştinilor prigoniţi, 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 4-lea 
Văzând mila lui Dumnezeu, aţi luat aur şi argint din casele voastre, le-aţi îm- 
părţit celor nevoiaşi, în taină şi la arătare, cântând: Aliluia! 


Icosul al 4-lea 

În absenţa împăratului, fiind de Dumnezeu călăuziţi spre arătarea slavei Sale, aţi 
hotărât să intraţi într-o peşteră mare din muntele Ohlon, aflată în partea răsă- 
ritului, spre a vă ruga în linişte pentru dobândirea cununilor cereşti ale mu- 
ceniciei. Sfinţilor mucenici, rugaţi-vă lui Dumnezeu să ne ajute să transformăm 

cu înţelepciune toate prigoanele şi ispitele în prilejuri de trăire şi de mărturisire 
a credinţei ortodoxe şi noi, cei ce vă cântăm: 

Bucuraţi-vă, miluind, voi, cei ce aţi fost miluiţi; 

Bucuraţi-vă, cei de Dumnezeu înţelepţi; 

Bucuraţi-vă, căci la rugăciuni în linişte aţi râvnit; 

Bucuraţi-vă, căci gânduri cereşti aţi dobândit; 

Bucuraţi-vă, dispreţuind cele pământeşti; 

Bucuraţi-vă, căutând comorile cereşti; 

Bucuraţi-vă, pentru izbăvirea de frică, mijlocitori; 

Bucuraţi-vă, pentru cei ispitiți, rugători; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 5-lea 

Aţi luat apoi câţiva arginţi necesari pentru hrană şi, ducându-vă spre muntele 
Ohlon, aţi intrat în peştera dintr-însul. Acolo, în linişte, v-aţi rugat lui Dumne- 
zeu cu tot sufletul să vă întărească întru mărturisirea prea sfântului Său nume, ca 
astfel să puteţi sta fără frică înaintea tiranului şi, bărbăteşte pătimind, să câş- 
tigaţi de la Domnul nostru lisus Hristos cununa cea neveştejită a slavei, cea 
pregătită credincioşilor robilor Lui. Aţi petrecut acolo multe zile, lăudând neîn- 
cetat pe Dumnezeu, rugându-vă pentru mântuirea sufletelor voastre şi cântând: 
Aliluia! 


Icosul al 5-lea 

Pe cel mai tânăr, pe lamvlih, l-aţi rânduit spre slujire, adică să aducă cele de tre- 
buinţă din cetate. Aşadar, Sfântul lamvlih îşi schimba hainele sale şi se îmbrăca 
în haine proaste, ca să nu fie cunoscut; iar din arginţii pe care îi lua, o parte îi 
împărțea săracilor, iar cu partea rămasă cumpăra hrană. Sfinţilor mucenici, 
rugaţi-vă lui Dumnezeu să ne ajute să chivernisim cu înţelepciune talanţii dăruiți 
spre mântuire şi noi, cei ce vă cântăm: 

Bucuraţi-vă, că în peşteră aţi intrat; 

Bucuraţi-vă, că pentru întărirea credinţei v-aţi rugat; 

Bucuraţi-vă, căutătorii smereniei; 

Bucuraţi-vă, cinstitorii milosteniei; 

Bucuraţi-vă, înţelepţi, ce timpul mântuirii bine l-aţi chibzuit; 

Bucuraţi-vă, căci sufletele pentru mucenicie le-aţi pregătit; 

Bucuraţi-vă, slăvindu-L în veci pe Dumnezeu; 

Bucuraţi-vă, ajutându-ne şi pe noi, spre slava numelui Său; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 6-lea 

După mai multe zile, Sfinte lamvlih, mergând spre cetate în chip de sărac, ai 
văzut venirea împăratului şi ai auzit porunca lui, ca, în ziua următoare, toţi mai- 
marii cetăţenilor şi ai oştilor să fie gata spre a aduce jertfe idolilor. Tot tu ai 

auzit că împăratul a poruncit ca şi voi să fiți căutaţi spre a aduce jertfa necurată. 
Atunci, ducându-le puţină pâine fraților tăi întru Hristos, cuprins de teamă, ai 
alergat spre peşteră, punându-ţi nădejdea în Dumnezeu şi cântând: Aliluia! 


Icosul al 6-lea 

Umplându-vă de frică şi căzând cu feţele la pământ, cu plângere şi cu suspine v- 
aţi rugat lui Dumnezeu, încredințându-vă ajutorului şi milei Sale. Rugaţi-vă, o, 
Sfinți mucenici, ca în primejdii şi în ispite să ne pocăim pentru păcatele să- 
vârşite, să ne încredințăm voii lui Dumnezeu şi să avem nădejde în ajutorul şi 
mila Sa, şi noi, cei ce vă cântăm: 

Bucuraţi-vă, cei ce, prin rugăciune, frica aţi biruit; 

Bucuraţi-vă, cei ce la mântuirea tuturor v-aţi gândit; 

Bucuraţi-vă, căci, cu smerenia, milă divină aţi aflat; 

Bucuraţi-vă, căci, cu credinţa, pe Dumnezeu L-aţi bucurat; 

Bucuraţi-vă, căci nădejdea în ajutorul Său v-a fost neclintită; 

Bucuraţi-vă, căci dragostea faţă de EI a fost desăvârşită; 

Bucuraţi-vă, rugându-vă pentru izbăvirea tuturor celor prigoniţi; 

Bucuraţi-vă, mijlocind ajutor şi pentru noi, cei ispitiți; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 7-lea 
După ce v-aţi rugat, fiind seară, aţi mâncat cu gândul la primirea chinurilor în 
ziua următoare, cântând lui Dumnezeu: Aliluia! 


Icosul al 7-lea 

Vorbind apoi între voi, v-aţi îndemnat unul pe altul spre bărbăteasca pătimire 
pentru Hristos. Sfinților mucenici, ajutaţi-ne, prin rugăciuni, să ne izbăvim de 
patimile sufleteşti şi trupeşti pentru ca, la vreme de ispită ori prigoană, să avem 
râvna voastră de a face voia lui Dumnezeu şi noi, cei ce vă cântăm: 

Bucuraţi-vă, cei pentru care mucenicia era sărbătoare; 

Bucuraţi-vă, voi, cei cu suflet mare; 

Bucuraţi-vă, voi, cei alipiți de Dumnezeu; 

Bucuraţi-vă, întru slava numelui Său; 

Bucuraţi-vă, cei cu trupuri îndumnezeite; 

Bucuraţi-vă, mari mijlocitori pentru noi în ispite; 

Bucuraţi-vă, tineri călăuziți de Duhul Sfânt; 

Bucuraţi-vă, spre cununile muceniciei alergând; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 8-lea 

Mare şi prea slăvită este minunea săvârşită cu voi, sfinţilor, căci Dumnezeu v-a 
poruncit apoi să adormiţi cu oarecare străină şi minunată adormire timp de 
aproape două sute de ani, pentru a vă trezi, spre întărirea credinţei, într-o pe- 

rioadă în care învăţătura despre învierea morţilor era atacată de eretici. lar noi, 
pentru această mare purtare de grijă, li mulţumim lui Dumnezeu, Il slăvim şi li 
cântăm cu bucurie: Aliluia! 


Icosul al 8-lea 

Însuşi Împăratul Ceresc v-a ales din mijlocul mucenicilor, dăruindu-vă somn de 
moarte şi păzindu-vă sufletele în mâinile Sale, în timp ce trupurile voastre 
zăceau în peşteră neschimbate şi nestricate, ca şi cum aţi fi dormit. Rugaţi-vă, 
Sfinţilor mucenici, să ne trimită Dumnezeu ajutor din Cer, pentru a nu adormi în 
patimi şi în păcate, ci având nădejdea învierii şi a vieţii veşnice şi noi cei care vă 
cântăm: 

Bucuraţi-vă, pietre din zidul Bisericii creştine; 

Bucuraţi-vă, cei aleşi pentru mărturisirea tainelor divine; 

Bucuraţi-vă, cei prin care se mustră erezia; 

Bucuraţi-vă, cei prin care se întruchipează Filocalia; 

Bucuraţi-vă, cei prin care s-a întărit dogma despre învierea morților; 
Bucuraţi-vă, cei prin care s-a ruşinat îndrăzneala ereticilor; 

Bucuraţi-vă, prieteni ai lui Hristos; 

Bucuraţi-vă, cei ce v-aţi adus Lui prinos; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 9-lea 

Neştiind cele întâmplate, împăratul a poruncit să fie astupată uşa peşterii, ca să 
muriţi de foame şi de sete. lar doi postelnici împărăteşti care erau creştini tăi- 
nuiţi, Teodor şi Rufin, au scris despre pătimirea voastră pentru Hristos pe două 
tabliţe de plumb pe care le-au pus într-un sicriaş de aramă şi l-au ascuns între 
pietrele de la uşa peşterii, cântând lui Dumnezeu: Aliluia! 


Icosul al 9-lea 

După aproape două sute de ani, în timpul împăratului Teodosie cel tânăr, nişte 
eretici îi prigoneau pe adevărații creştini, susținând că nu există învierea mor- 
ţilor pe care Însuşi Hristos ne-a poruncit s-o aşteptăm fără îndoială. Cuprins de 
mâhnire, însuşi împăratul se ruga cu lacrimi, alături de creştini, ca Dumnezeu să 
trimită Bisericii Sale ajutor ceresc. lar noi, aflând taina ce se săvârşea prin voi, 
vă rugăm să mijlociţi acum, ca şi atunci, ivirea unor conducători drept-cre- 
dincioşi care să ne apere de ecumenism şi de pecetea antihristică şi să cânte 
împreună cu noi: 

Bucuraţi-vă, cei de chinuri aţi fost izbăviţi; 

Bucuraţi-vă, cei ce în primejdii şi pe noi ne ocrotiți; 

Bucuraţi-vă, mari apărători ai credinţei creştine; 

Bucuraţi-vă, slujitori devotați ai voinţei divine; 

Bucuraţi-vă, lăudând pe Dumnezeu neîncetat; 

Bucuraţi-vă, mulţumindu-l pentru ajutorul dat; 

Bucuraţi-vă, cei ce ni-i arătaţi pe bunii conducători, 
Bucuraţi-vă, în ispite, grabnic ajutători; 
Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 10-lea 

Auzind rugăciunile şi suspinele cu lacrimi ale împăratului Teodosie şi ale mul- 
tor credincioşi, Dumnezeu a descoperit taina învierii morţilor şi a vieţii veşnice 
într-un mod tainic. Stăpânul muntelui Ohlon, fără să ştie nimic despre voi, înce- 
pând să-şi construiască un staul pentru oile sale, a luat pietre din zidul peşterii în 
care vă aflaţi, destupând-o. Apoi, la fel ca şi pe Lazăr cel mort de patru zile, 
Dumnezeu v-a înviat şi pe voi, care adormiserăţi de mulţi ani. Hainele vă erau 
întregi, iar trupurile - neschimbate, aşa că voi, trezindu-vă, v-aţi făcut obişnuita 
rugăciune de dimineaţă, cântând: Aliluia! 


Icosul al 10-lea 

Neştiind lucrarea ce se săvârşea prin voi şi aducându-vă aminte că împăratul 
Deciu vă căuta pentru a aduce jertfă idolilor, aţi hotărât să nu mai staţi ascunşi, 
ci să ieşiţi să-L mărturisiţi pe Împăratul ceresc înaintea împăratului pământesc şi 
să primiţi de bunăvoie mucenicia pentru Domnul nostru lisus Hristos. Rugaţi- 
vă, Sfinți mucenici, să dobândim înţelepciunea de a-L mărturisi pe Dumnezeu în 
fiecare zi cu vorba, cu fapta şi cu gândul, noi cei care vă cântăm: 

Bucuraţi-vă, cei ca şi Lazăr, spre slava lui Hristos înviaţi; 

Bucuraţi-vă, tineri ocrotiţi şi binecuvântaţi; 

Bucuraţi-vă, comori ascunse de Dumnezeu în pământ; 

Bucuraţi-vă, Fericirile cereşti aflând; 

Bucuraţi-vă, ostaşi uniţi în slujba Adevărului; 

Bucuraţi-vă, flăcări arzând pentru slava Mântuitorului; 

Bucuraţi-vă, cei ce mijlociţi somn liniştit; 

Bucuraţi-vă, cei ce aproape două sute de ani aţi dormit; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 11-lea 

Însă, mai înainte de a ieşi din peşteră pentru mărturisirea credinţei, i-aţi dat 
Sfântului lamvlih un ban de argint, să vă cumpere pâine din cetate. Mult te-ai 
mirat, Sfinte lamvlih, văzând pietre la gura peşterii, Sfinte Cruci pretutindeni şi 
oameni cu straie diferite care pomeneau fără teamă numele lui Hristos. Nu mai 
cunoşteai, însă, pe nimeni, iar când ai vrut să cumperi pâine cu banul de argint 
ce avea chipul şi numele împăraților de demult, ai fost prins şi dus în faţa 
antipatului şi a episcopului Ştefan, deoarece toți credeau că ai aflat vreo 
comoară din vechime, pe care o tăinuieşti. Ascultând cele istorisite de tine, 
Sfinte lamvlih, numai episcopul Ştefan a înţeles că Dumnezeu vrea să ne desco- 
pere, prin voi, o taină şi, împreună cu antipatul şi cu mai-marii cetăţii, a mers, 
alături de tine, la peştera din muntele Ohlon, cântând: Aliluia! 

Icosul al 11-lea 

Ajunşi la peşteră, episcopul şi antipatul au găsit sicriaşul de aramă în care erau 
cele două tăblițe de plumb pe care era scris că şapte Sfinţi tineri, adică: Maxi- 
milian, fiul eparhului, lamvlih, Martinian, loan, Dionisie, Exacustodian şi An- 
tonin, au sfârşit muceniceşte pe vremea lui Deciu, care a poruncit să se astupe 
gura peşterii în care vă aflaţi. Iar noi, pentru aceasta, ÎL slăvim pe Dumnezeu şi 
vă rugăm să veniţi în ajutor tuturor celor care au ispite peste puterile lor şi vă 
cântă aşa: 

Bucuraţi-vă, tineri cu inimi curate; 

Bucuraţi-vă, cei prigoniţi pentru dreptate; 

Bucuraţi-vă, cei ce pentru păcatele lumii aţi plâns; 

Bucuraţi-vă, cei prin care vrăjmaşul a fost învins; 

Bucuraţi-vă, cei prin care tainele sunt aflate; 

Bucuraţi-vă, cei ce ne izbăviţi de duhurile necurate; 

Bucuraţi-vă, comori aflate prin voia lui Dumnezeu; 

Bucuraţi-vă, martori ai slavei numelui Său; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 12-lea 

Apoi, intrând episcopul, antipatul, mai-marii cetăţii şi poporul în peşteră, v-au 
găsit şezând plini de bucurie, cu feţele strălucind de frumuseţea luminii dumne- 
zeieşti, s-au închinat la picioarele voastre şi au dat slavă lui Dumnezeu, care i-a 
învrednicit pe ei a vedea o minune prea slăvită ca aceea. Apoi, însuşi împăratul 
Teodosie, fiind înştiinţat că s-a arătat chipul învierii ce are să fie, în trupurile 
voastre, a venit în grabă la voi, a căzut la picioarele voastre închinându-vi-se, 
apoi v-a cuprins cu dragoste, v-a sărutat, slăvindu-L pe Dumnezeu şi cântând cu 
lacrimi de bucurie: Aliluia! 


Icosul al 12-lea 

Apoi, tu Sfinte Maximilian, i-ai spus împăratului că, pentru credinţa lui cea tare, 
Dumnezeu v-a înviat pe voi mai înainte de învierea cea de obşte şi tot pentru 
aceasta, împărăţia sa va fi mai puternică. După aceea, cu toţii au ascultat cu 
evlavie cuvintele voastre ziditoare de suflet. Apoi, după şapte zile, timp în care 
împăratul v-a slujit şi s-a împărtăşit cu voi, aţi adormit cu somnul morţii, după 
porunca lui Dumnezeu. Iar noi, pentru această minune prea slăvită, ne alăturăm 
soborului de episcopi de la praznicul cel luminos săvârşit pentru cinstirea 
voastră, mulțumind lui Dumnezeu, slăvindu-L şi cântându-vă aşa: 

Bucuraţi-vă, mărturisitori, prin care Dumnezeu a vorbit; 

Bucuraţi-vă, cei prin care Crezul privind învierea morților s-a adeverit; 
Bucuraţi-vă, cei prin care se încearcă adevărata credinţă; 

Bucuraţi-vă, cei prin care se arată a creştinilor biruinţă; 

Bucuraţi-vă, cei ce aduceţi bucurie; 

Bucuraţi-vă, cei ce ne izbăviţi de erezie; 

Bucuraţi-vă, voi, cei blânzi şi smeriţi; 
Bucuraţi-vă, cei ce de patimi ne izbăviţi; 
Bucuraţi-vă, Sfinţilor mucenici din Efes, mari ocrotitori ai creştinilor! 


Condacul al 13-lea (de trei ori) 

Ne închinăm cu evlavie Preasfintei Treimi şi Îi mulţumim pentru taina învierii 
din morţi descoperită prin voi, Sfinţilor Maximilian, lamvlih, Martinian, loan, 
Dionisie, Exacustodian şi Antonin şi pentru ajutorul dat vouă şi ne rugăm ca şi 
pe noi, ca şi pe voi, să ne ajute în lupta cu ispitele, cu patimile noastre şi cu 
viclenia antihristică. Mulţumim, de asemenea, Preasfintei Născătoare de Dum- 
nezeu şi tuturor Sfinților care v-au ajutat să vă sfinţiţi sufletele şi trupurile şi ne 
rugăm să ne ajute şi pe noi să avem râvna voastră în împlinirea voii lui Dumne- 
zeu. O, Sfinților şapte tineri din Efes, rugaţi-vă pentru noi lui Dumnezeu să ierte 
mulțimea păcatelor noastre, pentru ca şi noi să ne bucurăm de învierea din 
morţi, spre viaţa de veci, cântând împreună cu voi: Aliluia! 


Apoi: 


Icosul 1 

Vouă, celor care în vremea împăratului Deciu, vă aflaţi în rânduiala ostăşească, 
uniți în dragostea pentru Hristos şi petrecând în post, în curăţie şi în rugăciuni 
pentru izbăvirea Sfintei Biserici de prigoniri, cu bucurie vă cântăm: 

Bucuraţi-vă, Maximilian, lamvlih, Martinian; 

Bucuraţi-vă, Dionisie, Exacustodian, Antonin şi loan; 

Bucuraţi-vă, cei ce Împăratului Ceresc aţi slujit; 

Bucuraţi-vă, cei ce în curăţie aţi vieţuit; 

Bucuraţi-vă, tineri cumpătaţi şi smeriţi; 

Bucuraţi-vă, voi, cei de Dumnezeu înţelepţi; 

Bucuraţi-vă, în prigoane, îndelung răbdători; 

Bucuraţi-vă, evlavioşi rugători; 

Bucuraţi-vă, Sfinţilor mucenici din Efes, mari ocrotitori ai creştinilor! 


Condacul 1 

Vrednicilor de laudă, celor şapte Sfinţi tineri din Efes, prin care Preasfânta Trei- 
me S-a prea slăvit să le aducem mulţumire şi cu evlavie să le cântăm aşa: Bucu- 
raţi-vă, Sfinţilor mucenici din Efes, mari ocrotitori ai creştinilor! 


Și această: 

Rugăciune 





Sfinților şapte tineri din Efes, rugaţi-vă să ne dăruiască Dumnezeu duhul înţe- 
lepciunii, al înţelegerii şi al sfatului, al tăriei şi al cunoștinței, al bunei credinţe 
şi duhul temerii de Dumnezeu, pentru a-l oferi şi noi cu bucurie Preasfintei 
Treimi inimile noastre. 


Aşa, sfinţilor, ajutaţi-ne să avem între noi dragoste nefăţarnică, bucurie, pace, 
îndelungă răbdare, bunătate, facere de bine, credinţă statornică, blândeţe, înfrâ- 
nare şi curăţie, pentru ca, uniţi fiind în cuget, să rămânem statornici în iubirea 
lui Dumnezeu şi a aproapelui, sprijinindu-ne unii pe alţii, ca şi voi, pe drumul 
mântuirii. 


Doamne, lisuse Hristoase, pentru rugăciunile Sfinţilor şapte tineri din Efes, 
izbăveşte, acum ca şi atunci, Sfântă Biserica Ta de ecumenism, iar pe noi toţi - 
de pecetea antihristică. Amin. 


Sursa: 
https://doarortodox.ro/2018/01/10/viata-troparul-si-acatistul-sfintilor-sapte-tineri-din- 





efes-maximilian-exacustodian-iamvlih-martinian-dionisie-ioan-si-constantin-4-august- 





22-octombrie/ 

Rugăciune către Sfinţii 7 tineri din Efes, pentru izbăvirea de insomnie (a 
episcopului Macarie Drăgoi) 


PA AECOLENE 
ere 


RUGĂCIUNE CĂTRE 
SFINŢII 7 TINERI 

DIN EFES, PENTRU 
IZBĂVIREA DE INSOMNIE 


ALCĂTUITĂ ȘI ROSTITĂ 
DE PS MACARIE DRĂGOI 





https://www.youtube.com/watch?v=kuZJn9e33N8 


Ro 2 


Sfinţilor 7 tineri din Efes, care bine v-aţi nevoit şi cununa Împăratului Hristos 
ați dobândit, ne rugăm vouă, ca unii care multă îndrăzneală înaintea Domnului 
ați câștigat. Sfinților Maximilian, Exacustodian, lamvlih, Martinian, Dionisie, 
loan şi Constantin, izbăviţi-ne de lipsa somnului și puținătatea sufletului. 


Voi, care în vremea împăratului Deciu, prigonitorul, aţi fost pregătiți să luaţi cu- 
nuna muceniciei, mărturisind dreapta credinţă şi împotrivindu-vă tiranului celui 
fără de omenie, însă, din rânduială dumnezeiască, peştera în care v-aţi adăpostit 
nu v-a fost vouă mormânt, ci s-a făcut vouă sân al lui Avraam, în care ați dormit 
somn adânc mai multe sute de ani şi, ca nişte prunci ce se încălzesc la sânul 
maicii lor, nu aţi suferit nici o stricăciune. lar în vremea bine credinciosului 
împărat Teodosie, din încredințarea Mântuitorului şi pentru adeverirea Învierii 
celei de obște, v-aţi trezit şi v-aţi arătat oamenilor, dând mărturie despre puterea 
lui Dumnezeu, apoi aţi adormit cu adevărat întru odihna cea veșnică. O, prea 
slăvită minune, încât pretutindeni oamenii o au cunoscut. 


Deci, şi acum, când gânduri negre vin asupra noastră, văzând cum slăbim cu du- 
hul şi cum ne descurajăm din lipsa somnului, acestea ne rod și ne macină sufle- 
teşte, ca un vierme neadormit. Grijile cele apăsătoare, ca nişte ulii la pradă, ne 
covârşesc şi nu mai ştim ce sunt pacea şi odihna încrederii în Dumnezeu. Știm 
că toate acestea pentru păcatele noastre sunt. Știm că, pentru puţina noastră 
iubire de Dumnezeu şi de aproapele, în astfel de mâhniri se afundă sufletul 
nostru. Cu pocăință ne rugăm şi cerem ajutorul vostru, Sfinților din Efes, somn 

binecuvântat şi mângâietor, spre pacea sufletului şi odihna cea trupească, dă- 
ruiți-ne. Izbăviţi-ne din gândurile cele rele, iar cu cele bune ne insuflați. Scoa- 
teţi-ne din grijile cele multe care ne macină şi de singură grija mântuirii învăţaţi- 
ne să ne ţinem. Aşadar, Sfinților ai lui Dumnezeu, prin ajutorul vostru, luminare 
şi împăcare întru Hristos să găsim şi cerul să îl dobândim. Amin. 


Notă: Cei 7 tineri adormiţi din Efes ( 250) sunt sărbătoriți pe 4 august şi la 22 
octombrie. 

Imnografie 





Condacul Sfinților şapte tineri din Efes: Prea mărit-ai pe pământ pe sfinții Tăi 
mai înainte, prin înfricoşătoarea şi prea mărita înviere care ai însemnat printr- 
înşii, mai înainte de învierea cea de obşte, ca să se astupe gurile celor ce nu o 
credeau; iar mai pe urmă, Hristoase Dumnezeule, i-ai sălăşluit întru Împărăţia 
Ta, să se desfăteze în veci. 


Troparul Sfinţilor şapte tineri din Efes: Mucenicii Tăi, Doamne, întru ne- 
voinţele lor, cununile nestricăciunii au dobândit de la Tine, Dumnezeul nostru. 
Că având tăria Ta, pe chinuitori au învins; zdrobit-au şi ale demonilor nepu- 
tincioase îndrăzniri. Pentru rugăciunile lor, mântuieşte sufletele noastre, Hris- 
toase Dumnezeule. 


(Video) Troparul Sfinţilor 7 tineri din Efes - Interpret: Otilia Simeria: 
https://doxologia.ro/tropare/video-sfintii-7-tineri-din-efes-tropar-0 


Condacul Sfinţilor 7 tineri din Efes: Maximilian, Exacustodian, lamvlih, Mar- 
tinian, Dionisie, loan şi Constantin: Cel ce ai minunat pe pământ pe sfinții Tăi, 
mai înainte de înfricoşătoarea şi a doua Ta venire, prin prea slăvită scularea 
celor şapte tineri, Hristoase, descoperind învierea ce va să fie, ai arătat celor ce 
nu credeau în ea, îmbrăcămintea şi trupurile lor nestricate. lar pe împăratul l-ai 
înduplecat a grăi: cu adevărat este învierea morţilor. 


Sinaxar - Sfinţii şapte tineri din Efes - 4 august: 
https://www.trinitas.tv/sfintii-sapte-tineri-din-efes-4-ausust/ 

Vieţile Sfinţilor - Sfinţii şapte tineri din Efes (4 august) 





Când Deciu avea în stăpânirea sa sceptrul împărăției Romei, a mers din cetatea 
Cartagina la Efes, cu mare mânie împotriva creştinilor de acolo. Atunci toate 
țările dimprejur, din porunca lui, s-au adunat în cetatea Efesului să aducă jertfe 
deşerţilor zei. lar Biserica credincioşilor era în prigonire, încât mulți robi ai lui 
Hristos, preoţi, clerici şi ceilalți credincioşi se ascundeau fiecare pe unde 
puteau, temându-se de cumplitul prigonitor. Împăratul, înălțându-se cu inima, a 
pus idoli în mijlocul cetăţii, aducându-le jertfe necurate. 


Mai întâi a poruncit celor mai mari ai cetăţii ca, împreună cu dânsul, să aducă 
jertfe zeilor şi să stropească pământul cu sângele dobitoacelor înjunghiate; iar 
fumul şi duhoarea celor jertfite umpleau văzduhul, săvârşindu-se de tot poporul 
necredincios praznicul păgânilor cel urât de Dumnezeu. A treia zi împăratul a 
poruncit să prindă pe toţi creştinii şi să-i silească la jertfele idoleşti. Deci, 
credincioşii erau căutaţi pretutindeni. Ei erau traşi din case şi din peşteri şi 
închişi, ducându-i cu necinste la poporul cel adunat, care se închina cu jertfe 
idolilor. 


Toţi creştinii care erau fricoşi şi mici la suflet, temându-se de munci, cădeau 
din credinţă şi se închinau idolilor înaintea poporului. Auzind şi văzând acest 
lucru, ceilalți creştini se tânguiau cu sufletele şi plângeau pentru cei ce 
cădeau de la Hristos şi alunecau la închinare de idoli. lar cei ce erau tari în 
credinţă şi mari la suflet, aceia se dădeau fără temere la toate chinurile, 

suferind diferite morţi, punându-și astfel cu bărbăţie sufletele pentru Domnul 
şi Mântuitorul lumii. 


Atât de mulţi erau cei munciţi, încât din trupurile lor cele chinuite şi zdrobite, 
sângele curgea ca apa, adăpând pământul; iar trupurile celor ucişi, chinuitorii le 
aruncau pe unele în gunoi, pe altele, pe lângă drumuri, pe altele le spânzurau pe 
ziduri împrejurul cetăţii, iar capetele lor le puneau înfipte în pari înaintea 
porților cetăţii. Corbii şi celelalte păsări mâncătoare de carne, zburând peste 
zidurile cetăţii, mâncau trupurile muceniceşti. Multă mâhnire le era creştinilor 
celor ascunşi, căci nu puteau să ia şi să îngroape trupurile fraţilor lor, care erau 
mâncate de păsări. Ei se rugau tânguindu-se şi îşi ridicau mâinile către 
Dumnezeu, ca să scape Biserica de la acea muncire. 


În vremea aceea erau în rânduiala ostăşească din Efes şapte tineri. Ei erau fii 
de cetăţeni cinstiţi şi mari, numele lor fiind: Maximilian, lamvlih, Martinian, 
Ioan, Dionisie, Exacustodian şi Antonin. Aceştia, deşi erau născuţi din diferiţi 
părinţi, cu Sufletul erau într-o credinţă şi întru aceeaşi dragoste, a lui Hristos. 
Ei petreceau împreună în rugăciune şi în postiri, răstignindu-se împreună cu 
Hristos prin omorârea trupurilor lor şi prin păzirea curăţiei cea neîntinată. 
Văzând în toate zilele răutăţile ce se făceau creştinilor şi uciderile cele cumplite, 
îşi zdrobeau inimile lor, suspinând şi plângând. Pe când împăratul cu toţi 
păgânii mergeau la jertfe, ei se abăteau şi intrând în biserica creştinească, se 
aruncau la pământ înaintea lui Dumnezeu şi presărându-şi țarină pe cap, se 
rugau cu tânguire. 


Făcând ei astfel, au aflat oarecare pânditori, pentru că în vremea aceea fiecare 
pândea pe prietenul său, să vadă care se ruga lui Dumnezeu. Deci, se dădeau la 
moarte frate pe frate, tată pe fiu, fiul pe tată şi fiecare nu-l tăinuia pe aproapele 
lui, dacă se afla rugându-se lui Hristos. Deci, mergând pânditorii la asupritor, i- 
au zis: "Împărate, în veci să trăieşti! Tu chemi pe cei ce sunt departe şi îi sileşti 
la jertfe, iar cei ce sunt aproape de tine aceia nu bagă în seamă stăpânirea ta cea 
împărătească şi poruncile tale nu le ascultă, ci le hulesc şi se ţin de creştineasca 
credinţă". 


Impăratul, umplându-se de mânie, întrebă: "Cine este acela, care ar fi potrivnic 
stăpânirii mele?" 


Clevetitorii au zis: "Maximilian, fiul eparhului cetăţii Efesului şi alți şase fii de 
boieri cinstiţi în rânduielile ostăşeşti.“ 


Deci, îndată împăratul a dat poruncă să-i prindă şi să-i aducă înaintea sa legaţi 
cu lanţuri de fier. Astfel au fost puşi Sfinţii înaintea lui, fiindu-le încă lacrimile 
în ochi şi ţărâna pe capetele lor. 

Tiranul, căutând la ei, le-a zis: "Pentru ce nu aţi fost cu noi la praznicul zeilor? 
Căci pe toată lumea am chemat la închinarea lor. Acum, apropiindu-se jertfa 
cea datornică, să le aduceți şi voi lor, precum le-au adus toţi”. 


Răspuns-a Sfântul Maximilian: "Noi avem de împărat pe Unul Dumnezeu. 
Acela vieţuieşte în cer şi de a Sa slavă este plin cerul şi pământul. Aceluia îi 


aducem jertfă de mărturisire şi rugăciunile noastre în tot ceasul; iar ardere şi 
jertfe necurate nu vom aduce idolilor voştri, ca să nu ne întinăm Sufletele 
noastre”. 


Auzind împăratul acestea, a poruncit să ia de la ei cingătorile ostăşeşti, care erau 
semn de cinstită boierie, zicând că sunt nevrednici a fi între ostaşii împărăteşti, 
deoarece s-au făcut potrivnici zeilor şi împăratului. Privind frumuseţea 
tinereţilor lor s-a umilit de ei şi a zis: "Nu este drept ca tinerețea acestora să o 
pierdem aşa iute cu munci; deci, iată, frumoşilor tineri, vă dau vreme să vă 
gândiţi, ca, înţelepțindu-vă, să vă apropiaţi de zei şi astfel să fiţi vii”. 


Zicând acestea, a poruncit să-i dezlege din lanţurile de fier şi să-i lase liberi 
până la vremea hotărâtă lor; iar el s-a dus la altă cetate, vrând să se întoarcă 
după aceea iar în Efes. 


Sfinţii tineri, având vreme liberă, făceau lucrurile cele drepte ale credinţei lor şi 
luând aur şi argint din casele părinţilor, împărțeau la săraci în taină şi la arătare. 
După aceea au făcut sfat între ei, zicând: 





Astfel sfătuindu-se, au luat cu dânşii arginţi ca să le ajungă câteva zile pentru 
hrană şi ducându-se în partea de răsărit, care se numea Ohlon, au intrat în 
peşteră. Ei au petrecut acolo multe zile, lăudând neîncetat pe Dumnezeu şi 
rugându-se pentru mântuirea sufletelor lor. 


Pe lamvlih, ca cel mai tânăr cu anii, l-au rânduit spre slujire, adică să umble 
prin cetate şi să aducă cele de trebuinţă. Deci, Sfântul lamvlih, tânărul cel 
înţelept, umblând prin cetate, îşi schimba hainele sale şi se îmbrăca în haine 
proaste ca să nu fie cunoscut; iar din arginţii pe care îi lua, o parte îi împărțea 
săracilor, iar cu cealaltă care rămânea cumpăra hrană. Fiind în acea slujbă, 
cerceta în taină despre venirea împăratului în cetate. 

Iar după multe zile, Sfântul lamvlih, plecând spre cetate în chip de sărac, a văzut 
venirea împăratului şi a auzit şi porunca lui dată, ca toţi mai-marii cetăţenilor şi 
ai oştilor să fie gata a doua zi spre a aduce jertfă zeilor lor; pentru că necuratul 
acela mult se silea la slujba idolilor. lamvlih a mai auzit că împăratul a dat 
poruncă să fie căutaţi şi cei şapte tineri, eliberaţi pentru o vreme, ca şi aceştia, 
împreună cu ceilalți cetăţeni, să jertfească idolilor înaintea lui. Atunci lamvlih s- 
a temut foarte mult şi îndată a alergat în peşteră la fraţi, aducându-le şi puţină 
pâine; deci, le-a spus lor toate cele ce a văzut şi a auzit şi cum că ei sunt căutaţi 
spre jertfă. 


Aceasta auzind-o toţi, s-au umplut de frică şi căzând cu feţele la pământ, cu 
plângere şi cu suspine s-au rugat lui Dumnezeu şi s-au încredinţat pe ei spre 
ajutorul şi mila Lui. Deci, lamvlih, sculându-se, a pregătit masa, punând 
înaintea lor acea puţină pâine pe care o adusese. 


Fiind seară, soarele apusese; deci, şezând ei, au mâncat, întărindu-şi trupurile lor 
pentru primirea chinuitorilor. După ce au mâncat, au stat vorbind între dânşii şi 
mângâindu-se unul pe altul şi îndemnându-se spre bărbăteasca pătimire pentru 
Hristos cu cuvinte lăudătoare de Dumnezeu, au adormit; pentru că de mâhnirea 
care era în inimile lor li se îngreuiaseră ochii. 


Dar milostivul şi iubitorul de oameni Dumnezeu, care totdeauna poartă grijă 
de cele folositoare Bisericii Sale şi se îngrijeşte de robii Săi, a poruncit acestor 
şapte tineri să doarmă cu oarecare străin şi minunat Somn. Acela, care voia 
să facă printr-înşii în vremea viitoare o minune prea Slăvită, a făcut aceasta, 
ca să încredinţeze pe cei care se îndoiau de învierea morţilor. De aceea, Sfinţii 
au adormit un Somn de moarte, căci sufletele lor erau păzite în mâinile lui 
Dumnezeu, iar trupurile lor, ca şi cum ar fi dormit, zăceau în peşteră, 
nestricate şi neschimbate. 


A doua zi, însă, împăratul a poruncit să caute pe aceşti şapte tineri de neam bun 
şi neaflându-i pe ei, a zis către boieri: "Mi-e milă de aceşti tineri, deoarece sunt 
de neam bun şi frumoşi la chip; deci, socotesc că, temându-se de mânia 
noastră, au fugit undeva şi s-au ascuns; dar bunătatea noastră cea 
împărătească este gata a-i milui pe ei, dacă se vor căi şi se vor întoarce spre 
zeii noştri”. 


Dar boierii i-au răspuns lui: "Nu jeli, împărate, pentru tinerii aceia potrivnici ţie 
şi zeilor, pentru că am auzit că nu s-au căit, ci mai răi hulitori s-au făcut! Ei, 
după ce au împărțit mult aur şi argint săracilor de pe ulițele cetăților, s-au făcut 
nevăzuţi; însă de vei voi, să se cheme părinţii lor şi cu chinuri să se muncească, 
ca să spună unde sunt fiii lor”. 

Atunci împăratul a poruncit ca îndată să cheme pe părinţi şi a zis către dânşii: 
"Unde sunt fiii voştri, ocărătorii împărăției mele? Spuneţi adevărul, pentru că 
în locul lor voi porunci să vă piardă pe voi, deoarece voi, dându-le lor aur şi 
argint, i-aţi trimis undeva să nu se arate înaintea feţei noastre”. 


Părinţii au răspuns: "O, împărate, ne rugăm bunătăţii tale, ascultă-ne şi pe 
noi fără de mânie. Noi nu suntem împotriva împărăției tale, poruncile tale nu 
le încălcăm, nici nu încetăm Să aducem jertfe zeilor; deci, pentru ce să 
murim? Dar, dacă fiii noştri s-au răzvrătit, la acestea nu i-am învăţat noi, nici 
nu le-am dat aur şi argint, ci ei singuri, luându-l tâlhăreşte de la noi, l-au 
împărțit la cei neputincioşi şi fugind, s-au ascuns, după cum am auzit, în 
peştera cea mare care este în muntele Ohon. Multe zile au trecut de când nu 
S-au arătat de acolo şi nu ştim dacă mai sunt vii sau au murit”. 


Împăratul, auzind acestea, a eliberat pe părinţii aceia şi a poruncit să astupe uşile 
peşterii aceleia cu pietre mari, zicând: "Deoarece nu s-au căit şi nu s-au întors 
la zei şi s-au ascuns dinaintea feţei noastre, să nu mai vadă de acum lumina 
zilei şi în întunericul peşterii să piară de foame şi de sete”. 


Impăratul şi cetăţenii nu ştiau că acei tineri adormiseră întru Domnul, ci toţi îi 
socoteau pe ei că sunt vii. 


Deci, astupându-se peştera, doi din postelnicii împărăteşti, Teodor şi Rufin, 
creştini tăinuiţi, au Scris pătimirea şi numele acestor şapte Sfinţi tineri pe 
două tăblițe de plumb şi pecetluindu-le într-un sicriaş de aramă, l-au pus 
între pietre la uşa peşterii, zicând între dânşii: "Când va voi Dumnezeu să 
cerceteze pe robii Săi, mai înainte de venirea Sa şi când va deschide peştera şi 
la arătare vor cunoaşte numele şi faptele lor din scrisoarea aceasta, atunci va 
fi arătat celor mai de pe urmă despre dânşii că Sunt mucenici, deoarece au 


murit pentru Hristos, astupându-se_în peşteră”. Astfel peştera aceea s-a 
astupat şi s-a întărit cu peceți. 


După aceasta, nu după multă vreme, păgânul împărat Deciu a pierit şi după 
dânsul alți împărați păgâni şi prigonitori ai Biserici lui Dumnezeu au pierit 
fiecare întru a sa vreme. Venind la împărăție Constantin, marele împărat al 
creştinilor şi după mulţi ani, ajungând sceptrul în mâinile împăratului Teodosie 
cel tânăr, în zilele lui s-au sculat nişte eretici care ziceau că nu este învierea 
morţilor, despre care Însuşi Hristos a vorbit Bisericii Sale. De aceasta se îndoiau 
mulți, nu numai mirenii, dar şi oarecare episcopi au căzut în eresul acela. Deci, 
se ridicase prigonire asupra dreptcredincioşilor, de la cei mai mari boieri ai 
palatelor împărăteşti şi de la arhiereii cei rătăciți din calea cea dreaptă, între care 
era la toată răutate mergător înainte, Teodor, episcopul Eginei. 

De aceea, unii din eretici ziceau că după moarte nu va fi oamenilor nici un fel de 
mângâiere, pentru că cei ce mor cu trupul, mor şi cu sufletul şi amândouă se 
nimicesc. lar alții ziceau că numai singure trupurile, în mormânt stricându-se, 
vor pieri, iar sufletele vor avea răsplătirea lor, afară de trupurile cele pierite prin 
stricăciune; pentru că socoteau că nu vor putea să învieze şi să se scoale după 
atâtea mii de ani trupurile acelea, din care nici praful nu se mai găseşte. Aceasta 
era o socoteală eretică, căci ei nu luau în seamă cuvintele Domnului Hristos din 
Evanghelie: Că morţii vor auzi glasul Fiului lui Dumnezeu şi cei ce vor auzi 
vor învia... Nici cele ce sunt scrise în proorocia lui Daniil: Că cei ce dorm în 
țarina pământului, se vor scula, unii spre viaţa veşnică, iar alţii spre ocară şi 
spre înfruntare veşnică. Nici cele ce grăieşte Dumnezeu prin proorocul Său, 
lezechiel: Poporul meu, Eu vă voi deschide mormintele şi vă voi scoate dintr- 
însele... Neaducându-şi aminte de acestea, tulburau Biserica lui Dumnezeu 
foarte mult. 


Împăratul Teodosie era în mare mâhnire, văzând tulburarea Bisericii şi se ruga 
lui Dumnezeu cu dinadinsul cu post şi multe lacrimi, că singur cel Atoatefăcător 
să fie tuturor sprijinitor asupra vătămării adusă Bisericii Lui. Dar Domnul cel 
multmilostiv, care nu voieşte să rătăcească şi să piară cineva de la credinţa cea 
adevărată, a auzit rugăciunea împăratului şi suspinele cu lacrimi ale multor 
credincioşi. Deci, a descoperit tuturor la arătare taina cea aşteptată a învierii 
morţilor şi a vieţii veşnice. Aceasta a descoperit-o în acest chip: era un bărbat 
oarecare, anume Adolie, care era stăpânul muntelui, ce se numea Ohlon, unde 
era peştera cea astupată cu tinerii cei adormiţi. El, având acolo locuinţa sa, a 
voit, după rânduiala lui Dumnezeu, să zidească un staul pentru oile sale. 
Începând să-l zidească, slugile lui Inau pietre pentru zidărie din acelea cu care 
de demult se astupase peştera, însă nu ştiau că acolo este peşteră, ci socoteau 
că aşa sunt pietrele în munte. Ei, trăgându-le din munte, au făcut o gaură cât 
putea să intre omul. 


Într-acea vreme, Domnul nostru lisus Hristos, cel ce stăpâneşte viaţa şi moartea, 
care înviase pe Lazăr mort de patru zile, a înviat şi pe aceşti şapte tineri, care 
adormiseră de mulți ani. Aceşti Sfinţi mucenici au înviat după porunca Lui cea 
dumnezeiască, ca şi cum s-ar fi deşteptat din somn şi sculându-se, au dat lui 
Dumnezeu rugăciunea cea de dimineață. Apoi, după binecuvântarea lui 
Dumnezeu, s-au sărutat unul cu altul, după obicei, pentru că ei credeau că se 
deşteptaseră din somnul cel de noapte şi nici un semn de moarte nu era într- 
înşii. Hainele le erau întregi, trupurile neschimbate, ba chiar înflorite cu sănătate 
şi cu frumuseţile tinereţilor şi toate erau în aşa chip, ca şi cum erau adormiţi de 
seara. Ei parcă se sculaseră de dimineaţă şi şedeau de vorbă, mâhnindu-se de 
slujirea idolilor care le stătea asupră-le şi de prigonirea ce era împotriva 
creştinilor şi socoteau că Deciu îi caută spre chinuire. Deci, căutând spre 
lamvlih, l-au întrebat ce a auzit în cetate, să le spună şi lor. 

Iamylih le-a răspuns: "Cele ce v-am spus aseară, acelea vă spun şi acum: 
împăratul a poruncit ca astăzi toţi cetăţenii să fie gata la jertfe, iar pe noi a 
poruncit să ne caute, ca, împreună cu toţi, să ne închinăm idolilor înaintea 
feţei lui, iar de nu vom face acest lucru, apoi are să ne chinuie”. 


Atunci Maximilian d zis către toţi: "Fraţilor, să fim gata a ieşi şi a ne arăta 
cu îndrăzneală înaintea lui Deciu. Până când să şedem aici ca nişte fricoşi? 
Să ieşim şi fără temere să mărturisim înaintea împăratului pământesc pe 
Împăratul cerului, pe Dumnezeu cel adevărat, pe Domnul nostru lisus Hristos 
şi pentru cinstea lui să răbdăm până la sânge! Să ne punem sufletele pentru 
EL, să nu ne înfricoşăm de asupritorul cel muritor şi de muncile cele 
vremelnice, ca să nu cădem din viaţa cea veşnică, pe care o aşteptăm prin 
credinţa în lisus Hristos. Iar tu, frate lamvlih, sârguieşte-te să ne găteşti 
hrană la ceasul obişnuit. Ia şi un ban de argint şi du-te în cetate să ne 
cumperi pâine mai multă decât ieri, pentru că ieri ai adus puţină şi acum 
suntem flămânzi. Vezi de află ce a mai poruncit Deciu împotriva noastră şi 
întoarce-te degrabă, ca să ne întărim cu hrană, Să ieşim de aici de bunăvoie şi 
să ne dăm la muncire pentru Domnul nostru lisus Hristos. ” 


lamvlih a luat un ban de argint şi a ieşit foarte de dimineaţă, când începea să se 
lumineze de ziuă. 


Sfântul lamvlih, ieşind din peşteră, a văzut pietrele zăcând lângă uşă şi s-a mirat 
foarte. El se gândea în sine, zicând: "Ce sunt acestea şi când s-au pus? Că 
aseară nu erau!” Apoi, coborându-se din munte, mergea cu frică şi se temea să 
intre în cetate, ca nu cumva să-l recunoască şi să-l ducă la împărat. Apropiindu- 
se el de porţile cetăţii şi ridicându-şi ochii, a văzut o cinstită cruce deasupra, 
foarte frumos făcută şi s-a minunat mult. Apoi, ori unde îşi întorcea ochii, 
pretutindeni vedea alte zidiri şi alte case şi se minuna. După aceea s-a dus la altă 
poartă a cetăţii şi acolo a văzut chipul crucii pus pe zid şi nu pricepea. Deci, 
înconjurând toate porțile cetăţii şi văzând pretutindeni Sfinte Cruci, s-a mirat 
foarte în sine. 


Apoi, venind iar la poarta dintâi, zicea în sine: "Ce este aceasta? Aseară nu se 
vedea nicăieri semnul Sfintei Cruci, decât numai în taină, unde era păzit de 
credincioşi, iar acum este văzut peste tot locul, chiar şi pe zidurile cetăţii! Văd 
adevărul sau vreo nălucire? Nu este aceasta vreo nălucire din vis?" Apoi, 
întărindu-se cu duhul, a intrat în cetate şi mergând puţin, a auzit pe mulţi 
jurându-se cu numele lui Hristos şi mai mult s-a înspăimântat, gândind în sine: 
"Ieri nimeni nu îndrăznea să cheme pe faţă numele lui Hristos, iar acum se 
prea măreşte Hristos prin atâtea guri multe! Socotesc că nu aceasta este 
cetatea Efes, ci alta, căci şi zidurile sunt altele şi oamenii îmbrăcaţi cu alte 
haine!" 

Mergând mai departe, a întrebat pe un om, zicând: "Cum se numeşte cetatea 
aceasta?" 


Acela a răspuns: "Efes". 


Sfântul lamvlih nu l-a crezut, ci se gândea în sine: "Cu adevărat m-am rătăcit 
în altă cetate; deci, mi se cade să cumpăr pâine şi să ies de aici degrab, ca să 
nu mă rătăcesc cu desăvârşire”. 


Apoi, apropiindu-se de un vânzător de pâine, a scos banul de argint şi i l-a dat, 
ca, oprindu-şi preţul cuvenit pentru pâini, de celălalt preţ al banului să-i dea bani 
de aramă. Banul acela de argint era mare, având pe el chipul şi numele 
împăraţilor cei mai vechi. Vânzătorul de pâine, luând banul de argint, l-a arătat 
altuia; acela, luându-l, l-a dat la altul şi apoi s-au apropiat şi ceilalţi care erau 
acolo şi uitându-se la banul acela de argint, se mirau de vechimea lui şi privind 
şi la lamvlih, îşi şopteau unul altuia la ureche: "Cu adevărat tânărul acesta a 
găsit vreo comoară ascunsă de demult!" 


Sfântul lamvlih, văzându-i că-şi şoptesc, s-a temut, fiindcă socotea că este 
cunoscut de dânşii şi vor să-l prindă şi să-l dea împăratului Deciu. Deci, a zis 
către dânşii: "Rogu-mă vouă, luaţi-vă banul acesta de argint, pentru că eu 
nimic nu voiesc”. 


Dar ei, prinzându-l, îl ţineau, zicându-i: "Spune-ne nouă de unde eşti şi cum ai 
aflat de comoara împăraților de mai înainte? Dă-ne şi nouă o parte ca să nu te 
spunem; iar de nu vei voi să ne ai şi pe noi părtaşi la comoară, apoi te vom da 
judecătorului”. 


Auzind aceasta, Sfântul lamvlih se mira şi tăcea, nepricepându-se. 


Insă bărbaţii aceia îi ziceau: "Comoara aceasta nu se poate tăinui, deci spune de 
voie ca să nu fii muncit”. 


Însă el nu ştia ce să le răspundă lor şi stătea ca un mut. Atunci bărbaţii aceia au 
luat de la dânsul brâul şi punându-l pe grumajii lui, îl ţineau în mijlocul târgului. 
Deci, a străbătut această veste în popor, aceea că un tânăr oarecare, aflând o 
comoară, este prins şi s-au adunat la dânsul mulţi, care uitându-se la faţa lui, 
ziceau: "Acest om este străin, nici că l-am văzut pe el cândva". 


lar Sfântul lamvlih voia să spună ceva despre dânsul, dar nu putea să grăiască 
de multă mirare. Uitându-se prin popor, voia să vadă pe cineva din cei care îl 
cunoşteau sau din cei ai casei sale, tată, mamă, ori pe cineva din slugi, dar pe 
nimeni nu afla sau cunoştea. Din această pricină el mai mult se mira, că ieri la 

toţi a fost cunoscut, fiindcă era fiu de tată slăvit, iar a doua zi nici pe el, nici el 
pe altcineva n-a cunoscut. Deci, despre prinderea lui vestindu-se prin toată 
cetatea, a ajuns până la auzul antipatului cetăţii şi al episcopului Ştefan, care în 
acel ceas, după rânduiala lui Dumnezeu, erau împreună, vorbind între dânşii. 
Deci, amândoi au poruncit să aducă la dânşii pe tânărul prins împreună cu banul 
de argint. 


Sfântul lamvlih, fiind dus, socotea că îl duc la împăratul Deciu, dar mai cu 
dinadinsul privea spre popor, vrând să vadă pe cei ştiuţi; însă nimeni nu-i era lui 
cunoscut. Deci, fiind dus la antipat şi la episcop, care tocmai şedeau împreună şi 
luând ei banul cel de argint şi uitându-se la el, se mirau că era foarte vechi. 


Apoi antipatul a zis către lamvlih: "Unde este comoara pe care ai găsit-o, că 
acest ban de argint este din comoara aceea?" 


Sfântul lamvlih a răspuns: "Nu ştiu nici un fel de comoară. Aceasta numai 
ştiu, că din averile părinţilor mei am acest ban de argint de acest fel, precum 
după obicei în această cetate umblă banii de argint la negustori. Însă, mă 
minunez şi nu pricep de unde mi-a venit mie năpasta aceasta”. 


Antipatul a zis: "De unde eşti tu?" 
Sfântul a răspuns: "Mi se pare că din această cetate”. 


Antipatul a zis: "Al cui fiu eşti tu? Oare este cineva care te ştie, să vină să 
mărturisească pentru tine şi apoi te vom crede?" 


Deci, Sfântul lamvlih a spus numele tatălui, al mamei, ale moşilor, ale fraților 
săi şi ale rudeniilor sale, dar nimeni nu-i ştia pe dânşii. 


Atunci antipatul a zis: "Nu spui adevărul, ci minţi; pentru că ne spui nume 
străine şi neobişnuite, de care niciodată nu am auzit". 


Sfântul, nepricepându-se, tăcea, căutând în jos. Unii ziceau că este nebun, iar 
alții ziceau că nu este, dar se face nebun, pentru ca să scape de primejdie. 


Deci, antipatul a început cu cuvinte mai aspre a-l îngrozi pe el, zicându-i: "Cum 
putem să te credem pe tine, când zici că banul acesta de argint este averea 
părinților tăi, când pe el este chipul şi numele lui Deciu, împăratul cel de demult 
şi de la moartea lui au trecut aproape 200 de ani. Argintul tău nu este asemenea 
cu argintul de acum. Oare părinții tăi sunt atât de bătrâni, încât să-şi aducă 
aminte de împăratul Deciu, care a fost de demult şi să aibă banii lui? Tu eşti 
tânăr, nu ai nici treizeci de ani şi voieşti să amăgeşti cu meșşteşugul tău pe 

bătrânii şi înţelepţii Efesului? Te voi arunca în temniţă, îţi voi da bătăi multe şi 
nu te voi lăsa, până ce nu vei spune adevărul, dacă este comoara găsită de tine!" 


Acestea auzindu-le Sfântul lamvlih, s-a temut de îngrozirea antipatului şi s-a 
minunat când a auzit despre Deciu că a fost în anii de demult. Deci, căzând cu 
faţa la pământ, a zis: "'Rogu-mă vouă, domnii mei, spuneţi-mi ceea ce vă voi 
întreba pe voi şi eu pe toate le voi spune vouă de bună voie: "Tot Deciu este 
împărat în cetatea aceasta sau nu?” 


Iar episcopul i-a zis lui: "Nu este, fiule, în vremea de acum şi în țările acestea un 
împărat care să se numească Deciu; decât numai la neamurile cele de demult a 
fost, în anii cei vechi; iar acum împărăţeşte drepteredinciosul împărat 
Teodosie”. 


Atunci lamvlih a zis: "'Rogu-mă vouă, domnilor, să mergeţi cu mine şi vă voi 
arăta în peştera din muntele Ohlon pe prietenii mei; ca să ştiţi de la dânşii că 
este adevărat ceea ce grăiesc; căci noi, fugind de aici cu adevărat din faţa lui 
Deciu, mai înainte cu câteva zile, ne-am ascuns în peştera aceea; iar pe Deciu 
l-am văzut ieri intrând în cetatea Efesului; însă acum nu ştiu, oare Efesul este 
cetatea aceasta sau alta?" 


Atunci episcopul s-a gândit în sine, zicând: "Dumnezeu voieşte ca prin trimisul 
acesta să ne descopere vreo oarecare taină!" 


Apoi a zis către antipat: "Să mergem cu dânsul, ca să vedem ce lucru minunat 
are să ne arate”. 


Atunci episcopul şi antipatul, sculându-se, au mers cu tânărul, cu mai-marii 
cetății şi mulțime mare de popor venea după dânşii. Ajungând la muntele acela 
şi la peşteră, a intrat lamvlih întâi în peşteră, iar episcopul şi ceilalţi oameni, 
urmându-i lui, au găsit în gura peşterii, între două pietre, sicriaşul de aramă 
pecetluit cu două peceţi de argint. Episcopul şi antipatul, deschizând sicriaşul 
acela înaintea tuturor, au găsit în el acele două tăblițe de plumb pe care era scris: 
"Aceşti şapte Sfinţi tineri au fugit din faţa asupritorului Deciu. Ei se numesc 
astfel: Maximilian, fiul eparhului, lamvlih, Martinian, loan, Dionisie, 
Exacustodian şi Antonin. Ei S-au ascuns în peştera aceasta, care din porunca 
lui Deciu astupându-se, s-au sfârşit în ea muceniceşte aceşti Sfinţi tineri, căci 
pentru Hristos au murit!" Aceasta citind-o, toţi s-au minunat şi cu glas mare au 
prea mărit pe Dumnezeu. 


Apoi, intrând în peşteră, au găsit pe Sfinţi şezând plini de bucurie, cu feţele lor 
strălucite cu lumina darului lui Dumnezeu şi înflorind cu frumuseţile ca nişte 
flori. Deci, văzându-i pe ei episcopul, antipatul, mai-marii cetăţii şi poporul s-au 

închinat până la picioarele lor şi au dat slavă lui Dumnezeu, care i-a învrednicit 
pe ei a vedea o minune prea slăvită ca aceea. Apoi Sfinţii tineri le-au spus lor 
toate cele despre dânşii şi despre Deciu tiranul şi ce fel de prigonire era pe 
vremea lui împotriva creştinilor. Atunci îndată episcopul şi antipatul au trimis o 
scrisoare la împăratul Teodosie, zicând: "Să porunceşti stăpânirea ta, ca degrabă 
să vină nişte bărbaţi cinstiți, ca să vadă minunea care a arătat-o Dumnezeu întru 
a ta împărăție; că în zilele noastre s-a arătat chipul învierii ce are să fie, în 
trupurile Sfinţilor celor ce au înviat acum". 


Auzind împăratul Teodosie de aceasta, s-a bucurat cu bucurie mare şi îndată s-a 
sârguit să meargă singur la dânşii. Deci, plecând cu boieri şi cu mult popor din 
Constantinopol la Efes, a fost întâmpinat de efeseni cu cinste, precum se cădea. 
Episcopul, antipatul şi ceilalți mai mari ai cetăţi l-au dus în peşteră, în care, 
intrând şi văzând pe Sfinţi ca pe îngerii lui Dumnezeu, au căzut la picioarele lor, 
închinându-se; iar ei, întinzându-şi mâinile, l-au ridicat de la pământ. Sculându- 
se, împăratul i-a cuprins cu dragoste, i-a sărutat şi a plâns pe grumajii lor. După 
cinstita sărutare, împăratul a stat pe pământ în dreptul lor şi privind spre dânşii, 
slăvea pe Dumnezeu, iar inima lui se bucura foarte mult într-însul. Deci, a grăit 
către ei: "Stăpânii mei, în faţa voastră mi se pare că văd pe Hristos, singur 
Împăratul şi Stăpânul meu, care a strigat pe Lazăr din mormânt şi care acum v-a 
înviat pe voi cu Cuvântul Lui cel Atotputernic. El a voit să ne arate şi să ne 
adeverească pe noi, pentru învierea morţilor ce va să fie; că cei ce sunt în 
morminte, auzind glasul lui Dumnezeu, vor învia şi vor ieşi din mormânt 
nestricaţi”. 


Sfântul Maximilian a zis către împărat: "De acum împărăţia va fi a ta, pentru 
credinţa ta cea puternică şi lisus Hristos, Fiul lui Dumnezeu cel viu, o va păzi 
nevătămată de tot răul întru numele Său cel sfânt. Deci, să crezi că pentru 
tine ne-a înviat pe noi Dumnezeu şi ca dovadă de învierea cea de obşte”. 


Sfinții au zis către împărat şi alte multe cuvinte folositoare de suflet, la care 
împăratul împreună cu arhiereul, cu boierii şi tot poporul ascultau cu dulceaţă 
cuvintele lor. 


Scriitorul grec al faptelor bisericeşti, Nichifor al lui Calist, adaugă şi aceasta: 
"Că împăratul s-a împărtăşit şapte zile la masă împreună cu dânşii şi le slujea 
lor”. După multe vorbiri, privind spre dânşii cu dinadinsul şi îndulcindu-se de 
vederea feţei lor, i-a văzut plecându-şi iar capetele la pământ şi adormind cu 
somnul morţii, după porunca lui Dumnezeu. Deci, împăratul, stând lângă dânşii, 
a plâns împreună cu cei ce erau cu el. El a poruncit să se facă şapte racle de 
argint şi de aur, în care să se pună trupurile Sfinţilor. 

În noaptea aceea, Sfinţii s-au arătat împăratului în vedenia visului, poruncindu-i 
să-i lase să se odihnească pe pământ, precum s-au odihnit şi mai înainte. După 
aceasta s-a adunat acolo sobor de mulți episcopi, făcând praznic luminos şi 
cinstind cu vrednicie pe Sfinţii mucenici. Împăratul, făcând multe milostenii 
săracilor, scăpătaților şi ţării aceleia şi pe cei ce erau în legături eliberându-i, s-a 
întors la Constantinopol, bucurându-se şi slăvind pe Hristos Dumnezeul nostru, 
căruia şi de la noi, păcătoşii, să-i fie cinste şi slavă, împreună cu Tatăl şi cu 
Sfântul Duh, acum şi pururea şi în vecii vecilor Amin. 


Notă - Câţi ani au dormit Sfinţii tineri, adică de la Deciu până la învierea lor, nu 
s-a spus în istorie, deoarece scriitorii nu se potrivesc la aceasta. 


Prologul, Hronograful şi Sinaxarul lunilor spun de 192 ani. lar Gheorghe cel 
numit Chedrinos, scriitorul de istorii al Constantinopolului, în Sinopsisul 
istoriilor sale, întru împărăţia lui Teodosie cel mic, a scris că Sfinţii au dormit 
170 de ani şi au înviat în anul 23 al împărăției lui Teodosie. lar cel ce va voi să 
ştie adevărul, să caute anii lui Deciu şi ai lui Teodosie, care aici de faţă s-au pus 
astfel: 


Deciu, după adormirea celor şapte tineri, a pierit în anul 254, după întruparea lui 
Dumnezeu Cuvântul; iar Teodosie cel tânăr a luat împărăţia în anul 408. Sfinţi 
şapte tineri, după mărturisirea lui Gheorghe Chedrinos şi a noului Hronograf 
care este tălmăcit din cel grecesc, s-au sculat în anul 23 al împărăției lui 
Teodosie cel tânăr. 


Prologul pe octombrie, în 22 de zile, povesteşte că în anul 38 al împărăției lui s- 
au sculat Sfinţi şapte tineri. Deci, tot cel ce va voi să numere anii de la împărăţia 
lui Deciu până la împărăția lui Teodosie cel mic, până la 23 de ani şi până la 38 
de ani ai împărăției lui şi vor vedea cu adevărat, câţi ani au dormit Sfinţii şapte 
tineri. 

Sfinţii 7 tineri din Efes - drumul spre sfinţenie 





Cunoscuţi ca fiind cei care au dormit vreme de 200 de ani, Sfinţii 7 tineri din 
Efes au adormit într-o peşteră, pe când se pregăteau să fie persecutați, şi au 
înviat într-o vreme în care o erezia submina Biserica. 


i se se 


În secolul al III-lea, pe vremea când împăratul Deciu pornise persecuția 
creștinilor, şapte tineri vărsau lacrimi pentru cei care acceptau să se închine 
idolilor şi se lepădau de Dumnezeu. Prinși şi duși la judecată, cei şapte au rămas 
tari în credinţă, iar împăratul i-a eliberat, spunându-le că le dă câteva zile de 
reflecţie. Retraşi într-o peșteră şi stăruind în rugăciune, cei şapte au adormit 
întru veșnicie. Furios, împăratul a poruncit să le fie zidită ușa peşterii, iar cei 
care au făcut acesta, credincioşi în taină, au gravat povestea lor pe nişte plăci de 
plumb şi le-au ascuns într-o ladă din apropiere. 


După 200 de ani, în timpul lui Teodosie cel tânăr, pe când o erezie cu privire la 
învierea morților submina Biserica, proprietarul terenului pe care fuseseră 
închişi cei 7 tineri a decis să construiască un staul. Şi dând la o parte ușa 
peşterii, cei 7 tineri au înviat şi au ieşit de acolo fără a fi suferit nici o 
schimbare. Şi povestind despre cele întâmplate cu ei, s-au lăsat la pământ şi au 
murit, fiind îngropaţi în sarcofage din aur. În următoarea noapte însă, sfinţii s-au 
arătat şi au cerut ca trupurile lor să fie lăsate pe pământul din peşteră, în 
aşteptarea învierii. 


Peștera celor 7 tineri, identificată ca fiind cea în care şi-a dat sufletul Sfânta 
Maria Magdalena, a devenit de atunci loc de pelerinaj şi este cunoscut în în- 
treaga lume. 

Sinaxar - Pomenirea Sfinţilor şapte Tineri din Efes: Maximilian, 
Exacustodian, lamvlih, Martinian, Dionisie, loan şi Constantin (4 august) 





În această lună (august), în ziua a patra, pomenirea Sfinţilor şapte tineri din 
Efes: Maximilian, Exacustodian, lamvlih, Martinian, Dionisie, loan şi Con- 
stantin. 


Împăratul Deciu (250), venit din Occident, odată ajuns la Efes, dădu ordin 
întregii populaţii să se adune în temple pentru a se închina idolilor. În a treia zi a 
sărbătorilor organizate cu această ocazie, împăratul ordona arestarea tuturor 
creştinilor. Evreii şi păgânii din oraş ajutară cu sârguinţă pe soldați să ducă în 
piaţa publică pe toți credincioşii, pentru a-i obliga să aducă sacrificii idolilor. 
Mulţi cedară în faţa perspectivei torturilor, în timp ce aceia care refuzau să se 
supună erau omorâţi fără milă. 


În faţa acestor demonstraţii de cruzime, Maximilian, fiul prefectului oraşului, şi 
alți şase tineri din familii bune, care serveau în armată [în versiunile cele mai 
vechi ei apar ca tineri soldați, dar mai târziu fură prezentaţi ca nişte copii, în 
special în tradiția iconografică] se întristau şi vărsau multe lacrimi, nu atât 
pentru suferințele mucenicilor cât pentru pierderea sufletelor celor care se 
supuneau cedând împăratului. De câte ori era anunţată sărbătoarea unui 
sacrificiu, ei se retrăgeau în biserică pentru a se ruga; dar această atitudine nu 
scăpă din vedere păgânilor, care se duseră să îi denunțe împăratului. Cu ochii 
încă plini de lacrimi şi prinşi în tot felul de legături, fură târâţi la palat. 
Maximilian vorbi în numele tuturor, pentru a răspunde împăratului, care le puse 

întrebări asupra motivului nesupunerii lor: "Noi avem, spuse acesta, un 
Dumnezeu, a cărui slavă umple cerul şi pământul, noi li dăm în dar jertfa 
tainică a mărturisirii credinţei noastre şi a neîncetatelor noastre rugăciuni!". 


Deciu, plin de mânie, ordonă să le fie smulse centurile, semn al înaltei lor 
demnități, şi, prefăcându-se a-i fi milă de ei, ceru să fie eliberați de toate 
legăturile şi le dădu câteva zile pentru a reflecta, în timp ce el avea să lipsească 
din oraş. 


După ce s-au sfătuit între ei, cei şapte hotărâră să meargă să se ascundă într-o 
peşteră mare situată în partea de răsărit a oraşului, pentru a se pregăti, în linişte 
şi rugăciune, să fie aduşi din nou în faţa tiranului. În timpul zilelor astfel 
petrecute retraşi, lamvlih, cel mai tânăr dintre ei, se ocupă de aprovizionare şi 
cobora de aceea din când în când în oraş. 


Imediat după revenirea sa în Efes, Deciu dădu ordin să fie aduşi în faţa lui 
prizonierii creştini pentru a le propune să aducă ofrande idolilor. Aflând vestea, 
cei şapte îşi îndesiră rugăciunile. Făcură atâtea nevoinţe încât la căderea serii se 
aşezară pentru a lua pâinea adusă de lamvlih şi adormiră, cuprinși de somn. Prin 
Providenţă cerească îşi dădură astfel sufletul, cu rugăciunea pe buze. 


Furios că nu îi mai găseşte pe tinerii creştini, Deciu ceru să fie cercetaţi părinţii 
lor care divulgară locul ascunzătorii şi împăratul trimise oameni dându-le ordin 
să închidă intrarea în peşteră, pentru ca Sfinţii să moară acolo asfixiaţi. 
Funcţionarii însărcinaţi cu această misiune, Teodor şi Barbos, care în ascuns 
erau şi ei creştini, executară ordinul fără tragere de inimă, apoi ei gravară 
povestea muceniciei celor şapte tineri pe plăci de plumb puse într-o ladă pe care 
o ascunseră în apropiere. 


După vreo două sute de ani, sub domnia lui Teodosie cel tânăr (prin 446), o 
erezie negând învierea morților separa Biserica. Fiind cauzată de Episcopul de 
Aigai, Teodor, această credinţă greşită duse la pierderea multor suflete, încât 
cucernicul împărat Teodosie implora pe Dumnezeu cu lacrimi să arate adevărul. 
Atunci se întâmplă ca proprietarul terenului unde se afla peştera celor şapte 
martiri, un oarecare Adatiu, să hotărască să construiască un staul pentru turmele 
sale. Pe când scotea pietre, eliberă intrarea în peşteră şi imediat cei şapte 
reveniră la viaţă, de parcă ar fi adormit în ajun, fără să se fi schimbat nicicum şi 
fără să fi suferit de pe urma acestui somn lung. 


Aduseră imediat vorba de persecutare şi de perspectiva închinării la idoli în 
public ordonată de Deciu. Maximilian luă cuvântul spunând: "Haideţi fraţilor, 
să ne ia Deciu! Să ne ţinem cu vitejie în faţa celor ce ne persecută şi să nu ne 
trădăm credinţa prin laşitate. Tu, lamvlih, ia banii aceştia şi du-te în oraş să 

cumperi pâine. la mai multă decât de obicei, că ne este tare foame şi cu 
această ocazie vezi ce se mai aude cu împăratul care ne caută”. Ajuns la 
intrarea în oraş, lamvlih fu mai întâi surprins să vadă semnul Crucii la toate 
porțile. Ne mai recunoscând nici oamenii, nici construcțiile, se întrebă dacă 
visează sau dacă nu cumva intrase în alt oraş. Cumpără pâine în piaţă dar când 
dădu banii brutarului acesta se uită cu atenţie la el şi îl întrebă dacă nu cumva 
găsise vreo comoară veche deoarece monezile purtau efigia unui împărat din 
vechime. 


La aceste cuvinte, lamvlih începu să tremure de frică şi gândindu-se că urma să 
fie dat în mâinile împăratului, vru să o ia la fugă. Dar negustorii îl ţineau şi îl 
ameninţară să îl ucidă dacă nu avea să împartă cu ei comoara; legându-i o funie 
de gât, l-au târât în piaţa publică. Tocmai atunci mulţimea întâlni pe proconsul 
care se ducea la Episcopul Stefan. Informat de pricina acestei agitaţii, înaltul 
magistrat întrebă pe lamvlih cum găsise comoara aceea şi unde o ascundea. 
Tânărul îi răspunse că nu găsise nimic ci că avea banii aceia de la părinţii săi. 


Cum 1 se puneau întrebări despre ţara lui şi despre neamurile sale, el răspunse: 
"De aici sunt dacă acest oraş este Efes, iar părinţii mei sunt cutare şi cutare”. 
Aceste nume fiindu-i necunoscute proconsulului şi mai ales neobişnuite, acesta 
se mânie şi îl acuză pe lamvlih că vrea să îl înşele în timp ce monezile, vechi de 
peste două sute de ani, mărturiseau că găsise o comoară. lamvlih căzu la 
picioarele sale şi îl imploră să îi arate unde se afla împăratul Deciu. Când i se 
răspunse că acesta era mort de multă vreme, propuse proconsulului să îl urmeze 
până la peşteră, ca să-i arate că plecase cu adevărat să se refugieze cu cei care îi 
țineau companie pentru a scăpa de persecuțiile lui Deciu. Proconsulul împreună 
cu Episcopul şi o mare mulţime se duseră la peşteră unde fură descoperite 
tăbliţele de plumb purtând numele acelor Sfinţi tineri. Toţi au recunoscut 
veridicitatea miracolului şi au slăvit pe Dumnezeu. Proconsulul şi Episcopul 
scriseră apoi împăratului Teodosiu că apariţia miraculoasă a celor şapte tineri 
morţi de multă vreme era o dovadă evidentă a reînvierii trupurilor. Împăratul se 
precipită la Efes, vizită pe Sfinţi copii şi le scăldă picioarele cu lacrimile sale. 


După ce au vorbit îndelung de povestea lor suveranului şi Episcopilor prezenţi, 
Maximilian şi cei care îl însoțeau se lăsară încetişor la pământ şi adormiră 
pentru totdeauna de somnul morţii. Teodosiu dădu ordin să fie făcute şapte 
sarcofage din aur şi să fie cinstiți tinerii cei Sfinţi prin mari sărbători la care 
invită pe toţi locuitorii din Efes, atât bogaţi cât şi săraci. Dar în noaptea 
următoare Sfinţii îi apărură în vis cerându-i să le lase trupurile de-a dreptul pe 
pământ în peştera lor în aşteptarea învierii. 

Peştera celor şapte adormiţi identificată de tradiție cu aceea în care şi-a dat 
sufletul Sfânta Maria Magdalena, deveni un renumit loc de pelerinaj. Cultul lor 
se întinse în întreaga lume creştină şi se regăseşte chiar şi în tradiţia islamului. 


Iar cei şapte tineri, şi-au dat sfintele lor suflete în mâinile lui Dumnezeu, în ziua 
a douăzeci şi două a lunii octombrie. 


XP XP IP IP 37 3 3 2 E 30 3 E 0 30 5 2 2 0 3 3 E E IE 30 E 0 E E E XX 
IP IP PI E 30 IE E 0 30 E ID E IE 0 E DP IE 3 E E e XX 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


Sie De e De De De Dr De dr De fe dr dr dr dr dr dr dr dr de dr dr dr dr d 


XP XP IP IP 37 3 3 2 e 30 3 E 2 30 5 2 2 0 3 3 E e IE 37 2 E 0 E XX 


Sinaxar - Pomenirea Sfinţilor şapte tineri din Efes: Maximilian, lamvlih, 
Marțian, Dionisie, Antonin, Exacustodian şi Constantin (22 octombrie) 





Tot în această zi (22 octombrie), pomenirea Sfinţilor şapte tineri din Efes: 
Maximilian, lamvlih, Marțian, Dionisie, Antonin, Exacustodian şi Con- 
stantin. 


Aceşti sfinți au fost în zilele împăratului Deciu şi s-au sfătuit şi şi-au împărțit 
averea la săraci şi au intrat într-o peşteră şi rugându-se lui Dumnezeu, să le ia 
sufletele, ca să nu cadă în mâna împăratului şi-au dat sufletele. 


lar dacă s-a întors Deciu la Efes, a întrebat de ei, ca să-i facă să aducă jertfă la 
idoli, şi aflând că au murit în peşteră a poruncit ca să astupe gura peşterii. 


Deci, după trei sute şaptezeci şi doi de ani, când a fost în vremea împărăției lui 
Teodosie cel mic, scornindu-se un eres cum că nu există înviere, la treizeci şi 
opt de ani ai împărăției lui, văzând împăratul că se tulbura Biserica lui 
Dumnezeu, pentru că se aflau şi unii din episcopi cuprinşi de acel eres, sta 
îndoit ce va face. Dezbrăcându-se de haine, şi culcându-se jos la pământ, 
împăratul se rugă lui Dumnezeu cu lacrimi ca să-i arate ceea ce dorea să ştie. 
Domnul nu i-a trecut lacrimile cu vederea, ci i-a arătat cu chip aceasta. 


Stăpânul muntelui în care era peştera aceea, a vrut să facă în aceeaşi vreme staul 
pentru turma sa şi răsturnând pietrele de la peşteră, spre zidirea staulului, s-a 
deschis uşa peşterii şi din porunca lui Dumnezeu s-au deşteptat acei şapte sfinţi 
tineri ce fuseseră săvârşiţi acolo şi vorbeau între dânşii ca şi cum ar fi fost 
adormiţi de ieri neschimbându-se nicidecum; atât cât nici hainele lor ce purtau, 
nu se stricaseră cu nimic de pământ; şi mai vârtos aceasta aducându-şi aminte, 
că şi Deciu îi cerca ca să-i chinuiască vorbeau între dânşii, zicând Maximilian 

către ceilalți: "De cumva ne vor şi prinde, fraţilor, să stăm bărbăteşte şi să nu 
vindem bunul neam al credinţei noastre; iar tu, frate Ilamvlihe, du-te şi 
cumpără pâine şi ia mai multă, ca aseară ai adus puţină şi ne-am culcat 
flămânzi; şi află şi de Deciu, ce gând are pentru noi?” Deci, mergând lamvlih 
la cetate, şi văzând semnul Crucii la poartă, se miră; acelaşi semn văzând şi prin 
alte părți, şi zidirile schimbate, şi altfel de oameni, i se părea că visează, sau că 
nu-şi este în fire. Însă mergând către cei ce vindeau pâine, a luat şi dându-le 
argintul, se grăbea să se întoarcă. 


Văzând însă că vânzătorii arătau între dânşii şi pe la alţii argintul, şi căutând la 
dânsul şi zicând că a găsit o comoară, precum argintul arăta lucru de faţă, având 
chipul celui ce a împărăţit mai înainte cu mulți ani, îl cuprinsese frica şi grija şi 
nu putea să grăiască cugetând că l-au cunoscut şi-l vor prinde, şi-l vor duce la 
împăratul Deciu. Drept aceea căzând la dânşii cu rugăminte zicea: "'Rogu-mă 
vouă, dacă aţi luat argintul, luaţi şi pâinea, numai pe mine mă lăsaţi să-mi 
caut de cale". 


lar aceia îi ziceau: "Arată-ne comoara şi ne fă şi pe noi părtaşi; sau de nu, te 
vom da spre moarte”. Acestea zicându-i şi văzându-l că este pe gânduri, îl 
legară de grumaji, şi-l purtau prin târg, aducându-l la proconsulul cetăţii ca să-şi 


dea seama. 


lar văzându-l dregătorul îi zise: "Spune-ne tinere, cum ai aflat comoara, câtă 
este şi unde?" 


Iar el a răspuns: “Niciodată n-am aflat comoară şi banii îmi sunt de la părinţi 
şi ce întâmplare este aceasta nu ştiu”. 


Iar proconsulul zise: "Dar din care cetate eşti?" 
EI zise: "'Din aceasta sunt, de este acesta Efesul". 


lar guvernatorul zise: "Dar care îți sunt părinții? Să vină aici şi dacă se va 
cunoaşte adevărul te vom crede". 


Iar el zise: "Cutare este tatăl meu şi cutare este mama mea şi cutare îmi Sunt 
rudele şi cutare este moşul meu”. 


lar dregătorul zise: "Nu vei putea tu să ne faci să credem spunându-ne nume 
străine, care nu sunt acum, ci sunt afară din cele obişnuite". 


Iar lamvlih zise: "De nu mă crezi că spun adevărul, nu ştiu ce să zic alta”. 

Atunci dregătorul zise: "Păgâne, banul tău mărturiseşte după scrisoare că este 
tipărit mai înainte cu trei sute de ani şi mai bine, din zilele împăratului Deciu şi 
tu fiind tânăr, nici treizeci de ani având, te sileşti să ne amăgeşti". 


Atunci lamvlih căzând la picioarele lor se ruga zicând: "Mă rog, domnilor mei, 
spuneţi-mi unde se află împăratul Deciu, care era întru această cetate?" apoi 
ei ziseră: "In vremile acestea nu se află Deciu ci a fost mai înainte cu mulți ani”. 


Și lamvlih zise: ”$i pentru aceasta v-aţi mirat, domnii mei? Veniţi dar după 
mine şi vă voi duce la soţii mei care sunt în peşteră şi de la dânşii doară se vor 
crede cuvintele mele; că eu ştiu că am fugit de faţa împăratului Deciu. Şi ieri 
venind ca Să cumpăr pâine, am văzut pe Deciu intrând în cetatea aceasta”. 
Acestea zise, şi auzind episcopul Marin, zise către proconsulul: "Pare-mi-se să 
se fi întâmplat vreo minune la această povestire. Ci, să mergem cu dânsul 
împreună să vedem". 


ŞI mergând după cuvintele acestea intră înainte lamvlih în peşteră; după aceea 
episcopul. Şi întorcându-se spre partea dreaptă a uşii, văzu un sicriaş pecetluit, 
cu două peceţi de argint, pe care îl pusese Rufin şi Teodor creştini fiind, ce 
fuseseră trimişi împreună şi cu alții de Deciu, ca să astupe peştera, scriind întru 
aceasta spre pomenirea sfinţilor, însemnându-le numele lor în table de plumb. Şi 
strângându-se toţi cei aleşi cu proconsulul le-au arătat lor. Şi deschizând găsiră 
tablele cele de plumb. Şi citind se minunară şi intrând înăuntru în peşteră, aflară 
pe sfinţi şi au căzut la picioarele lor şi şezând îi întrebau. 


lar ei povesteau mai întâi despre ale lor; după aceea de isprăvile împăratului 
Deciu; şi se mirau toţi şi slăveau pe Dumnezeul minunilor. 


Atunci proconsulul împreună cu episcopul au scris împăratului Teodosie, şi i-au 
vestit despre toate cele mai sus-zise. Deci împăratul luând scrisoarea, s-a umplut 
de bucurie pentru o înştiinţare ca aceasta şi a mers foarte degrab acolo la acel 
loc; şi cum a intrat în peşteră, a căzut la pământ şi a udat picioarele sfinților cu 
lacrimile lui şi i se bucura sufletul, căci i-a ascultat Domnul rugăciunea, 
arătându-i de faţă învierea morţilor. 


Deci, făcând împăratul nu puţină vorbă cu sfinţii împreună cu episcopii şi cu 
mai-marii cetăţii, sfinţii au fost cuprinşi ca de un somn; şi privind toți cum 
dormitau, iarăşi au răposat către Domnul. Atunci împăratul dând haine scumpe 
ŞI aur şi argint, se făcu şapte sicrie întru cinstea sfinţilor. 


lar peste noapte s-au arătat împăratului şi-i ziseră: “Lasă-ne împărate pe 
pământ, unde o dată am înviat”. Şi făcându-se adunare mare de episcopi, 
împăratul puse pe pământ, precum ei poruncise prin vedenie şi făcând praznic 

cu bucurie, au dat multă milostenie la săracii cetăţii Efesului şi se bucură 
cinstind pe tot poporul său cu daruri. Şi a slobozit pe episcopii care erau închişi 
prin temniță, pentru propovăduirea învierii; şi s-a făcut de toţi praznic obştesc, 
mulțumind şi slăvind pe Dumnezeu. 

Arhid. Ștefan Sfarghie - Sinaxar - Sfinţii 7 tineri din Efes 





Aceşti sfinţi au trăit pe vremea împăratului Deciu (249-251), fiind fii ai dregă- 
torului cetăţii Efes şi toţi credeau în Mântuitorul lisus Hristos, mărturisind cu 
îndrăzneală că sunt creştini. 


Auzind împăratul că ei sunt mărturisitori ai lui Hristos, i-a chemat la judecată. 
În faţa lui Deciu, cei 7 tineri au mărturisit credinţa lor cu mult curaj. Văzând 
acestea, împăratul le-a dat timp să se răzgândească până la întoarcerea sa, dar ei, 
luând aur şi argint din casa părintească, s-au retras într-o peşteră din muntele 
Ohlon, rugându-se neîncetat. Aflând împăratul unde s-au ascuns, a poruncit să 
fie zidită gura peşterii, astfel încât cei 7 frați să moară de foame. Dar, prin voia 
lui Dumnezeu, au adormit în chip minunat. 


Şi au trecut anii, iar la conducerea imperiului a venit împăratul Teodosie al II- 
lea (408-450). Aşadar, în zilele acestui împărat, binevoind Dumnezeu, a deschis 
peştera printr-un om care căuta piatră, şi a înviat din morţi, după aproape 200 de 
ani, pe cei 7 tineri, cărora li se părea că au dormit o singură noapte. Deci, ieşind 
lamvlih, fratele mai mic, în cetate, a văzut oraşul plin de biserici, iar semnul 
Crucii era pus pe ziduri. El le-a spus tuturor despre fraţii săi şi se minuna toată 
lumea, proslăvind pe Dumnezeu. 


Iar tinerii, adeverind tuturor credinţa în învierea morţilor, şi-au dat sufletele în 
mâinile Domnului. 

Tot Averchie a vindecat-o pe fiica împăratului, Lucilia, nevoind să primească în 
schimb decât hrană pentru săracii şi bolnavii din lerapole. 


Sfântul Averchie a călătorit apoi în Siria şi Mesopotamia, aducând împăcare 
între Bisericile tulburate din pricina ereziilor, pentru care a şi fost supranumit 
„cel întocmai cu apostoli”. 


SR o 


Tot în această zi pomenim pe cei şapte tineri din Efes: Maximilian, lamvlih, 
Martinian, Dionisie, Antonin, Exacustodian şi Constantin, care au trăit în timpul 
împăratului Deciu (249-251), dar au rămas vii, în adormire, într-o peşteră, timp 
de 200 de ani, când au ieşit de acolo în vremea împăratului Teodosie cel mic 
(408-450), încredinţându-se toţi de învierea morţilor. 


În vremea lui Deciu a fost dată poruncă împărătească să se aducă de către toţi 
jertfe idolilor păgâni. Cei şapte tineri din Efes nu au vrut să împlinească cererea 
împăratului şi au intrat într-o peşteră, rugându-se lui Dumnezeu să le ia sufle- 
tele, pentru a nu cădea în ispită. 


Deci, trecând 200 de ani de la acel eveniment, în timpul împăratului Teodosie 
cel mic se născuse o rătăcire care tulbura Biserica şi care spunea că nu există 
înviere de obşte. Împăratul, văzând că Biserica este tulburată, nu ştia ce să facă 
şi se ruga Domnului să-l lumineze. 


În acea vreme, stăpânul muntelui unde răposaseră cei şapte tineri, dorind să facă 
staul pentru turma sa, a răsturnat pietrele de la intrarea în peşteră şi aşa au ieşit 
cei şapte feciori, vorbind între ei ca şi când ar fi adormit ieri. Mare le-a fost mi- 
rarea tinerilor când au văzut la poarta cetății semnul crucii. Ajungând la 
episcopul şi la dregătorul oraşului, sfinţii au spus toate câte s-au întâmplat şi aşa 
a aflat şi Teodosie despre învierea din morţi a lor. 


Mergând la peştera unde stătuseră tinerii, împăratul s-a bucurat foarte mult şi, 
pe când vorbea cu sfinţii, aceştia au fost cuprinşi de un somn adânc şi au răposat 
iarăşi în Domnul. Şi aşa s-au încredinţat toţi de adevărul învierii celei de obşte. 

Iulian Dumitraşcu - Calendar Ortodox - Sfinţii 7 tineri din Efes; Sfântul 
mucenic Tatuil 


(AI 

1. Biserica Ortodoxă îi sărbătoreşte astăzi, 4 august, şi în data de 22 octombrie, 
pe cei şapte tineri din Efes: Maximilian, Exacustodian, lamblic, Martinian, 
Dionisie, Antonin şi Constantin. 


Efesul a fost una din cele 12 cetăţi întemeiate de grecii ionieni pe țărmul Asiatic 
al Mării Egee. Aici au înflorit din cele mai vechi timpuri comerțul și credinţa în 
zei. Foarte multe imperii au râvnit la bogăția Efesului. Templul zeiţei Artemis 
(Diana) din Efes era de patru ori mai mare decât vestitul Panteon din Acropola 
Atenei, fiind una din cele şapte minuni ale lumii. 


Biserica creştină a Efesului s-a dezvoltat încă din veacul apostolic. Răscoala 
argintarului Dimitrie și alungarea Sfântului apostol Pavel din cetate n-au împie- 
dicat progresul ei. Faptele Apostolilor şi Epistola către Efeseni a Sfântului 
apostol Pavel dovedesc viaţa creştină ce s-a întemeiat în Efes. 


Aici a păstorit Timotei, pus episcop de Sfântul apostol Pavel, şi tot aici a locuit 
Sfântul loan evanghelistul după trecerea Sfintei Fecioare Maria din această via- 
ță. 


Istoria celor șapte tineri, scrisă de Simeon Metafrastul, de Nichifor Calist, de 
Teodor, Rufin şi de alți scriitori, ca şi organizarea aici a celui de-al treilea Sinod 

Ecumenic în anul 431, precum şi marele număr de mucenici efeseni, arată și mai 
mult locul de seamă pe care l-a avut Efesul în lumea creştină. 


În timpul împăratului Deciu (249-251) - Caius Messius Quintus Decius - în 
toamna anului 249, a fost emis un edict de persecuție generală a creștinilor. 


În acest context al declanşării unei persecuții generalizate în Imperiul Roman 
împotriva creştinilor, împăratul Deciu vine în jurul anului 250 în Efes și impune 
aplicarea imediată a Edictului de persecuție dat împotriva creştinilor. Între cei 
identificaţi ca fiind creştini au fost şi cei șapte tineri pe care îi pomenim astăzi în 
Biserica noastră Ortodoxă, legionari importanţi în trupele imperiale romane. 


Unul dintre ei, Maximilian, era chiar fiul guvernatorului orașului Efes. Împă- 
ratul Deciu, aflând că aceşti tineri sunt creștini, a încercat printr-un interogatoriu 
direct să-i determine să apostazieze, însă, văzând că aceştia refuză, le-a dat un 
timp de reflecţie între a muri pentru Hristos sau a-şi păstra funcțiile în cadrul 
Armatei romane. 


Cei şapte tineri s-au retras într-o peşteră din muntele Ohlon (azi muntele Pion) 
din imediata apropiere a Efesului. Cel mai tânăr dintre ei, lamblic, cobora din 
când în când în Efes pentru a cumpăra hrană şi pentru a aduce haine de schimb. 


Împăratul Deciu, întorcându-se în Efes, şi aflând că cei șapte nu au apostaziat, ci 
din contră s-au ascuns într-o peșteră din imediata apropiere a oraşului, a ordonat 
să fie zidită intrarea în peşteră pentru ca cei şapte tineri să moară prin asfixiere 
şi prin lipsa hranei. 


Această sarcină ingrată a revenit unor doi ofiţeri din Armata romană, Teodor și 
Rufin, care erau creştini în ascuns. Ei s-au aflat între ceilalți soldaţi romani care 
au îndeplinit ordinul împăratului şi au scris pe două tăblițe de plumb pătimirea 
celor şapte tineri şi le-au ascuns între pietrele puse la intrarea în peşteră. 


2. Tot astăzi, Biserica Ortodoxă sărbătoreşte pe Sfântul mucenic Tatuil. 

Iulian Dumitraşcu - Calendar Ortodox - Sfântul ierarh Averchie, cel 
întocmai cu apostolii; Sfinţii 7 tineri din Efes (22 octombrie) 





Biserica Ortodoxă sărbătoreşte astăzi pe Sfinţii 7 tineri din oraşul Efes şi pe 
Sfântul ierarh Averchie, cel întocmai cu apostolii. 


În timpul împăratului Deciu (249-251), în toamna anului 249, a fost emis un 
edict de persecuție generală a creştinilor. În acest context al declanșării unei 
persecuții generalizate în Imperiul Roman împotriva creştinilor, împăratul Deciu 
vine în jurul anului 250 în Efes şi impune aplicarea imediată a Edictului de 
persecuție dat împotriva creştinilor. 


Între cei identificaţi ca fiind creştini au fost şi cei şapte tineri: Maximilian, 
Exacustodian, lamblic, Martinian, Dionisie, Antonin și Constantin. Ei au fost 
legionari importanți în trupele imperiale romane, iar Maximilian era chiar fiul 
guvernatorului oraşului Efes. 


Împăratul Deciu, aflând că acești tineri sunt creştini, a încercat printr-un intero- 
gatoriu direct să-i determine să apostazieze, însă, văzând că aceştia refuză, le-a 
dat un timp de reflecţie pentru a alege între a muri pentru Hristos sau a-şi păstra 
funcțiile în cadrul armatei romane. 


Cei şapte tineri s-au retras într-o peşteră din muntele Ohlon (azi muntele Pion) 
din imediata apropiere a Efesului. Cel mai tânăr dintre ei, lamblic, cobora din 
când în când în Efes pentru a cumpăra hrană şi pentru a aduce haine de schimb. 

Impăratul Deciu, întorcându-se în Efes, şi aflând că cei şapte nu au apostaziat, ci 
din contră s-au ascuns, a ordonat să fie zidită intrarea în peșteră pentru ca cei 
şapte tineri să moară prin asfixiere şi lipsa hranei. 


Această sarcină ingrată a revenit unor ofițeri din armata romană, Teodor şi 
Rufin, care erau creştini în ascuns. Ei s-au aflat între ceilalți soldaţi romani care 
au îndeplinit ordinul împăratului şi au scris pe două tăblițe de plumb pătimirea 
celor şapte tineri şi le-au ascuns între pietrele puse la intrarea în peșteră. Pe firul 
relatării Sinaxarului aflăm că cei şapte tineri au adormit în peşteră timp de 372 
de ani. 


După această perioadă, un anume Adolie care stăpânea muntele Ohlonului a luat 
pietrele cu care fusese zidită intrarea în peșteră pentru a fi folosite la o anumită 
construcție şi a descoperit astfel intrarea. 


Trezindu-se ca dintr-un somn de o noapte, cei şapte tineri l-au trimis ca de 
obicei pe lamblic să cumpere de mâncare. Acesta, ajungând în Efes, a fost uimit 
văzând atâtea biserici şi atâtea simboluri creştine peste tot şi ajungând la piaţă şi 
arătând moneda cu efigia împăratului Deciu a aflat că nu este de nici un folos, 
pentru că atunci erau alte monede în circulaţie, cu efigia altui împărat. 


Ba, chiar mai mult, a fost arestat şi dus la guvernatorul oraşului Efes crezându- 
se că este un hoţ care a descoperit o comoară din timpul împăratului Deciu. 


Guvernatorul, aflând de la tânăr despre faptul că este încă din timpul 
împăratului Deciu, l-a dus la episcopul Ştefan, şi lamblic, realizând din convor- 
birea cu episcopul că nu mai trăieşte sub domnia lui Deciu, i-a condus pe toţi în 
peşteră la ceilalți şase sfinți. 


Cu acest prilej au descoperit tăbliţele de plumb cu numele sfinților şi atunci, atât 
episcopul, cât şi guvernatorul au scris împăratului despre minunea cu cei șapte 
tineri din Efes. După scurt timp, cei 7 tineri au trecut la Domnul. 


SR o 2 


Sfântul ierarh Averchie, cel întocmai cu apostolii, a fost episcop în lerapoli pe 
vremea împăratului Marcu Aureliu (161-180), pe când zeul Apolo era cinstit de 
către păgânii din acel oraş. Într-o noapte, Averchie a distrus toate statuile care 
împodobeau templul zeului. Deşi era urât de păgâni pentru fapta sa, el a avut 
curajul să iasă să propovăduiască pe Mântuitorul lisus Hristos. 


Prin tămăduirea minunată a trei tineri a reuşit să potolească mânia multor păgâni 
ŞI să boteze pe cinci sute dintre ei. 

Episcopul Averchie a mai vindecat la Roma pe Lucilia, fiica împăratului Marcu 
Aureliu, care era logodită cu Lucius Verus. 


Din Roma, Averchie a călătorit în Siria, Antiohia, Apamia şi în celelalte oraşe 
din jurul lor. 


Trecând Eufratul, a mers în Bisericile din Nisibe şi Mesopotamia. De aici s-a 
întors în Cilicia, Pisidia şi Sinad. Întorcându-se în episcopia sa din leropolis a 
trecut cu pace la Domnul în anul 167, pe când avea 72 de ani. 

Proloage- Pomenirea Sfinţilor şapte tineri din Efes: Maximilian, 
Exacustodian, lamblie, Martinian, Dionisie, loan şi Constantin ($ 250) (4 
august) 





Luna august în 4 zile: pomenirea Sfinţilor şapte tineri din Efes: Maximilian, 
Exacustodian, lamblie, Martinian, Dionisie, loan şi Constantin (f 250) 


Aceşti sfinți au trăit pe vremea prigoanei lui Decius împăratul, fiind fu ai 
dregătorului cetății Efes, toți cu credință în Hristos şi mărturisind, cu îndră- 
zneală, credinţa lor. Deci, auzind păgânul împărat de râvna propovăduirii lor, a 
dat poruncă să fie prinşi şi aduşi, în lanţuri, înaintea judecății lui. Şi, de îndată, a 
început împăratul să-i silească cu ameninţări şi făgăduinţe, să se lepede de 
credinţa creştinească şi să se întoarcă la închinarea idolilor păgâni. Dar tinerii |- 
au înfruntat cu bărbăție pe împărat, care, văzându-i nesupuşi, cu atâta tărie, şi, 
pentru că fusese chemat în altă parte, de treburile împărăției, 1-a slobozit şi le-a 
dat timp să se răzgândească, până la întoarcerea sa. 


Deci, după plecarea împăratului, tinerii au folosit libertatea lor, mergând la casa 
părintească, de unde, au luat aur şi argint, pentru hrana lor, şi, apoi, ieşind din 
cetate, s-au ascuns în peştera ce se află în muntele Ohlon. Şi, petrecând zile 
multe, se rugau neîncetat lui Dumnezeu, ca să-i izbăvească de prigoană, iar 
lamblic, cel mai tânăr dintre ei, mergea în cetate şi le cumpăra lor hrană. 


Deci, mergând el odată în cetate, l-a văzut pe împărat şi, întorcându-se în 
peşteră, a spus aceasta fraților săi. lar Decius, făcând cercetare pentru ei şi 
cunoscând că se află în munte, a născocit o osândă cumplită împotriva lor, 

punând pe slujitorii împărăteşti să zidească gura peşterii, pentru ca astfel, tinerii 
să moară de foame. 


Dar aceasta a fost cu pronia cerească a lubitorului de oameni Dumnezeu, 
fiindcă, neîncetat rugându-se, cei şapte tineri au adormit, cu o minunată ador- 
mire. 


Şi anii au urmat să curgă neîncetat. Împăratul Decius a murit şi alţi împărați au 
luat scaunul împărăției şi valuri nesfârşite de sânge creştinesc au adăpat 
pământul, din pricina prigonitorilor. Într-un târziu au ajuns a stăpâni lumea 
împărații creştini. 


Deci, în zilele împăratului Teodosie cel tânăr (408-450), binevoind Dumnezeu 
să arate tuturor că este o înviere a morților, a deschis peştera, printr-un om, care 
căuta piatră, şi a înviat din morţi, după aproape două sute de ani, pe cei şapte 
tineri, care stăteau acum împreună, pârându-li-se că s-au culcat aseară. 


Apoi, au trimis pe lamblic în cetate, să cumpere cele de trebuinţă. Şi, de mirare 
lucru a fost când, efesenii au văzut, umblând, pe ulițele lor, pe un tânăr îmbrăcat 
în haine, care se purtaseră în altă vreme şi care cumpăra hrana cu nişte bani de 
aur, purtând chipul împăratului Decius. 


Plin de mirare era şi tânărul acela, văzând cetatea plină de biserici, iar semnul 
Sfintei Cruci pus pe ziduri. Şi cugeta întru sine, zicând: "Oare acesta este 
Efesul?" Deci, s-a făcut cercetare şi tânărul a vorbit şi de fraţii săi din peşteră. 


Şi s-au dus la peşteră episcopul şi dregătorul cel mare din Efes şi au aflat în gura 
peşterii un sicriaş de aramă, cu două tăblițe de plumb, pe care era scrisă 
chinuirea Sfinților. Apoi, intrând în peşteră, au aflat pe Sfinţi, treziţi ca dintr-un 
somn, după aproape două sute de ani, ca şi când n-ar fi adormit decât o noapte. 
Şi se minuna toată lumea, proslăvind pe Dumnezeu. 


Iar tinerii, adeverind tuturor credinţa în învierea morţilor, şi-au dat sfintele lor 
suflete în mâinile lui Dumnezeu. 


Intru această zi, cuvânt din Pateric, despre călugării ce mâncau la masă 
Spunea unul din stareţi că trei lucruri călugăreşti sunt cinstite, de care ni se 
cuvinte nouă să ne apropiem cu frică, cutremur şi bucurie duhovnicească. 


Adică, împărtăşirea Sfintelor Taine, masa fraților şi spălarea picioarelor. 


Incă, a adăugat şi o pildă, zicând: "A fost un bătrân mare şi văzător cu mintea şi 
i s-a întâmplat, odată, să stea cu mai mulți fraţi la masă. Şi, pe când mâncau ei, 

bătrânul lua aminte, cu duhul, şi vedea că unii mănâncă miere, alții pâine, iar 
alții lucruri necurate şi se minuna întru sine şi se ruga lui Dumnezeu, zicând: 
"Doamne, descoperă-mi taina aceasta, că, aceleaşi bucate fiind puse pe masă, 
înaintea tuturor aşa schimbate se văd, când le mănâncă." Şi i-a venit lui glas de 
sus, zicând: "Cei ce mâncau miere, aceştia sunt cei ce, cu frică, cutremur şi 
bucurie duhovnicească, stau la masă şi neîncetat se roagă, şi rugăciunea lor se 
suie, ca tămâia, la Dumnezeu. lar cei ce mâncau pâine, aceştia sunt cei ce 
mulțumesc pentru înfruptarea din cele dăruite de la Dumnezeu. lar cei ce 
mâncau lucruri necurate, aceştia sunt cei ce cârtesc şi zic: "Asta e bună, asta e 
putredă." 


"Deci, nu trebuie," zicea bătrânul, "să socotim acestea, în acest fel, ci, mai mult, 
să proslăvim pe Dumnezeu şi laude să-l înălțăm Lui, ca să se împlinească 
cuvântul, cel zis de apostol: "Ori de mâncaţi, ori de beţi, ori altceva de faceţi, 
toate, spre slava lui Dumnezeu, să le faceţi! "" 


Întru această zi, cuvânt al Sfântului Vasilie cel mare 


"Iată, acum, vreme potrivită, a zis apostolul, iată, acum ziua mântuirii" (II Cor. 
6,2). Acesta este veacul pocăinţei, acela al răsplătirii. Acesta al lucrării, acela al 
dării de plată. Acesta, al răbdării, acela, al mângâierii. Acum, Dumnezeu este 
ajutător celor ce se întorc, din calea cea rea, iar, atunci, va fi înfricoşător şi 
neschimbat, întrebător, nu numai despre fapte şi cuvinte, ci şi despre gânduri. 
Acum îndelunga-răbdare să-l primim, iar, atunci, când vom învia, Îi vom 
cunoaşte dreapta judecată. Unii, în osânda veşnică, iar alţii, în viaţa cea veşnică; 
şi fiecare va lua plata după faptele sale. 


Oare, pentru ce întârziem a asculta pe Hristos, Care ne-a chemat pe noi la 
cereasca Lui Împărăţie? Oare, nu suntem treji? Oare, nu suntem chemaţi la 
păzirea Evangheliei, în viaţa noastră cea obişnuită? Oare, nu vedem cu ochii 
ziua Domnului cea înfricoşătoare, întru care, cei ce vor sta de-a dreapta 
Domnului, pentru faptele lor, vor lua Împărăţia Cerului, iar, cei ce vor sta de-a 
stânga, pentru lipsa faptelor bune, vor fi aruncaţi în gheena focului şi în focul 
cel veşnic? Acolo va fi plânsul şi scrâşnirea dinţilor. Însă noi zicem că dorim 
Împărăţia Cerească, dar, cu ce s-ar putea să o câştigăm pe ea, nu ne îngrijim. Ci, 
încă, nici o durere nu vrem să primim şi nici o osteneală nu ne dăm, pentru 
poruncile lui Dumnezeu, iar răsplata cerească, pentru nevoinţe, o socotim ca o 
închipuire a minţii noastre. Pentru că cine, dormind sau stând, în vremea 
semănatului, îşi va umple sânul său de spice, în vremea secerişului? Cine culege 
via cea nesădită şi nelucrată de el? Roadele sunt, adică, ale cui sunt şi ostenelile. 
Cinstirile şi cununile sunt ale acelora care au biruit. Cine, oare, va încununa pe 
cel ce nu s-a luptat cu potrivnicul? Şi, încă, nu numai a birui, se cade, ci şi a se 
lupta, după lege, precum a zis Pavel, adică să nu lăsăm ceva din cele poruncite 

nouă, ci să le împlinim, precum ni s-a poruncit. Că fericită este sluga aceea, zice 
Domnul, pe care, venind stăpânul său, o va găsi făcând nu precum s-ar întâmpla, 
Ci, aşa, precum 1 s-a poruncit. 


Dumnezeului nostru, slavă ! 

Proloage - Pomenirea Sfinţilor şapte tineri din Efes (22 octombrie) 





Întru această zi (22 octombrie), pomenirea Sfinţilor şapte tineri din Efes. 


Aceşti Sfinţi au trăit în zilele împăratului Deciu (250-253) şi gândindu-se, s-au 
sfătuit de şi-au împărţit averea la săraci şi au intrat într-o peşteră. ŞI s-au rugat 
lui Dumnezeu să le ia sufletele, ca să nu cadă în mâna împăratului; şi aşa s-au 
săvârşit. 


lar când s-a întors Deciu la Efes, a întrebat despre dânşii, ca să aducă jertfă 
idolilor, şi, aflând că au murit în peşteră, a poruncit să se astupe gura peşterii. 


Trecând de atunci două sute de ani, pe vremea împărăției lui Teodosie cel mic 
(408-450) s-a născut o rătăcire, precum că nu este Înviere. Şi împăratul, văzând 
că se tulbură Biserica lui Dumnezeu (că se aflau şi unii dintre episcopi prinşi de 
acel eres), sta la îndoială, neştiind ce să facă. Deci, se rugă lui Dumnezeu, cu 
lacrimi, ca să-i arate un semn. Şi pentru aceea, Domnul nu i-a trecut lacrimile 
lui cu vederea, ci i-a arătat semn. 


Stăpânul muntelui în care era peştera, unde răposaseră cei şapte tineri, a vrut în 
acea vreme să facă din peşteră staul pentru turma sa. Şi, răsturnând pietrele de la 
peşteră, pentru zidirea staulului, s-a deschis gura peşterii şi, din porunca lui 
Dumnezeu, s-au deşteptat acei şapte feciori ce se săvârşiseră acolo. Şi vorbeau 
între dânşii ca şi când ar fi adormit ieri, fără nici o schimbare, cât nici hainele ce 
purtau nu se stricaseră şi, mai vârtos, îşi aduceau aminte că şi Deciu împăratul îl 
caută, ca să-i chinuiască. 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


XP XP IP II 2 E 7 30 IE 3 E 0 IE IP E IE 2 E 2 E 0 E IE IE E E E XX 


Sie De e De De Dr Dr De dr de fe fr dr dr dr dr dr dr dr dr de dr dr dr d 


XP XP IP IP 37 3 3 2 e 30 3 E 2 30 5 2 2 0 3 3 E e IP 30 E E XX 


Și, vorbind între dânşii, unul dintre ei, Maximilian, zicea către ceilalți: "De 
cumva ne vor prinde, fraţilor, să stăm bărbăteşte şi să nu vindem bunul neam al 
credinţei noastre. lar tu, frate lamblic, du-te de cumpără pâine şi ia mai multă, 
că aseară ai adus puţină şi ne-am culcat flămânzi. Şi află şi despre Deciu ce 
gând are cu noi." 


Mergând lamblic în cetate şi văzând la poartă semnul crucii, s-a mirat. ŞI, 
văzând acelaşi semn şi în alte părți şi clădirile schimbate şi altfel de oameni, 1 se 
părea că visează, sau că nu-şi este în fire. 


lar, mergând către cei ce vindeau pâine, a luat pâine şi, dându-le argintul, se 
grăbea ca să se întoarcă. Deci, văzând că vânzătorii arătau argintul între ei şi pe 
la alții şi căutând la dânsul, îl învinuiau că a aflat o comoară, precum arată 
argintul care avea chipul celui ce a împărăţit cu mulți ani mai înainte, pe lamblic 
îl cuprinse frica şi grija şi nu ştia ce să grăiască. Cugetând că l-au cunoscut şi-l 
vor duce la împăratul Deciu, căzu la dânşii cu rugăminte, zicând: "Rogu-mă 
vouă, domnii mei, dacă aţi luat argintul, luaţi şi pâinea, numai pe mine să mă 
lăsaţi, să-mi caut calea." 


lar aceia îi ziceau: "Arată-ne comoara şi ne fă şi pe noi părtaşi, sau de nu, te 
vom da spre moarte.” Acestea, zicându-i şi văzându-l că stă la gânduri, l-au 
legat de grumaji şi, purtându-l prin târg, l-au adus la stăpânul cetăţii, ca să dea 
seamă. Şi acesta, văzându-l, i-a zis: "Spune-ne tinere, cum ai aflat comoara, cât 
de mare este şi unde se află?" 


lar el a răspuns: "N-am aflat nici o comoară, ci banii sunt de la părinţi şi ce se 
întâmplă acum nu-mi dau seama." 


Iar stăpânitorul a zis: "Dar din care cetate eşti?" 
EI a zis: "Din aceasta sunt, de este acesta Efesul." 


lar stăpânitorul a zis: "Dar care sunt părinţii tăi? Să vie la noi şi, dacă se va 
cunoaşte adevărul, te vom crede." 


lar el a zis: "Cutare este tatăl meu şi cutare este mama mea şi cutare îmi sunt 
rudele şi cutare îmi este moşul meu." 


lar dregătorul a zis: "Nu vei putea tu să ne faci să te credem, spunându-ne nume 
străine, care nu mai sunt acum, că sunt afară de cele obişnuite." 


lar lamblic a zis: "De nu mă crezi că-ți spun adevărul, nu ştiu să-ţi spun 
altceva." 

Atunci dregătorul a zis: "Păgâne, banul tău mărturiseşte, după înscrisul de pe el, 
că este din zilele împăratului Deciu. lar tu, fiind tânăr, nici treizeci de ani având, 
te sileşti să ne amăgeşti. 


Atunci lamblic, căzând la picioarele lor se rugă zicând: "Mă rog vouă, domnii 
mei, spuneţi-mi unde se află împăratul Deciu, care era în această cetate?" 


Iar ei au zis: "In vremile acestea nu se află împăratul Deciu, ci a fost mai înainte 
cu mulți ani." 


Și lamblic a zis "Deci, pentru aceasta, v-aţi mirat voi, domnii mei. Veniţi, dar, 
după mine şi vă voi duce pe voi la fraţii mei, care sunt în peşteră şi, printr-inşii, 
se vor crede cuvintele mele. Că eu ştiu cum am fugit de către faţa împăratului 
Deciu. Şi ieri, venind ca să cumpăr pâine, am văzut pe Deciu intrând aici în 
cetate." 

Şi, auzind aceastea, episcopul Marin a zis către dregător: "Mi se pare că s-ar 
putea să se fi întâmplat vreo minune în această povestire. Deci, ia să mergem cu 
dânsul împreună, să vedem." Şi, mergând după cuvintele acestea, a intrat mai 
întâi lamblic în peşteră, după aceea episcopul. Şi întorcându-se spre partea 
dreaptă a uşii, au văzut un sicriaş pecetluit cu două peceţi de argint. (Era 
sicriaşul pe care îl puseseră Rufin şi Teodor, creştini fiind, care au fost trimişi 
împreună şi cu alţii de Deciu, ca să astupe peştera, aflând de moartea celor 
ascunşi acolo, scriind în el spre pomenirea Sfinților şi însemnându-le numele pe 
table de plumb). Deci, citind s-au minunat. 


Şi, intrând, înlăuntru, în peşteră, au aflat pe Sfinţi. Şi au căzut la picioarele lor 
ŞI, şezând, îi întrebau. lar ei povesteau mai întâi despre ale lor. După aceea, de 
isprăvile împăratului Deciu. Şi se mirau toţi şi slăveau pe Dumnezeul minunilor. 


Atunci, dregătorul, împreună cu episcopul au scris înştiinţare la împăratul 
Teodosie şi i-au vestit despre toate cele mai sus zise. 


Deci, împăratul, luând scrisoarea, s-a umplut de bucurie pentru o înştiinţare ca 
aceasta şi, a mers foarte degrabă acolo, la acel loc, şi cum a intrat în peşteră a 
căzut la pământ şi i se bucură sufletul că i-a ascultat Domnul rugăciunea lui, 
arătându-i pe faţă învierea morţilor. 


Deci, făcând împăratul nu puţină vorbire împreună cu Sfinţii, cu episcopii şi cu 
dregătorii, Sfinţii s-au cuprins ca de un somn şi, privind toţi cum dormeau, au 
răposat iarăşi în Domnul. 


Atunci, împăratul, dând haine scumpe şi aur şi argint, ca să facă şapte scrie, 
întru cinstea Sfinţilor, a poruncit de i-au pus într-însele. 


Ar dr Ar Ar dr dr dr dr dr Ar Ar dr dr dr dr dr dr Ar Ar Ar dr Ar A 


XP IP IP PI e E E 30 IE E 30 5 IE 2 E 30 IE E IE 3 E E e XX 


Die De De De De De Dr De de De fe fr dr dr de de dr dr dr de de dr dr dr d 


XP XP IP IP 37 3 3 2 e 30 3 E 0 30 5 2 2 0 3 3 E E IP 30 E 0 E XX 


lar peste noapte, Sfinţii s-au arătat împăratului şi i-au zis: "Lasă-ne împărate pe 
pământ, unde odată am înviat." 


Și, făcându-se adunare mare de episcopi, împăratul a pus pe Sfinţi pe pământ, 
precum ei porunciseră prin vis, şi, făcând praznic de bucurie, a dat multă 
milostenie la săracii cetăţii Efesului şi s-a bucurat tot poporul său, cinstindu-l cu 
daruri. Deci, a slobozit şi pe episcopii care erau închişi, încredințându-se toţi de 
învierea morţilor şi s-a făcut praznic obştesc, mulțumind şi slăvind pe Dumne- 
zeu. 


Intru această zi, cuvânt din Pateric despre osândirea fratelui. 


Minunatul loan Savaitul ne spunea, zicând: "Şezând eu la o margine de pustie, a 
venit la mine un oarecare frate, de la o mânăstire, pentru cercetare. Şi l-am 
întrebat pe el: "Ce mai fac părinții?" 


ŞI mi-a zis mie: "Bine, cu rugăciunile voastre." Deci, l-am mai întrebat pe el 
despre un frate, care avea un nume rău. Mi-a zis mie acela: "Crede-mă pe mine, 
părinte, că nu s-a schimbat din numele acela." 


Aceasta auzind, am zis: "Oh!" Şi zicând eu, oh, am fost răpit ca într-o uimire de 
somn şi m-am văzut pe mine stând înaintea sfântului loc al Căpățânii şi pe 
Domnul nostru lisus Hristos stând în mijlocul a doi tâlhari. Şi am început să mă 
închin. 


lar, dacă m-am apropiat, îndată ce m-a văzut, Domnul s-a întors spre îngerii 
care-l stăteau înainte şi le-a zis lor: "Scoateţi-l pe el afară, că Imi este Mie ca un 
anticrist, înainte de judecata Mea, el a judecat pe fratele său." 


Deci, după ce m-a izgonit pe mine, dacă am voit să 1es prin uşi mi s-a prins 
mantia mea şi s-a întărit şi am lăsat-o pe ea acolo. 


Apoi, îndată deşteptându-mă, am zis către fratele cel ce venise: "Rea îmi este 
mie ziua aceasta." 


ŞI mi-a zis mie: "Pentru ce, părinte?" Atunci i-am spus lui ceea ce mi se arătase 
mie şi am zis: "Mantia, adică acoperământul lui Dumnezeu mi-a rămas şi sunt 
lpsit de ajutorul lui Dumnezeu." 


Și din ziua aceea, după certarea Domnului, am rătăcit şapte ani prin pustietăţi, 
nici pâine gustând, nici sub acoperământ intrând, nici cu om vorbind, până ce 
am văzut pe Domnul meu întorcându-se să-mi dea manuta mea." 

Iar noi, aceste cuvinte ale minunatului loan auzindu-le, am zis: "Dacă cel drept 
abia se mântuieşte, apoi cel necurat şi păcătosul cum se vor îndrepta." 


Drept aceea, se cuvine nouă a ne îngriji de ale noastre păcate şi a nu judeca pe 
nimeni din cei ce greşesc. Pentru că scris este; "De vom acoperi greşelile 
fratelui, apoi şi Dumnezeu ne va acoperi pe noi." 


Întru această zi, cuvânt al Sfântului Antioh, despre clevetire. 


Cumplită este vătămarea clevetitorului şi asemenea diavolului este precum s-a 
zis despre el în Psalm: "Va smeri pe cel clevetitor." Că vrăjmaşi sunt clevetitorii 
şi de Dumnezeu urâţi şi părtaşi cu cei ce au vândut adevărul şi au răstignit pe 
Domnul nostru lisus Hristos, Care zicea: "Eu sunt Calea, Adevărul şi Viaţa." 


Porunceşte încă şi Legea, zicând: "La toată nedreptatea şi greşala să nu fii 
martor." Că zice: "Prin gura a două sau a trei mărturii, este vrednic de crezut 
orice cuvânt." 


lar Saul, călcând porunca aceasta, a ucis trei sute de preoți ai Domnului, pe 
mărturia unui clevetitor, Doicul sirianul. 


lar la Proverbe zice: "Cel ce defaimă pe cel sărac, supără pe Făcătorul lui." Şi 
iarăşi: "Slava omului este a se întoarce de la clevetiri, iar cel fără de minte se 
leagă cu ele." 


lar David se roagă să scape de clevetiri, zicând: "Izbăveşte-mă de clevetirea 
oamenilor şi mă acoperă de adunarea celor ce viclenesc, care şi-au ascuţit 
limbile ca o sabie." Iar altul zice: "Cel ce cleveteşte pe sărac, multe răutăţi 
adună." Şi iarăşi: "Omul necurat se laudă, defăimând pe altul." Şi iarăşi: "Decât 
leul flămând şi decât lupul însetat, mai amarnic decât amândoi este clevetitorul, 
că varsă sânge cu limba." Şi a mai zis: "Clevetitorul se măreşte, săpând cu limba 
groapă aproapelui, iar mai pe urmă singur cade întrânsa." 


lar Ecleziastul zice: "M-am întors şi am văzut toate clevetirile ce se fac sub 
soare. Şi, iată, lacrimile celor clevetiţi, şi nu este cine să-i mângâie pe dânşii." Şi 
iarăşi: "Clevetirea îl tulbură pe cel înţelept, iar pe cel fără de minte îl pierde." 


lar David zice: "EI va mistui pe fiii celor săraci şi va smeri pe cel clevetitor." 
Deci, să ne depărtăm pe noi, fraţilor, de la toate clevetirile, temându-ne de 
pedepsele cele amare ale celor ce fac unele ca acestea. Şi, împreună cu Pavel, să 
zicem: "Clevetiţi fiind, binecuvântăm, goniţi, răbdăm, huliți, mângâiem. Ca 
nişte gunoi ne-am făcut, tuturor de dispreţuire." Să nu fim osândiți împreună cu 
vrăjmaşii lui Hristos, care, venind la Pilat, L-au defăimat pe Domnul, zicând: 

"Pe Acesta L-am aflat răzvrătind neamul nostru şi oprindu-ne a da dajdie 
Cezarului, zicând că este EI însuşi împărat." lar EI, ca un mieluşel fără de 
răutate, răbda. 


Dumnezeului nostru, slavă ! 

Sfântul Nicolae Velimirovici - Proloagele de la Ohrida - Pomenirea 
Sfinţilor şapte tineri din Efes (4 august) 





În timpul împărăției lui Decius au fost cumplite prigoane împotriva creştinilor. 
Însuşi Decius a mers la Efes, unde a poruncit cu mult zgomot să se organizeze 
festival păgânesc în toată cetatea, la care să fie prezent tot poporul, până la unul. 
Închinătorii la idoli aveau să „sărbătorească” mai ales prin aceea că în aceeaşi zi 
aveau să fie daţi la torturi bestiale şi la moarte mulțime de creştini. Dar şapte 
tineri, care erau cu toţii ostaşi, nu s-au alăturat necuratei idolatrii, ci s-au rugat 
lui Dumnezeu cu dinadinsul să îi păzească şi să îi mântuiască pe creştinii cei 
care erau măcelăriți ca animalele de junghiere. Aceşti şapte tineri erau fiii celor 
mai de vază bărbaţi ai cetăţii Efes. Numele lor sunt Maximilian, lamblicus, 
Marinian, loan, Dionisie, Exacustodianus şi Antoninus. 


Când au aflat că numele lor au fost citate acuzator înaintea împăratului, ei s-au 
retras pe o înălțime din apropierea Efesului, numită Dealul Celion, şi acolo s-au 
ascuns într-o peşteră. Aflând împăratul despre aceasta, a poruncit zidirea intrării 
în peşteră, spre a-i da pe tineri morţii prin înfometare şi sufocare. 


Dar Dumnezeu, întru a Sa minunată şi negrăită purtare de grijă a adus un somn 
nemaîntâlnit asupra celor şapte tineri, care a durat peste două sute de ani. 


La vremea zidirii gurii peşterii, doi curteni imperiali care în taină erau creştini, 
Theodor şi Rufin, au zidit în grosimea peretelui şi o cutiuţă de cupru, în care au 
aşezat scrise, pe plăcuţe de plumb, numele fiecărui tânăr şi moartea lor muce- 

nicească, în timpul împărăției păgânului şi idolatrului Decius. S-au scurs mai 
mult de două sute de ani de la faptele acestea. 


În timpul împărăției lui Teodosie cel mic (408-450) s-a iscat o dispută aprinsă 
cu privire la posibilitatea învierii morţilor, în care unii, şi nu puţini, dintre cei ai 
Bisericii, nu credeau, sau pe care o puneau la îndoială. Împăratul Teodosie se 
afla în mare întristare şi tulburare din pricina acestei dezbinări în biserică şi se 
ruga lui Dumnezeu să dezvăluie grabnic, precum va voi, oamenilor adevărul. 


S-a întâmplat atunci că nişte păstori din Adolius, care stăpâneau dealul Celion, 
să aibă nevoie de noi staule pentru oile lor; de aceea ei au şi început să le ridice, 
folosind pietre tocmai de la acea peşteră. Ei mişcau şi scoteau piatră cu piatră, 
pe care o potriveau apoi în noul zid de împrejmuire al staulului oilor. Deodată 
tinerii s-au trezit din somnul lor, la fel de tineri şi de sănătoşi ca în ziua în care 
au adormit. Vestea acestei minuni s-a răspândit ca fulgerul în toată împărăţia, 
astfel încât însuşi împăratul a venit însoţit de sobor de ierarhi şi preoţi şi a stat 
de vorbă cu tinerii, cuprins de bucurie şi de uimire. 


La distanţă de o săptămână de la minunata lor trezire, tinerii au adormit iar 
somnul morţii celei fireşti, întru aşteptarea învierii de obşte. 


Impăratul Teodosie a voit să ia trupurile lor şi să le aşeze în racle cu totul de 
aur, dar tinerii s-au înfăţişat în vis înaintea împăratului şi i-au cerut să fie lăsaţi 
în pământul peşterii în care au adormit întâi. 

Cântare de laudă la cei şapte tineri din Efes 





Când ultimele raze de soare au înroşit apusul, 


Cei şapte tineri lui Dumnezeu s-au rugat 
Ca ziua cealaltă să îi afle în pace, 
Ca întru ea sănătoşi să se scoale, 


Lui Dumnezeu laudă aducând. 


Dar în zori ei la chin în faţa lui Decius 
Aflat-au că sunt chemaţi, 

Şi în peşteră culcându-se, 

somn îndelungat au dormit. 


Timpul a trecut, secole lungi. 
Zorii unei noi dimineţi orizontul au înroşit, 
Şi cei şapte tineri din al lor somn s-au trezit. 


lamblicus, cel mai tânăr, la Efes a ieşit, 
Ca să afle ce se întâmpla în cetate: 


De Decius vieţile lor tot vânate sunt? 


Și un ban a voit ca să-l schimbe pe pâine, 
Căci erau înfometați. 


Dar iată ciudată minune: 

Poarta cetăţii nu mai este aceeaşi. 
Iar cetatea-i cu totul schimbată, 
Nimic nu mai este la fel. 


Acesta Efesul nu mai este — oare unde se află? 
Peste tot sunt biserici slăvite, 
lar Sfânta Cruce se înalță peste tot! 


Imblicus se-ntreabă: au visez eu oare? 

Ale oamenilor chipuri nu le recunoaşte nicicum, 
Rudele nu le mai află. 

Prigoane nu mai vede nicăieri, mucenicii lipsesc! 


„Frate, rogu-te, astă cetate, cum se numeşte? 
Şi ce împărat domneşte în ea?” 


La astă întrebare lamblicus răspuns nu primeşte, 
Căci cetăţenii se uită la el miraţi: 

Grăind unul cu altul, ei îl privesc uimiţi: 

„E fesul este a noastră cetate, 

şi peste ea Teodosie împărăţeşte-n Hristos!” 


Proconsulul prinde de veste, la fel şi bătrânul episcop; 


Cetatea întreagă se miră, la peşter-aleargă într-un suflet: 


Acolo poporul taina o vede, toţi cad la pământ, 
Slăvind pe Dumnezeu, 
Şi pe robii Lui, ai lui Hristos cel înviat. 

Părintele Cleopa Ilie - Predică la Duminica a XXIV-a după Rusalii (Despre 
cei adormiţi în Hristos) 





Iar Ela zis: Nu plângeţi; nu a murit, ci doarme (Luca 58, 52) 


lubiţi credincioşi, în Sfânta Evanghelie de astăzi aţi auzit despre două minuni 
mari şi prea slăvite, pe care le-a făcut Domnul Dumnezeul şi Mântuitorul nostru 
lisus Hristos. Una cu vindecarea femeii care era în curgerea sângelui de 
doisprezece ani; iar alta cu învierea fiicei lui Iair, mai marele sinagogii din 
Capernaum. În predica de azi vom vorbi despre cei adormiţi în Domnul. 


Dar mai întâi să ne punem o întrebare. Pentru care pricină a zis Mântuitorul 
către cei ce erau de faţă şi plângeau după fiica lui lair, care murise: Nu 
plângeți; nu a murit, ci doarme (Luca 8, 52). 


lată răspunsul: Acest cuvânt l-a zis Mântuitorul, ca să ne arate că, după 
venirea Sa cu trupul în lume, toţi cei ce vor crede în EI şi vor face poruncile 
Lui, nu vor mai muri cu sufletul. Chiar de mor cu trupul, ei sunt vii înaintea 
Lui, după cum şi în alt loc al Sfintei Evanghelii ne-a spus Hristos: Cel ce va 
crede întru Mine, chiar de ar muri, viu va fi (loan 11, 25). Adică, unii ca 
aceştia numai cu trupul sunt adormiţi, iar nu şi cu sufletul. 


Acest adevăr ni-l arată pe larg şi marele Apostol Pavel care zice: Fraţilor, 
despre cei ce au adormit, nu voiesc să fiţi în neştiinţă ca să nu vă întristaţi 
ca ceilalţi, care nu au nădejde (1 Tesaloniceni 4. 13). Care sunt cei ce nu au 
nădejde? Sunt cei care cred că odată cu moartea trupului, moare şi sufletul şi că 

niciodată nu vor mai învia cei morţi ai lor, precum au fost şi sunt păgânii 
închinătorii de idoli şi toate popoarele care nu cred în Hristos şi în învierea Lui 
din morţi. 


Noi însă, credem că lisus a murit şi a înviat. Şi la fel credem că Dumnezeu pe 


cei adormiţi întru lisus, îi va aduce la învierea, cea de apoi, împreună cu EI (I 
Tesaloniceni 4, 14). Căci dacă am murit împreună cu Hristos, credem că vom 
viețui împreună cu El (Romani 6, 8; I Corinteni 15, 49). Cât despre cei morţi 
în credinţa în lisus Hristos, ei nu sunt morţi ci adormiţi, aşa cum adevereşte 
Sfânta şi dumnezeiasca Scriptură, care zice: Hristos a înviat din morţi, fiind 
începătura învierii celor adormiţi (I Corinteni 15, 20). Vedeţi că nu zice: 
începătura învierii celor morţi, ci a acelor adormiţi? 


Aşadar, prea luminat ne arată aceste mărturii ale Sfintei Scripturi că cei ce mor 
cu credinţa în lisus Hristos, nu sunt "morţi", căci după cum nu putem zice unui 
om ce doarme că este mort, tot aşa şi celor ce au adormit în Hristos nu le putem 
spune că sunt morţi, ci adormiţi. Aceştia, la judecata de apoi, se vor scula şi vor 
avea mărturie de la Hristos înaintea Tatălui, despre credinţa lor cea dreaptă şi 
despre faptele lor cele bune (Matei 10, 32; 25, 34; Luca 12, 8; Apocalipsa 3, 5). 
Aşa a adormit în Hristos, Sfântul întâiul mucenic şi arhidiacon Ștefan, fiind ucis 
cu pietre de către iudei pentru mărturisirea lui lisus Hristos, care se ruga şi 
zicea: "Doamne Llisuse, primeşte duhul meu!” Şi îngenunchind a strigat cu 
glas mare: Doamne, nu le socoti lor păcatul acesta! Şi zicând acestea a 
adormit (Fapte 7, 59-60). 


Aşa au adormit milioane de sfinţi şi martiri care au crezut şi au mărturisit pe 
Hristos şi care nu sunt morţi, ci adormiţi în Hristos până la obşteasca înviere. 


lubiţi credincioşi, după ce aţi auzit că toţi cei ce mor cu credinţă statornică în 
numele lui lisus Hristos, nu sunt morţi ci adormiţi, este bine să arătăm şi în ce 
fel vor învia cei adormiţi în Hristos. Trebuie să ştiţi şi să înţelegeţi, că toţi cei 
adormiţi în Hristos, nu se vor scula la judecata viitoare, tot aşa cum au fost când 
au murit cu trupul. Nu, cu adevărat nu. 


Avem atâtea mărturii în Sfânta Scriptură despre acest lucru că la judecata de 
apoi, cu mare prefacere se vor schimba trupurile celor adormiţi în Hristos şi 
cu însuşiri şi daruri prea minunate se vor îmbrăca atunci. Pe aceste însuşiri şi 
daruri ale trupurilor celor adormiţi în Hristos, ni le arată marele Apostol 
Pavel, zicând: Seamănă-se întru  stricăciune, scula-se-va întru slavă; 
seamăna-se întru slăbiciune, scula-se-va întru putere; seamănă-se trup firesc, 
scula-se-va trup duhovnicesc (I Corinteni 15, 42-44). 


Apoi, arătând că este trup firesc şi trup duhovnicesc, zice: Este trup firesc, este 

şi trup duhovnicesc. De aici înţelegem că trupurile drepţilor la judecata cea 
viitoare vor străluci ca soarele, după cum a zis Domnul Însuşi: Atunci drepții 
vor străluci ca soarele întru împărăţia Tatălui lor (Matei 13, 43). Mai trebuie 
să ştim că prea minunată va fi atunci acea uşurime şi lesne mişcare a trupurilor 
drepţilor. 


Atunci ei se vor purta cu iuţeala fulgerelor în orice parte a lumii şi ca gândul 
vor zbura din cer şi vor veni la mormintele şi la trupurile lor (Uşa pocăinţei, 
Braşov, 1812, Cartea a II-a, p. 85 şi Cartea a IV-a, p. 254). 


Nici o întârziere nu li se va pricinui lor din greutatea duhovniceştilor trupuri. De 
aceea înțeleptul Solomon cu scânteile focului a asemănat pe drepţi, zicând: Ca 
scânteile prin foc vor fugi (Înţelepciunea lui Solomon 3, 7); căci scânteile 
focului când se împrăştie de vânt, pretutindenea cu mare lesnire se risipesc. Încă 
vor avea în vremea aceea trupurile drepţilor mare şi covârşitoare subțirătate, 
încât vor trece prin celelalte trupuri şi prin orice fel de materie, asemenea cu 
trupul Domnului după înviere, care a trecut prin piatra mormântului şi prin uşile 
încuiate ale ucenicilor cu mare lesnire şi fără de nici o oprire. 


Dar, fraţii mei, cine poate spune câtă bucurie şi câtă mirare va fi atunci când 
aceste suflete duhovniceşti şi slăvite vor veni din cer la judecata viitoare, cu 
ochii lor plini de lumină şi de bucurie şi vor căuta pe pământ trupurile lor. Ce fel 
de vorbire se va face împreună atunci între sufletele şi trupurile lor? Câte dulci 
şi sfinte sărutări, câte duhovniceşti îmbrăţişări vor face atunci sufletele către 
trupurile lor cu care au vieţuit pe pământ? Atunci va zice sufletul către trupul 
său, cuvântul cel din Sfânta Scriptură: Cât de frumos eşti dragul meu şi cât de 
drăgăstos eşti tu (Cântarea Cântărilor 1, 15.) Iubitul meu este alb şi rumen şi 
întru zeci de mii este întâiul. Trandafirii mirositori sunt obrajii lui, strat de 
ierburi aromate, iar buzele lui la fel cu crinii roşii (Cântarea Cântărilor 5, 10- 
13). După aceste convorbiri va zice sufletul către trupul său: 


"Vino, trupule, prietenul meu din măruntaie să ne unim unul cu altul 
împreună, ca un mire cu mireasa Sa, că iată iarna a trecut şi S-a Sfârşit, iar 
grindinile, furtunile şi tulburările lumii nu mai sunt. Bunătăţile cerurilor se 
gătesc, bucură-te dar fratele meu împreună locuitorule. Acum Dumnezeu a 
dat sfârşit dorului meu celui de mult pe care îl aveam de a mă întâlni şi de a 
mă uni cu tine. Câte osteneli am suferit noi împreună pe pământ, câte scârbe, 
câte suferinţe, câte lacrimi am vărsat împreună, câte privegheri, câte dureri 
am răbdat împreună când eram în viaţa cea de pe pământ şi suspinam după 
viața cea veşnică? Dar acum, moartea s-a pierdut, patimile s-au prăpădit, a 
sosit viaţa şi învierea, nestricăciunea şi odihna. Unde ai fost atâţia ani, unde 
atâta vreme ai locuit? Ci, o Dumnezeule, cum trupul acesta al meu zăcea în 

groapa oaselor celor fără de suflare, iar eu umblam plimbându-mă prin Rai, 
îndulcindu-mă din parte din frumuseţile lui pentru puţina mea dare de plată! 


Vino dar acum, trupul meu şi să luăm plăţile deplin. Fiindcă şi tu ai fost 
împreună călător şi ajutător la ostenelile mele, tu ai răbdat ocările şi 
necinstea împreună cu mine pentru Hristos, aspra vieţuire a postului şi a 
privegherii, crucea pocăinţei, lipsa hranei, lipsirea de cele spre trebuinţă, 
toate cu osârdie împreună cu mine le-ai răbdat. De câte ori ai scos pâinea din 
gura ta ca să hrăneşti pe cei săraci! De câte ori te-ai golit pe tine, ca Să 
îmbraci pe cei goi! De câte ori ai lăsat pământurile şi moşiile tale, averile, 
bogăţia şi cinstea ta, ca să nu strici pacea cu vecinii tăi! Cu dreptate dar este, 
câte lacrimi împreună cu mine ai semănat, iarăşi împreună cu mine bucurii 
să seceri. Și la câte ai fost împreună cu mine părtaş la osteneli şi ajutor, la 
acestea să te faci împreună cu mine părtaş al slavei mele. Deci, scoală-te 
fratele meu din praf şi te uneşte cu mine, ca să umblăm împreună şi să ne 
împărtăşim împreună de răsplata ostenelilor noastre” (Ibidem, p. 83-86). 


lubiţi credincioşi, am vorbit până aici despre cei adormiţi în Hristos, despre 
darurile şi însuşirile pe care le vor avea trupurile celor adormiţi în Hristos la 
judecata viitoare şi despre convorbirea ce vor avea sufletele drepţilor cu 
trupurile lor înviate la judecata cea de obşte în vremea de apoi. 


Acum voi adăuga din Vieţile Sfinţilor o istorioară sfântă şi adevărată prin 
care Dumnezeu ne-a arătat în chip minunat învierea cu trup a celor adormiţi 
în Hristos. 


Pe vremea împăratului Teodosie cel tânăr, care a luat împărăţia Bizanțului în 
anul 408 după venirea Domnului, s-a ivit un eres blestemat, care zicea că nu 
vor învia morţii. lar Preabunul nostru Mântuitor, care pururea poartă grijă 
de Biserica Sa, pe care a răscumpărat-o cu Preascump sângele Său, a arătat o 
mare şi prea Slăvită minune despre învierea celor adormiţi întru EI în acest 
chip: Șapte tineri creştini ostaşi cu rânduiala, din oraşul Efes, a căror nume 
erau: Maximilian, lanvlih, Exacusodian, Martinian, loan, Dionisie şi 
Antonie, pe vremea marilor prigoane din partea păgânului împărat Decie, au 
fugit din faţa muncitorilor şi s-au ascuns în peştera muntelui ce se chema 
Ohon. Stând ei acolo la rugăciune către Dumnezeu, au adormit în această 
peşteră şi au dormit 192 de ani, până pe vremea împăratului Teodosie cel 
tânăr. 


Deci, cu puterea lui Dumnezeu trezindu-se ca dintr-un somn prea dulce, li s-a 
făcut foame şi au trimis în oraşul Efes pe lanvlih, cel mai tânăr dintre ei, să le 
cumpere ceva de hrană. Acela luând nişte bani de argint, s-a dus în cetatea 
Efesului cu mare grijă ca să nu fie cunoscut de cineva spre a fi prins de cei ce 

chinuiau pe creştini... şi mergând la un vânzător de pâine, a scos un ban de 
argint şi i l-a dat vânzătorului. Dar banul acela avea pe el chipul lui Deciu, 
cel ce împărăţise de demult. Văzând acest lucru vânzătorul de pâine a prins pe 
Sfântul lanvlih şi i-a zis: "De unde ai găsit această comoară să ne spui şi 
nouă, iar de nu, te vom da pe mâna judecătorului”. Apoi a dus pe Sfântul 
Ianvlih la antipatul şi la episcopul cetăţii. 


Auzind Sfântul lanvlih că împăratul Deciu a fost de demult a căzut cu faţa la 
pământ şi a zis: "Tot Deciu este împărat în cetatea aceasta?” lar episcopul i-a 
zis: "Nu, fiule. Acest împărat păgân a fost de demult. Acum împărăţeşte peste 
noi drept credinciosul împărat Teodosie”. 


Atunci Sfântul lanvlih a zis: "Mă rog vouă să mergeţi după mine Să vă arăt 
peştera muntelui Ohon şi pe prietenii mei ca să ştiţi de la dânşii adevărul. 
Căci noi, fugind din faţa păgânului împărat Deciu, mai înainte cu câteva zile, 
ne-am ascuns în peştera aceea, iar pe el l-am văzut intrând în cetatea 
Efesului”. 


Apoi episcopul şi antipatul cu mai marii cetăţii au mers cu tânărul şi cu 
mulțime de popor la peşteră. lar la gura peşterii au găsit între două pietre, 
două tăblițe de plumb pe care erau scrise aceste cuvinte: "Aceşti şapte tineri 
Sfinţi, au fugit din fața muncitorului Deciu şi S-au ascuns în peştera aceasta, 
iar Deciu a poruncit de s-a astupat peştera şi aşa s-au sfârşit într-însa aceşti 
tineri care au murit pentru Hristos” (a se vedea pe larg Vieţile Sfinţilor, la 4 
august). Citind acestea toţi s-au umplut de mirare şi au prea Slăvit pe 
Dumnezeu. Apoi, intrând în peşteră, au găsit pe Sfinţii tineri şezând plini de 
bucurie, cu feţele strălucind ca lumina, de harul lui Dumnezeu. Deci 
văzându-i pe ei antipatul şi episcopul şi cei mai mari ai cetăţii, au căzut şi S- 
au închinat până la pământ la picioarele lor şi au dat mare slavă lui 
Dumnezeu, că i-a învrednicit să vadă o minune prea Slăvită ca aceasta. 
Auzind împăratul Teodosie aceasta, a venit la peşteră şi intrând a văzut pe 
Sfinţi ca pe nişte îngeri ai lui Dumnezeu şi căzând în genunchi li s-a închinat 
lor. 


Vorbind împăratul Teodosie cu ei şapte zile, i-a văzut plecându-şi capetele lor 
şi adormind somnul morţii, după porunca lui Dumnezeu. Apoi a poruncit Să 
se facă şapte sicrie de aur, în care purtând sfintele trupuri ale sfinţilor tineri, 
i-a îngropat acolo în peşteră. 


Iubiţi credincioşi, ce datorii avem noi faţă de cei adormiţi, mai ales faţă de 
morţii noştri? 


Să ne rugăm lui Dumnezeu pentru iertarea şi odihna sufletelor lor. Şi cum nu 

ştim care dintre cei adormiţi au fost mântuiţi sau nu, suntem datori să ne rugăm 
lui Dumnezeu pentru toţi morţii noştri, pomenindu-i regulat la Sfânta Liturghie 
şi la parastase cu dezlegări. lar în familie suntem datori să facem milostenie la 
săraci în numele lor. Milostenia şi slujbele cu dezlegări la biserică sunt 
singurele căi de ajutorare a celor răposaţi. Prin acestea Biserica a scos multe 
suflete din osândă şi le-a mântuit. 


Și dacă cei adormiţi au fost în viaţă credincioşi, iubitori de Dumnezeu şi de 
biserică, milostivi, smeriţi şi apoi spovediţi şi împărtăşiţi înainte de moarte, 
slujbele şi dezlegările îi mântuiesc sigur şi îi scot din osândă la odihnă. 


lar dacă, dimpotrivă, au trăit în viaţă indiferenți şi departe de Dumnezeu şi de 
biserică şi au murit nespovediţi, slujbele şi milostenia nu le mai uşurează osânda 
sufletului, căci nimeni din cei ce mor nedezlegaţi prin spovedanie nu pot intra în 
odihna Raiului, căci zice Mântuitorul în Sfânta Evanghelie: ce veţi dezlega - 
prin spovedanie - pe pământ, va fi dezlegat şi în cer... 


Aşadar foarte mult putem ajuta la mântuirea răposaţilor noştri prin slujbe şi 
milostenie în numele lor. Că fiii Bisericii lui Hristos prin moarte nu mor, 
adică nu sunt aruncaţi în osânda veşnică a iadului, ci dorm, adică se 
odihnesc cu drepții în sânul lui Avraam, adică în Rai, până la Judecata de 
apoi. De aceea este păcat ca noi creştinii să plângem ca nişte deznădăjduiţi pe 
cei morţi, ci numai Să ne întristăm pentru plecarea lor dintre noi, ca cei ce au 
nădejde. 


Vă spun şi aceasta, că este păcat şi oprit de Biserică să pomeniţi la sfintele 
slujbe pe cei ce au fost necredincioşi, adică lepădaţi de Dumnezeu sau sectanţi, 
adică lepădaţi de Ortodoxie, care au murit atei sau în vreo sectă. La fel, nu 
puteţi pomeni la biserică pe cei ce s-au sinucis şi pe copiii avortaţi, pentru că 
primii şi-au pierdut nădejdea de mântuire, iar ceilalţi nu au fost botezați. Nu pot 
fi pomeniţi la slujbe nici creştinii care au refuzat preotul şi Sfânta Împărtăşanie 
înainte de moarte sau care n-au vrut să se împace şi să ierte pe duşmanii lor nici 
măcar în ceasul morţii. Pe toți aceştia nu-i puteţi pomeni. 


O mare datorie avem şi faţă de noi înşine şi de fiii noştri. Aceea de a duce pe 
pământ o viaţă curată, creştinească, legată permanent de Hristos, ştiind că nu 
cunoaştem ceasul morţii fiecăruia dintre noi şi că fiecare în ce va fi găsit, în 
aceea va fi judecat! 


Deci să ne pocăim fiecare de păcatele noastre, acum când mai avem putinţă şi 
puţină vreme. 

Mitropolitul Augustin de Florina (Kantiotis) — Predică la pomenirea 
Sfinţilor 7 tineri din Efes — 200 sute de ani de somn! 





În predica anterioară, iubiții mei creştini, am vorbit despre cei şapte tineri, de 
Macabei. Aici vom vorbi iarăşi despre şapte tineri, care au trăit o viaţă sfântă. 
Sunt cei şapte tineri din Efes. Pe 4 august este pomenirea lor. Despre ei vom 
vorbi. Pentru că este o privelişte frumoasă să-i vezi pe tineri că-L iubesc pe 
Dumnezeu, că împlinesc poruncile Lui şi că sunt gata să jertfească toate pentru 
credinţă. Aceşti tineri, oricât de puţini ar rămâne în timpurile de necredinţă şi de 
stricăciune, sunt un viu protest împotriva celorlalți tineri, care rămân departe de 
Dumnezeu, se târăsc în patimile ruşinoase şi trăiesc o viaţă dobitocească. 


Tineri, care citiţi în ceasul acesta această carte, luaţi aminte la predica aceasta, 
care are ca temă pe cei şapte tineri. 


Istoria acestor tineri este foarte emoţionantă, dar şi foarte curioasă. Poate că unii 
nu vor vrea să creadă cele scrise de sinaxarul lor. Dar cele care par cu neputinţă 
şi de neizbutit, pentru cel care crede în Dumnezeu nu există nici o dificultate să 
le accepte. Pentru că Dumnezeu este atotputernic şi poate să facă nu doar cele 
pe care le scrie viaţa acestor şapte tineri, ci şi altele chiar mai mari şi mai 
minunate. 


ie se se 


Aşadar, aceşti şapte tineri s-au născut în Asia Mică într-o cetate mare — Efes. S- 
au născut şi au trăit într-o epocă foarte dură pentru creştinătate. Atunci, era 
împărat unul din cei mai groaznici prigonitori ai creştinismului — Deciu (250 
d.Hr). Acesta a declanşat prigoana împotriva creştinilor. Unii se lepădau de 
Hristos şi scăpau. Alţii însă rămâneau credincioşi lui Hristos şi vroiau să suporte 
orice numai să nu se lepede de Hristos. Unii trădători, alții mucenici. Dar au 

existat şi unii creştini, care pentru că se vedeau pe ei înşişi neputincioşi 
sufleteşte şi se temeau ca nu cumva să fie biruiți de chinuri şi să se lepede de 
Hristos, fugeau departe din oraşe, se duceau în munţi, se ascundeau în peşteri şi 
trăiau o viaţă foarte aspră, grea, o viaţă care era şi aceasta un fel de mucenicie. 


Dintre cei care au fugit din marea cetate a Efesului şi au scăpat în munţi au fost 
şi şapte tineri. Au găsit o peşteră şi obosiţi cum erau au căzut să doarmă. Tiranul 
îi căuta. Soldaţii pe care i-a trimis, căutându-l, au văzut peştera. Au intrat 
înăuntru, au găsit şapte tineri, dar tinerii nu dădeau nici un semn de viaţă. Frau 
morți. Şi ce să le facă, dacă erau morţi? Să-i ia şi să-i ducă la împărat? O 
osteneală zadarnică. I-au lăsat deci acolo cum erau şi au astupat uşa peşterii cu 
pietre. 


Acolo înăuntru au rămas cei şapte tineri. Au rămas mulți ani. Nimeni nu-şi mai 
aducea aminte de ei. Din ziua în care au intrat în peşteră şi au căzut în somn 
trecuseră două sute de ani. Deciu şi alți împărați prigonitori muriseră. 
Prigoanele încetaseră. Creştinii erau de acum liberi. Pe tron era un împărat 
creştin. 


Dar în timp ce religia nu mai era în pericol de la duşmanii din afară, de la 
împărații închinători la idoli, au apărut alţi duşmani, care căutau să dărâme 
Biserica. Erau ereticii, adică cei care nu acceptau toate cele pe care le-a învăţat 
Hristos şi Biserica, ci alegeau din Evanghelie numai ce voiau, iar pe celelalte le 
respingeau. Un fel de eretici a apărut în timpul împăratului creştin Teodosie cel 
tânăr. Aceştia nu acceptau învierea morţilor. Aceşti eretici reuşiseră să atragă de 
partea lor multă lume. 


Atunci, Dumnezeu a făcut o minune foarte mare, ca să le demonstreze că 
există învierea morţilor. Care este minunea? Un ţăran a cumpărat muntele unde 
era peştera în care erau ascunşi cei şapte tineri. Deschizând peştera, vede pe cei 
şapte sculându-se din somnul lor şi i-a auzit discutând şi zicând: Dacă ne-ar 
prinde astăzi Deciu, nu trebuie să ne fie frică, ci să ne mărturisim credinţa. Şi 
pentru că nu aveau mâncare, unul din cei şapte s-a hotărât să se ducă jos în 
cetate, să cumpere mâncare şi să vadă ce se întâmplă cu prigoana. 


lamvlih — acesta era numele lui — a plecat din peşteră. Când a ajuns în Efes, a 
văzut că multe lucruri se schimbaseră. A văzut Crucea înălțându-se în centrul 
cetăţii, a văzut biserici, a văzut creştini şi se nedumerea. S-a dus la un cuptor ca 
să cumpere pâine. Când lamvlih a scos să plătească, cel de la cuptor, a văzut că 
monedele pe care i le dădea nu erau monede actuale, ci vechi. Şi la întrebarea 
care i s-a pus — unde le-ai găsit? - tânărul a răspuns că aceste monezi sunt în 
circulație şi că nu au trecut multe zile de când cu astfel de monezi şi-a cumpărat 
mâncare din cetate. Acest cuvânt i s-a părut ciudat brutarului. A început să 

presupună că tânărul trebuie să fie vreo iscoadă şi a considerat de datoria lui să-l 
denunțe autorităților. Autorităţile l-au arestat pe tânăr şi au făcut o anchetă 
amănunțită. 


Tânărul a insistat că este originar din Efes. lar ca să-i convingă a menţionat 
numele împăratului şi a altor conducători pe care-i ştia. Autorităţile au deschis 
matricolele cetăţii şi a văzut că oamenii pe care-i spunea lamvlih nu erau 
inexistenţi. Au trăit cu două sute de ani înainte în cetatea Efesului. Atunci au 
înţeles că s-a întâmplat ceva mare şi minunat. 


I-au adus la cunoştinţă episcopului cetăţii, care împreună cu preoţii şi alții s-au 
dus în peşteră, 1-au aflat şi pe ceilalți şase tineri şi din cele câte le-au auzit de la 
aceşti şapte tineri au crezut că a avut loc o mare minune. 


După două sute de ani, Dumnezeu i-a înviat pe aceşti tineri, ca să adauge 
încă o dovadă că morţii într-o zi vor învia. Da! Vor învia, precum a înviat 
Hristos. Da! Vor învia, precum au înviat cu puterea lui Dumnezeu şi aceşti 
şapte tineri. 


SR 5 e 


lubiții mei! Aceasta este istoria celor şapte tineri din Efes. Din toată această 
istorie să reținem drept învăţătură ceea ce spunea şi Sfântul Cosma, etolianul 
cum că moartea este un somn lung. Somn, care ţine veacuri întregi, dar va veni 
o clipă în care acest somn se va sfârşi şi morţii vor învia. Vor învia cu aceiaşi 
uşurinţă cu care cineva care doarme se trezeşte de dimineaţă şi-şi începe lucrul, 
cu aceiaşi uşurinţă cu care s-au trezit şi cei şapte tineri din Efes, care au adormit 
în peşteră două sute de ani. 


Invierea morţilor nu este o poveste, ci este un adevăr pe care îl mărturisim în 
Simbolul Credinței, zicând: "Aştept învierea morţilor şi viaţa veacului ce va să 
lie a 


Amin! 


5) 


(traducere: Frăția Ortodoxă Misionară “Sfinţii Trei Noi Ierarhi”, sursa: 
»Myripnoa anthi”, Atena, 2007) 

Teodor Danalache - Sfinţii şapte tineri din Efes care au dormit 200 de ani 





Sfinții şapte tineri din Efes, mai puţin cunoscuţi în părțile noastre, sunt 
sărbătoriți de Biserica Ortodoxă de două ori pe an, pe 22 octombrie şi pe 4 
august. Adesea, ei sunt întâlniți sub denumirea de "cei şapte adormiţi”. Peştera 
celor 7 Sfinţi din Efes, aşezată în Muntele Ohlonului, este identificată de 
tradiția creştină cu aceea în care şi-a dat sufletul Sfânta Maria Magdalena. 
Cum şi de ce au adormit aceşti şapte tineri bineplăcuţi lui Dumnezeu vom afla 
imediat. 


Această întâmplare minunată nu este mărturisită doar de Biserica Ortodoxă, ci 
ea apare în multe alte tradiţii necreştine. Astfel, legenda celor şapte tineri din 
Efes este prezentă şi în cultura islamică, fiind consemnată în Coran (sura 18, 
versetele 9-26). Ea mai este întâlnită şi în alte sfere culturale diferite. Astfel, 
sunt foarte cunoscute legendele cu oameni care dorm în aşteptarea unui 
eveniment, sau care sunt găsiți dormind, după o perioadă foarte mare de timp. 
Aristotel vorbeşte şi el de un astfel de somn îndelungat, la sarzi. 





Pia 

Peştera Sfinţilor şapte Tineri din Efes 

Sfinţii şapte tineri din Efes sunt mijlocitori ai somnului, cei cu insomnii făcând 
adesea rugăciuni către aceştia. 


Sfinţii şapte tineri din Efes - somnul de aproape 200 de ani 


Dumnezeu lucrează întotdeauna, prin sfinții Săi, pentru unitatea Bisericii şi 
pentru rânduirea celor de folos credincioşilor rugători. Pentru a spune totul în 
câteva cuvinte, vom spune astfel: într-o perioadă în care învăţătura despre 
învierea morților era atacată de eretici, Dumnezeu îi trezeşte pe aceşti şapte 
tineri cu viaţă aleasă, adormiţi cu mai bine de două sute de ani în urmă. Această 
minune are drept scop întărirea credinţei oamenilor în înviere. 


Cei şapte tineri au trăit la jumătatea secolului al III-lea, în cetatea Efes (actuala 
regiune Seljuk, vestul Turciei). Sfinţii tineri din Efes sunt şapte fraţi creştini, 
iubitori de Dumnezeu şi mult rugători pentru pacea lumii. Tradițiile locului 
păstrează mai multe variante. Astfel, fraţii Maximian, Malchus, Martinian, 
Dionisius, loan, Serapion şi Constantin au fost zidiţi de vii într-o grotă în timpul 
împăratului persecutor Deciu, fiind găsiți dormind acolo după două sute de ani. 
Ei s-ar fi trezit în anul 446 d.Hr, iar Malchus ar fi mers să cumpere pâine, 
plătind-o cu o monedă având chipul împăratului Deciu. 





Peştera Sfinţilor şapte Tineri din Efes 


Sinaxarul mărturiseşte însă o istorie diferită de cea dintâi, însă esențial 
asemănătoare. Numele prăznuite în dată de 4 august sunt următoarele: 
Maximilian, Exacustodian, lamvlih, Martinian, Dionisie, loan şi Constantin. 

Vedem că există unele diferențe faţă de prima tradiție. Tot în timpul împăratului 
Deciu are loc şi minunea din calendar. 


Împăratul Deciu, începând prigoana împotriva creştinilor, a hotărât că cine nu 
slujeşte idolilor, să fie omorât fără de milă. Astfel, Maximilian, fiul prefectului 
oraşului, şi alți şase tineri din familii bune (sau frați), care slujeau în armată, 
mult se întristau pentru cele ce se petreceau. Când era anunţat un sacrificiu 
creştin public, cei şapte tineri se retrăgeau în biserică, pentru a se ruga. Păgânii 
au denunţat acest obicei al lor. 

Peştera Sfinţilor şapte Tineri din Efes 


Deciu, plin de mânie pentru mărturisirea lor creştină, le smulse centurile (semn 
al demnităţii soldaţilor). Crezând că îşi vor schimba mintea şi inima, împăratul 
le-a dat drumul vreo câteva zile, spre a se gândi bine la soarta lor. Sfătuindu-se 
bine între ei, cei şapte tineri din Efes au mers într-o peşteră din partea de răsărit 
a oraşului, spre a se închina şi a face rugăciune de luminarea minţii în încercarea 
ce urma. În aceste zile, doar lamvlih, cel mai tânăr dintre ei, ieşea din când în 
când spre a cumpăra hrană. 


Deciu, furios pe lipsa totală a celor şapte tineri, a hotărât aducerea de urgenţă a 
lor în oraş. Tânărul lamvlih a alergat repede la peşteră şi i-a anunţat pe ceilalți. 
Înmulţind rugăciunea, în acea noapte ei au adormit lin în Domnul, purtaţi fiind 
de rugăciune. Aflând de la părinţii lor locul în care erau ascunși, Deciu a 
ordonat soldaţilor să zidească intrarea în peşteră, ca aceştia să moară. Pentru ca 
faptele lor să fie ţinute minte de cei ce vor urma, doi creştini, Teodor şi Rufin, 

au scris pe două table de plumb viaţa lor şi le-au pus lângă pietrele ce astupau 
peştera. 





După mai bine de două secole, în jurul anului 446, sub domnia lui Teodosie cel 
Tânăr, o erezie ce nega învierea morţilor, separa Biserica lui Hristos. 
Credinciosul împărat I-a cerut insistent lui Dumnezeu în rugăciune, să aibă grijă 
de creştinii lui. Astfel, ascultând rugăciunile lui, Domnul a rânduit minunea. 
Proprietarul unui teren din apropierea oraşului (locul în care se afla ascunsă 
peştera celor 7 Tineri din Efes), s-a apucat să construiască un grajd pentru 
animalele sale. Scoţând câteva pietre, peştera a ieşit la lumină, iar împreună cu 
ea, şapte tineri au păşit afară ca treziţi din somn. 


Ieşind afară, tinerii aveau credinţa tare că Deciu îi va martiriza. Cu toate acestea 
nu s-au spăimântat. Ei au trimis în oraş pe tânărul lamvlih, spre a cumpăra 
pâine, mai multă ca de obicei, căci le era tare foame. Ajuns la intrarea în oraş, el 
rămase uimit văzând semnul Sfintei Cruci la toate porțile şi uşile. Ne mai 
cunoscând nici oraşul, el era foarte dezorientat. Când a dat să cumpere totuşi 
pâine, vânzătorul, văzând banii, a crezut că acela găsise o veche comoară 
îngropată, căci acei bani purtau chipul unui alt împărat. 


Prinzându-l şi legându-l, aceia căutau să afle unde este comoara, spre a o lua ei. 
Proconsulul, trecând prin zonă, a auzit zarva şi s-a oprit. De asemenea, şi el a 
fost uimit văzând banii cei vechi şi valoroşi. Tânărul spunea că îi are de la 
părinţii săi, însă nimeni nu îl credea. În cele din urmă, a venit şi episcopul. Cu 
toţii au mers la peşteră, să vadă dacă cele mărturisite de tânăr nu sunt minciuni. 

La peşteră, ei au aflat plăcile de plumb cu istoria sfinților. Toţi au recunoscut 
veridicitatea miracolului şi au slăvit pe Dumnezeu. 





După ce credinţa în învierea trupurilor s-a întărit în popor, tinerii s-au aşezat lin 
pe pământ, dându-și sufletele în mâna Domnului până la obşteasca înviere. 
"După cuvintele lui Nichifor Calist, cei şapte tineri au mai trăit încă şapte zile, 
iar apoi au adormit intru Domnul în anul 434, fiind înmormântați cu mare cinste 
de către întregul popor." 


Impăratul a hotărât să pună trupurile lor în sarcofage de aur, iar numele lor 
sfinte în calendare. Insă aceştia i-au apărut în vis şi i-au zis să îi lase în peştera 
aceea până la sfârşit. 


În urma unor săpături arheologice efectuate în anii 1927-1928, a fost scoasă la 
iveală o catacombă creştină, datând din secolele V-VI, lângă Muntele Ohlon 
(Muntele Pion) construită pe peştera celor şapte sfinți, după cum pot arăta 
inscripţiile aflate aici. 

La grotte des Dormants d'Ephese sur le Mont Pion 


Mai devreme de acest moment, în perioada cruciadelor, oase considerate ca 
aparținând celor şapte au fost transportate la Marseille, fiind până în ziua de 
astăzi cinstite în Biserica Saint Victoire. 

Pr. Ciprian Apetrei - Sângele martirilor, sămânţa creştinismului - Câţi ani 
au stat în peşteră cei şapte tineri din Efes? 








3. Les sept dormants d'Ephăse 


Biserica Ortodoxă îi sărbătoreşte astăzi, 4 august şi în data de 22 octombrie, pe 
cei şapte tineri din Efes: Maximilian, Exacustodian, lamblic, Martinian, 
Dionisie, Antonin şi Constantin. Pătimirea lor este amintită de mai multe 
izvoare, iar informaţiile conţinute sunt contradictorii. 


Efesul a fost una din cele 12 cetăţi întemeiate de grecii ionieni pe ţărmul Asiatic 
al Mării Egee. Aici au înflorit din cele mai vechi timpuri comerţul şi credinţa în 
zei. Foarte multe imperii au râvnit la bogăția Efesului. Templul zeiței Artemis 
(Diana) din Efes era de patru ori mai mare decât vestitul Panteon din Acropola 
Atenei, fiind una din cele şapte minuni ale lumii. 


Biserica creştină a Efesului s-a dezvoltat încă din veacul apostolic. Răscoala 
argintarului Dimitrie şi alungarea Sfântului Apostol Pavel din cetate n-au 
împiedicat progresul ei. Faptele Apostolilor şi Epistola către Efeseni a Sfântului 
Apostol Pavel dovedesc viaţa creştină ce s-a întemeiat în Efes. Aici a păstorit 
Timotei, pus episcop de Sfântul Apostol Pavel, şi tot aici a locuit Sfântul loan 
Evanghelistul după trecerea Sfintei Fecioare Maria din această viaţă. 


Istoria celor şapte tineri, scrisă de Simeon Metafrastul, de Nichifor Calist, de 
Teodor, Rufin şi de alți scriitori, ca şi organizarea aici a celui de-al treilea Sinod 
Ecumenic în anul 431, precum şi marele număr de mucenici efeseni, arată şi mai 
mult locul de seamă pe care l-a avut Efesul în lumea creştină. 

Pătimirea celor şapte tineri în timpul lui Deciu 

În timpul împăratului Deciu (249-251) — Caius Messius Quintus Decius - în 
toamna anului 249, a fost emis un edict de persecuție generală a creştinilor. 


În acest context al declanşării unei persecuții generalizate în Imperiul Roman 
împotriva creştinilor, Împăratul Deciu vine în jurul anului 250 în Efes şi impune 
aplicarea imediată a Edictului de persecuție dat împotriva creştinilor. Între cei 
identificaţi ca fiind creştini au fost şi cei şapte tineri pe care îi pomenim astăzi în 
Biserica noastră Ortodoxă, legionari importanţi în trupele imperiale romane. 
Unul dintre ei, Maximilian, era chiar fiul guvernatorului oraşului Efes. 


Împăratul Deciu, aflând că aceşti tineri sunt creştini, a încercat printr-un 
interogatoriu direct să-i determine să apostazieze, însă, văzând că aceştia refuză, 
le-a dat un timp de reflecţie între a muri pentru Hristos sau a-şi păstra funcțiile 
în cadrul Armatei romane. 

Cei şapte tineri s-au retras într-o peşteră din muntele Ohlon (azi muntele Pion) 
din imediata apropiere a Efesului. Cel mai tânăr dintre ei, lamblic, cobora din 
când în când în Efes pentru a cumpăra hrană şi pentru a aduce haine de schimb. 
Împăratul Deciu, întorcându-se în Efes şi aflând că cei şapte nu au apostaziat, ci 
din contră s-au ascuns într-o peşteră din imediata apropiere a oraşului, a ordonat 
să fie zidită intrarea în peşteră pentru ca cei şapte tineri să moară prin asfixiere 
şi prin lipsa hranei. Această sarcină ingrată a revenit unor doi ofiţeri din Armata 
romană, Teodor şi Rufin, care erau creştini în ascuns. Ei s-au aflat între ceilalți 
soldaţi romani care au îndeplinit ordinul împăratului şi au scris pe două tăblițe 
de plumb pătimirea celor şapte tineri şi le-au ascuns între pietrele puse la 
intrarea în peşteră. 

Ipoteze contradictorii 


Dacă mergem pe firul Sinaxarului cuprins în Mineiul de astăzi aflăm 
următoarele: "Apoi Împăratul Deciu murind, şi mulţi alţi împărați după dânsul 
schimbându-se până la împăratul Teodosie cel Mic. Atunci ivindu-se un eres 
care nega învierea, iar împăratul îngrijorându-se şi Dumnezeu binevoind a 
descoperi tuturor că este înviere, a deschis peştera şi a înviat pe aceşti şapte 
tineri din morţi după 372 de ani." 


Dacă citim în Agheasmatar şi Molitfelnic, la rugăciunea pentru bolnavul care nu 
poate dormi, spunem: "Încă şi pe sfinții Tăi, măriţi şapte tineri, i-ai arătat 
vestitori mărturiei arătării Tale în zilele lui Deciu împăratul şi prigonitorul, pe 
care i-ai adormit în peşteră 372 de ani şi ca nişte prunci ce se încălzesc la sânul 
maicii lor nu au suferit nici o stricăciune”. 


Din aceste texte reiese că cei şapte tineri au adormit în peşteră timp de 372 de 
ani. Dacă vom calcula din anul 250, anul persecuției lui Deciu în Efes, 372 de 
ani rezultă anul 622, în timpul când Imperiul Bizantin era condus de împăratul 

Heraclie (610-641). Însă Sinaxarul ne spune că minunea s-a întâmplat în timpul 
împăratului Teodosie cel Mic, care, după cum ştim din Istoria Bizanțului, este 
Impăratul Teodosie al II-lea care a domnit între anii 408 şi 450. 


Închiderea în peşteră a celor şapte tineri 


La aceasta vom răspunde după ce vom vedea ce s-a întâmplat cu ei după 
minunata adormire. Pe firul relatărilor istoricilor mai sus-menţionaţi şi a 
Sinaxarului aflăm că un anume Adolie care stăpânea muntele Ohlonului a luat 
pietrele cu care fusese zidită intrarea în peşteră pentru a fi folosite la o anumită 
construcție şi a descoperit astfel intrarea. 


Trezindu-se ca dintr-un somn de o noapte, cei şapte tineri l-au trimis ca de 
obicei pe lamblic să cumpere de mâncare. Acesta, ajungând în Efes, a fost uimit 
văzând atâtea Biserici şi atâtea simboluri creştine peste tot şi ajungând la piaţă 
şi arătând moneda cu efigia împăratului Deciu a aflat că nu este de nici un folos, 
pentru că atunci erau alte monede în circulaţie cu efigia altui împărat. Ba, chiar 
mai mult, a fost arestat şi dus la guvernatorul oraşului Efes crezându-se că este 
un hoţ care a descoperit o comoară din timpul împăratului Deciu. Guvernatorul, 
aflând de la tânăr despre faptul că este încă din timpul împăratului Deciu, l-a 
dus la episcopul Ştefan şi, lamblic, care realizând din convorbirea cu episcopul 
că nu mai trăieşte sub domnia lui Deciu, i-a condus pe toţi în peşteră la ceilalţi 
şase sfinţi. Cu acest prilej au descoperit tăblițele de plumb cu numele sfinților şi, 
atunci, atât episcopul, cât şi guvernatorul au scris împăratului despre minunea 
cu cei şapte tineri din Efes. 


Despre cei şapte tineri din Efes găsim o menționare chiar şi în Coran, sura 18, 
versetele 9-26 (musulmanii socotindu-i şi ei sfinţi). Despre aceşti tineri a scris şi 
istoricul Nichifor Calist, care menţionează că au mai trăit şapte zile şi au 
adormit în Domnul în anul 434. 


Din cele prezentate până acum se desprind două ipoteze privind răspunsul la 
întrebarea de mai sus referitoare la câţi ani au stat în peşteră cei şapte tineri din 
Efes: 


1. Mergând pe firul relatărilor istorice ale Sfântului Simeon Metafrast, Nichifor 
Calist, Teodor, Rufin şi a Sinaxarului, plasând minunea în timpul împăratului 
Teodosie al II-lea şi socotind anul 434 ca an al trecerii la cele veşnice, se pare că 
cei şapte tineri au petrecut în peşteră aproximativ 200 de ani, mai exact 184 de 
ani. 

2. Dacă vom considera cei 372 de ani ca fiind exacţi, şi nu o greşeală în textul 
Sinaxarului din Minei, prin transcriere repetată, greşeală care a fost preluată mai 
apoi şi de cărţile de cult Agheasmatar, respectiv Molitfelnic în Rugăciunea 

pentru bolnavul care nu poate dormi, atunci rezultă că anul adormirii în Domnul 
a celor şapte tineri este anul 622. Atunci, greşeala din Sinaxar este legată doar 
de numele împăratului, care nu ar fi Teodosie al II-lea, ci Heraclie. Această a 
doua ipoteză, coroborată cu menţionarea minunii celor şapte tineri din Efes în 
Coran, şi legându-ne de anul 622, care corespunde cu perioada alcătuirii 
Coranului de către Mahomed, mergând mai departe pe acest fir, ne dăm seama 
că reverberanţa unei astfel de minuni, chiar dacă nu existau în acea perioadă 
mijloacele de comunicare în masă de astăzi, nu putea rămâne în interiorul 
graniţelor Imperiului Bizantin. Astfel, datorită impactului extraordinar al 
minunii, prin triburile de beduini din Peninsula Arabică, in formaţiile referitoare 
la cei şapte tineri din Efes au ajuns şi la cunoştinţa lui Mahomed, care a 
introdus-o în Coran. 


La această întrebare, răspunsul final trebuie să-l găsească istoriografia noastră 
bisericească. 


“Istoria celor şapte tineri, scrisă de Simeon Metafrastul, de Nichifor Calist, de 
Teodor, Rufin şi de alți scriitori, ca şi organizarea aici a celui de-al treilea 
Sinod Ecumenic în anul 431, precum şi marele număr de mucenici efeseni, 
arată şi mai mult locul de seamă pe care l-a avut Efesul în lumea creştină." 

Pr. Ciprian Florin Apetrei - Şapte modele de mărturisire vie a lui Hristos 
din Efes 


Biserica intră în istorie la Cincizecime, când Duhul Sfânt S-a pogorât peste 
Sfinţii apostoli, iar după predica Sfântului apostol Petru, s-a constituit prima 
comunitate creştină în Ierusalim prin botezul celor 3.000 de credincioşi. „Deci, 
cei ce au primit cuvântul lui s-au botezat şi în ziua aceea s-au adăugat ca la trei 
mii de suflete” (Faptele Apostolilor 2, 41). De atunci şi până astăzi, misiunea 
Bisericii în lume este mântuirea celor care prin Taina Sfântului Botez devin 
creştini. Dintre aceştia, printr-o viaţă plină de sfinţenie, unii devin modele pen- 
tru ceilalţi creştini, iar Biserica îi numără în rândul sfinţilor. Între oamenii bine 
plăcuţi înaintea lui Dumnezeu se regăsesc şi Sfinţii 7 tineri din Efes pe care îi 
sărbătorim astăzi, precum şi la 4 august. 


Aceşti mărturisitori ai lui Hristos au trăit în urmă cu 1.800 de ani şi din Sinaxar 
aflăm numele lor: Maximilian, Exacustodian, lamblic, Martinian, Dionisie, An- 
tonin şi Constantin. Ei fac parte din rândul sfinților care au suferit în timpul 
persecuțiilor romane. 


În primele secole ale existenţei creştinismului, în Imperiul Roman au existat 
sute de persecuții împotriva celor care l-au urmat lui Hristos. Aceste persecuții 
au început în timpul împăratului Nero, în anul 64, şi s-au încheiat în secolul al 
4-lea prin Edictul de la Milano din anul 313, dat de Sfântul împărat Constantin 
cel mare, prin care creştinii au primit libertate de credință. 


De la împăratul Nero (54-68) şi până la împăratul Deciu (249-251) au fost per- 
secuţii locale, iar până la Dioclețian (284-305) întâlnim persecuții generale 
împotriva creştinilor din Imperiul Roman. În timpul acestor persecuții mii de 
creştini au suferit moarte martirică. Ei sunt Sfinţii mucenici ai Bisericii noastre, 
prin jertfa cărora s-a vestit lumii romane că lisus Hristos este Fiul lui Dumne- 
zeu, Mântuitorul neamului omenesc. Încă din această epocă a persecuțiilor ro- 
mane împotriva creştinilor avem în Biserică cinstirea martirilor. Pe mormintele 
lor, încă din primele veacuri s-au zidit biserici, iar noi avem astăzi în piciorul 
Sfintei Mese moaşte ale mucenicilor, arătând astfel că prin jertfa lor am primit 
noi lumina Evangheliei adusă lumii de Mântuitorul lisus Hristos. 


Primul împărat care a dat un edict de persecuție generală a creştinilor în Impe- 
riul Roman a fost Casius Messius Quintus Decius, în toamna anului 249. 
Părintele profesor Nicolae Chifăr, în Istoria creştinismului, arată că în urma 
acestui edict „creştinii, indiferent de vârstă sau stare socială, chiar şi dacă erau 
doar bănuiți, pe baza listelor întocmite de autorităţile romane, erau obligați să 
se prezinte personal în faţa unei comisii de stat şi să demonstreze adeziunea la 
păgânism: sacrificii, libaţiuni, participare la ospeţe sacre. Celor care făceau 

acestea li se elibera un certificat (libelli), iar celor care fugeau li se confisca 
averea şi când se întorceau acasă erau ucişi. Cei care refuzau să se prezinte 
erau aduşi cu forța, iar funcţionarii indulgenți erau ameninţaţi cu pedepse 
grave... Nu se urmărea în mod special uciderea lor, ci mai ales apostazierea, de 
aceea erau supuşi la o îndelungată detenţie şi la torturi groaznice”. 


În acest context extrem de grav, toate comunităţile creştine din Imperiul Roman 
erau amenințate. Una dintre cele mai vechi şi mai dinamice era cea din Efes, 
celebrul oraş din Asia Mică. Acest oraş, colonizat în secolul 9 î.Hr. de către 
ionieni, a devenit în anul 129 î.Hr. metropola provinciei romane Asia. Se pare 
că acest oraş a ajuns la o populaţie de 200.000 de locuitori, ceea ce îl situa în 
primele ale Imperiului Roman. Aici se găsea marele templu păgân al lui Arte- 
mis, fiind numărat între cele 7 minuni ale lumii antice. Comunitatea creştină din 
Efes îşi avea începuturile în epoca apostolică. Ştim că Sfântul apostol Pavel a 
propovăduit creştinismul în acest oraş şi a adresat o epistolă comunităţii creştine 
de aici, pe care o regăsim în canonul Noului Testament. 


În acest oraş vine în jurul anului 250 împăratul Deciu pentru a impune aplicarea 
imediată a edictului de persecuție dat de el împotriva creştinilor. Între cei 
identificaţi ca fiind creştini au fost şi cei şapte tineri pe care îi pomenim astăzi. 
Împăratul a încercat printr-un interogatoriu direct să-i determine să apostazieze, 
însă, văzând că aceştia refuză, le-a dat un timp de reflecţie. 


Cei şapte tineri s-au retras într-o peşteră din muntele Ohlon (azi muntele Pion) 
din imediata apropiere a Efesului. Cel mai tânăr dintre ei, lamblic, cobora din 
când în când în Efes pentru a cumpăra hrană şi pentru a aduce haine de schimb. 
Împăratul Deciu, întorcându-se în Efes şi aflând că cei şapte nu au apostaziat, ci 
dimpotrivă, s-au ascuns într-o peşteră din imediata apropiere a oraşului, a 
ordonat să fie zidită intrarea în peşteră pentru ca astfel cei şapte tineri să moară 
prin asfixiere şi prin lipsa hranei. 


Un anume Adolie, care stăpânea muntele Ohlonului, a luat pietrele cu care fu- 
sese zidită peştera şi a descoperit intrarea. Trezindu-se ca dintr-un somn de o 
noapte, cei şapte tineri l-au trimis, ca de obicei, pe lamblic să cumpere hrană. 
Acesta, ajungând în Efes şi arătând moneda cu efigia împăratului Deciu, a fost 
arestat şi dus la guvernatorul oraşului, crezându-se că este un hoț. 


Guvernatorul, aflând de la tânăr despre faptul că este un cetăţean roman din 
timpul împăratului Deciu, l-a dus la episcopul Ştefan al Efesului. lamblic, 
realizând din convorbirea cu episcopul că nu mai trăieşte sub domnia lui Deciu, 
i-a condus pe toţi în peşteră la ceilalți şase sfinţi. Atât episcopul, cât şi guver- 
natorul au scris împăratului despre minunea cu cei şapte tineri din Efes. După 7 

zile de la descoperirea minunată a celor 7 tineri, aceştia s-au mutat la viaţa veş- 
nică. 


Despre timpul pe care l-au petrecut ei în peşteră, o notă la relatarea din Vieţile 
Sfinților ne spune: „Câţi ani au dormit sfinţii tineri de la Deciu până la învierea 
lor nu s-a pus în istorie, deoarece scriitorii nu se potrivesc la aceasta. Prologul, 
Hronograful şi Sinaxarul lunilor spun de 172 ani. lar Gheorghe cel numit Che- 
drinos, scriitorul de istorii al Constantinopolului, în Sinopsisul istoriilor sale, 
întru împărăţia lui Teodosie cel mic, a scris că sfinţii au dormit 170 de ani şi au 
înviat în anul 23 al împărăției lui Teodosie. Însă despre timpul pe care l-au 
petrecut tinerii în peşteră vorbeşte şi Molitfelnicul, unde la rugăciunea pentru 
bolnavul care nu poate dormi, preotul spune: „Încă şi pe sfinţii Tăi, măriţi şapte 
tineri, i-ai arătat vestitori mărturiei arătării Tale în zilele lui Deciu împăratul şi 
prigonitorul, pe care i-ai adormit în peşteră 372 de ani şi ca nişte prunci ce se 
încălzesc la sânul maicii lor nu au suferit nici o stricăciune “. Din acest text 
reiese că cei şapte tineri au adormit în peşteră timp de 372 de ani. 


Dacă vom calcula din anul 250, anul persecuției lui Deciu în Efes, 372 de ani, 
rezultă anul 622, în timpul când Imperiul Bizantin era condus de împăratul 
Heraclie (610-641). Înclin să dau crezare textului liturgic, deoarece ştim grija cu 
care au fost păstrate aceste texte în decursul istoriei creştine, mai ales că acest 
lucru poate fi întărit şi de menţionarea în Coran a celor 7 tineri, iar Mahomed a 
fost contem-poran cu împăratul Heraclie. 


In mod sigur, minunea legată de cei 7 tineri a fost cunoscută până dincolo de 
hotarele Imperiului Bizantin şi i-a marcat pe toți cei ce au auzit relatările despre 
ea. 


Pentru noi, creştinii, Sfinţii 7 tineri din Efes sunt modele de urmare şi măr- 
turisire a Domnului şi Mântuitorului nostru lisus Hristos. 

Mihai Grobnicu - Dovada celor 7 tineri din Efes 

Sărbătoriţi de Biserica Ortodoxă la 22 octombrie, dar şi la 4 august, sfinţii şapte 
tineri din Efes, cunoscuţi şi sub numele de „cei şapte adormiţi“, scot în evidenţă, 
prin viaţa lor, modul în care Dumnezeu lucrează prin sfinții Săi pentru unitatea 
Bisericii. 


Într-o perioadă în care învățătura despre înviere era atacată de eretici, 
Dumnezeu îi adoarme, iar apoi îi înviază pe cei şapte tineri, cu scopul de a întări 
credinţa oamenilor în înviere. Preluată de mai multe popoare şi religii 
necreştine, în multiple variante, viaţa celor şapte tineri trece din istorie în 
legendă, pentru ca mai apoi să devină o temă predilectă a artiştilor din epoca 
medievală. 


Cei şapte tineri mucenici pe care Biserica Ortodoxă îi prăznuieşte astăzi, 
Maximilian, lamvlih, Martinian, loan, Dionisie, Exacustodian şi Antonin, au 
trăit la jumătatea secolului al III-lea, în cetatea Efes (în zilele noastre - regiunea 
Seljuk, din partea vestică a Turciei). Cu toţii făceau parte din familii bune, tatăl 
unuia dintre ei, Maximilian, fiind chiar prefectul cetăţii. Împreună slujeau în 
armata imperiului Roman, dar mai presus de toate, slujeau veşnicului Împărat 
Hristos. 


In perioada respectivă, Imperiul Roman, în a cărui stăpânire se afla Efesul, era 
condus de către Traianus Decius (249-251). Văzând în creştinism un element 
dizolvant pentru unitatea imperiului, acesta declanşează o persecuție generală, 

decretată prin lege de stat. În anul 249, dă un edict de persecuție, prin care se 
cerea tuturor celor bănuiţi de creştinism să se prezinte în faţa unei comisii de 
stat pentru a săvârşi acte de adeziune la păgânism. Pe lângă suferinţele îndurate 
de creştini, edictul a provocat şi numeroase apostazii din partea credincioşilor. 


Noi avem pe Unul Dumnezeu, Aceluia li aducem jertfă de mărturisire“ 


La puţin timp după semnarea acestui edict, Decius soseşte din Cartagina în Efes, 
pentru a-şi pune în aplicare şi aici planul său de persecutare a creştinilor. Ajuns 
aici, va pune în mijlocul cetăţii mai mulți idoli şi, împreună cu oamenii cei mai 
de seamă, se va închina idolilor, cerând şi creştinilor să o facă. Din informaţiile 
surselor siriene, primite prin filiera lui Grigorie de Tours şi Simeon Metafrastul, 
ni se aminteşte că „se uda pământul cu sângele dobitoacelor înjunghiate, iar 
fumul şi duhoarea celor jertfite umpleau văzduhul, săvârşindu-se de tot poporul 
necredincios praznicul păgânilor cel urât de Dumnezeu“. 


La aflarea acestei dorinţe a împăratului, cei şapte tineri nu au dorit să se închine 
idolilor, rugându-se lui Hristos pentru a opri aceste gânduri ale împăratului şi 
pentru întărirea lor în aceste persecuții. Trădaţi de către unul dintre locuitorii 
Efesului, cei şapte tineri sunt aduşi în faţa împăratului, unde îşi mărturisesc 
credinţa, spunând: „Noi avem pe Unul Dumnezeu, Împăratul Cel ce viefuieşte 
în ceruri, de a Cărui slavă este plin cerul şi pământul. Aceluia Îi aducem 
jertfă de mărturisire şi rugăciunile noastre în tot ceasul“. La auzul acestor 
cuvinte, împăratul le dă răgaz câteva zile pentru a-şi schimba opiniile şi a aduce 
jertfe zeităților păgâne. 


„Minunata adormire“ 


Scăpaţi pentru un moment de furia împăratului, cei şapte tineri s-au reîntors la 
slujirea lor creştină, ajutându-i pe cei neputincioşi şi făcând milostenie către 
săraci. Mai apoi, s-au hotărât să meargă în peştera unui munte din apropiere, 
Muntele Ohlon sau Coelian (azi muntele Pion), unde să se roage împreună lui 
Hristos „ca să ne întărească pe noi întru mărturisirea preasfântului Său nume, ca 
astfel să putem să stăm fără temere înaintea tiranului“. 


În acest loc, cei şapte tineri aduceau cântări lui Dumnezeu, rugându-se atât 
pentru întărirea lor, dar şi pentru ceilalți creştini ce sufereau chinurile sau pentru 
cei care se pocăiau pentru faptul de a fi jertfit idolilor. La anumite zile, trimiteau 
pe lamvlih pentru a cumpăra mâncare şi pentru a le aduce veşti din cetate. Într- 
una dintre zile, pe când cumpăra cele de trebuinţă, lamvlih a auzit că împăratul 
se întorsese în Efes şi dorea să afle ştiri despre cei şapte tineri care nu doreau să 
se închine zeilor. Întorcându-se din oraş, lamvlih le-a povestit toate cele ce 

auzise şi cu toții au început să se roage lui Hristos pentru a-i îmbărbăta, 
punându-și viețile în mâinile Lui. 


După ce au mâncat, cei şapte au mers să se culce, aşteptând să vadă ce va rândui 
Dumnezeu pentru ei. Sursele siriene ale vieților celor şapte sfinţi spun că, din 
acel moment, ei au dormit, prin voia lui Dumnezeu, 200 de ani. 


Sfântul Simeon Metafrastul descrie acest moment în următorii termeni: „lar 
milostivul şi iubitorul de oameni Dumnezeu, Care totdeauna poartă grijă de cele 
folositoare Bisericii Sale şi Se îngrijeşte de robii Săi, a poruncit acestor şapte 
tineri să adoarmă cu oarecare străină şi minunată adormire, ca Cel ce voia să 
facă prin ei, în vremea viitoare, o minune preaslăvită şi să încredinţeze pe cei 
care se îndoiau de învierea morţilor“. 


În acest timp, Decius aflase că cei şapte sunt în peştera din Muntele Ohlonului, 
astfel că a dat poruncă slujitorilor ca intrarea în peşteră să fie zidită, pentru ca 
sfinții să moară de foame şi sete. Pentru ca faptele lor să fie ţinute minte de cei 
ce vor urma, doi creştini, Teodor şi Rufin, au scris pe două table de plumb viaţa 
lor şi le-au pus lângă pietrele ce astupau peştera. 

La cumpărături, după 184 de ani 


Anii au trecut şi, odată cu Constantin cel Mare (306-337), creştinii nu au mai 
fost prigoniți, creştinismul devenind cu timpul religia oficială a Imperiului 
Roman. Sursele folosite de cei doi sfinți (Grigorie de Tours, iar mai târziu, prin 
secolul al X-lea, Simeon Metafrastul) amintesc că cei şapte tineri au fost înviaţi 
în chip miraculos de Dumnezeu, după o perioadă de 184 de ani (după cele mai 
multe calcule). 


Dumnezeu i-a trezit pe aceştia în vremea împăratului Teodosie al II-lea (401- 
450), când învăţătura ereticilor manihei producea tulburare în popor. Aceştia 
contestatau învierea din morţi, spunând că oamenii nu vor mai învia, ci vor muri 
pentru totdeauna. Aşa că, Dumnezeu înviază pe cei şapte sfinți. Tot atunci, un 
anume Adolie, care era stăpânul Muntelui Ohlonului, va folosi pietrele cu care 
fusese zidită gura peşterii, găsindu-i aici pe cei şapte care credeau că au dormit 
doar o noapte. 


După ce se trezesc, cei şapte îl vor trimite pe lamvlih pentru a lua mâncare şi 
pentru a mai aduce veşti. Foarte uimit de schimbările pe care le vedea în oraş, 
dar mai ales de bisericile şi crucile mari care stăteau la vedere, lamvlih 
socoteşte că este într-un alt oraş, şi nu în Efes. Negustorii sunt miraţi să vadă o 
monedă de argint atât de veche, cu chipul împăratului Decius pe ea, aşa încât îl 
duc pe lamvlih în faţa proconsului şi a episcopului, sub motivul că a găsit o 
comoară de demult. Realizând din convorbirea cu episcopul Ştefan, cel care 

oblăduia cetatea Efesului în acea vreme, că nu mai trăiește sub domnia lui 
Decius, lamvlih îi conduce pe toţi cei de faţă la peşteră. 


Au mai trăit 7 zile 


Ajuns la peşteră, episcopul va găsi tăblițele cu viaţa lor şi va da laudă lui 
Dumnezeu pentru că în acest fel le-a fost luminată mintea şi le-a fost arătat 
adevărul despre învierea morţilor. Chemat de către episcop, împăratul Teodosie 
a venit şi el la peşteră, s-a închinat sfinților şi I-a mulţumit lui Dumnezeu pentru 
ceea ce le-a descoperit. După cuvintele lui Nichifor Calist, cei şapte tineri au 
mai trăit încă şapte zile, iar apoi au adormit întru Domnul în anul 434, fiind 
înmormântați cu mare cinste de către întregul popor. 


IStorie şi legendă 


În urma unor săpături arheologice efectuate în anii 1927-1928, a fost scoasă la 
iveală o catacombă creştină, datând din secolele V-VI, lângă muntele Ohlon 
(astăzi Muntele Pion, Panayirdag), construită pe peştera celor şapte sfinţi, după 
cum pot arăta inscripțiile aflate aici. Mai devreme de acest moment, în perioada 
cruciadelor, oase considerate ca aparținând celor şapte au fost transportate la 
Marseille, fiind până în ziua de astăzi cinstite în Biserica „Saint Victoire“. Deşi 
informaţiile despre viaţa celor şapte tineri sunt puse în circulaţie în Occident 
odată cu Sfântul Grigorie de Tours (538-594, „De gloria martyrum“), povestea 
despre aceştia are o origine mai veche, dar şi mai multe variante. Pe lângă 
sorgintea ei siriană, apar şi foarte multe voci care susţin că viaţa acestor sfinţi ar 
fi o legendă indiano-budistă, împrumutată de creştini. Odată înconjurată cu un 
aer de legendă, istoria celor şapte tineri va fi amintită şi de Mahomed în Coran 
(sura 18, versetele 9-26, musulmanii socotindu-i şi ei sfinți), iar în Evul Mediu 
va fi subiectul preferat al tuturor artiştilor. 

Nicolae Pintilie - Tinerii din Efes - sfinţii care ne demonstrează că există 
viață şi după moarte 

Dumnezeu poate dărui nestricăciune trupului uman, exemplul cel mai clar fund 
existența sfintelor moaşte. Din acest motiv, teologia ortodoxă vorbește despre 
grija față de trup şi după moarte. Aşa înțelegem de ce pomenirile pentru cei 
dragi ai noștri, trecuţi în Împărăţia lui Dumnezeu, se fac la mormânt şi nu în altă 
parte - cu excepția dumnezeiştii Liturghii, care se oficiază în biserică. Trupul 
omenesc se bucură de atâta cinstire în faţa lui Dumnezeu, încât Fiul Său, lisus 
Hristos, Şi l-a făcut trup propriu şi stă cu el în vecii vecilor, pe tronul slavei 
dumnezeieşti. 


SR 5 e 


Credinţa în Înviere și în viaţa veşnică este definitorie pentru religia creștină. În 
cadrul celei mai importante manifestări ale credinței noastre - dumnezeiasca 
Liturghie - ne mărturisim acestă credință. În Crez sau Simbolul de Credinţă, în 
articolele 11 şi 12, creștinii mărturisesc credinţa lor în „învierea morților şi viaţa 
veacului ce va sa fie”. 


Sub inspiraţia Duhului Sfânt, dumnezeiştii Părinţi de la Sinodul II Ecumenic au 
dat formă credinţei în viața veşnică, acea credinţă care a existat încă din zorii 
religiei noastre. Mărturisim că trupurile celor adormiţi vor învia - nu poate fi 
vorba doar despre o înviere a sufletelor, pentru că sufletele sunt nemuritoare. 
Moartea este încetarea vieții pământeşti a trupului, adică despărțirea sufletului 
nemuritor de trupul cel muritor, aşa cum ne învaţă Sfânta Scriptură: trupul „ca 

pulberea să se întoarcă în pâmânt cum a fost, iar sufletul să se întoarcă la 
Dumnezeu, Care L-a dat” (Ecclesiastul XII, 7). 


Dacă moartea este despărțirea sufletului de trup, Invierea este unirea din nou a 
sufletului cu trupul cu care a viețuit pe pământ. 


Teologia Bisericii este confirmată de către Sfântul apostol Pavel: „Așa este şi cu 
învierea morților: se seamănă trupul întru stricăciune, înviază întru nestri- 
căciune; se seamănă întru necinste, înviază întru slavă; se seamănă întru slăbi- 
ciune, înviază întru putere; se seamănă trup firesc, înviază trup duhovnicesc. 
Dacă este trup firesc, este şi trup duhovnicesc” (| Corinteni XV, 42-44). 


O mărturie confirmată istoric 


Acesta a fost credința dintotdeauna a Bisericii. O credinţă mărturisită timp de 
două milenii, în acelaşi timp o credință confirmată prin numeroase fapte mi- 
nunate, consemnate în izvoarele creştine. 


Un astfel de izvor istoric este o relatare minunată, provenită din Sinaxarul 
Constantinopolitan, o povestire ce a intrat în conştiinţa liturgică a Bisericii 
Ortodoxe - fiind pomenită în ziua de 4 august. 


Pe scurt, întâmplarea minunată îşi are începutul în timpul împăratului păgân 
Deciu, undeva în jurul anului 250. Prigonitor al religiei creştine, împăratul a 
reînnoit o lege prin care în administrația romană nu aveau ce să caute creștinii. 
Valabilă pentru tot cuprinsul Imperiului Roman, legea a juns şi pe meleagurile 
Efesului, acolo unde armata romană avea numeroși tineri creştini. Între 
conducătorii corpului de armată se aflau şapte tineri care nu plecaseră genunchii 
în faţa idolilor păgâni: Maximilian, lamvlih, Martinian, loan, Dionisie, Exa- 
custodian şi Antonin. „Şi văzând în toate zilele răutățile ce se făceau creştinilor 
şi uciderile cele cumplite, îşi zdrobeau inimile lor, suspinând şi plângând. Deci, 
pe când împăratul cu toți păgânii mergeau la jertfe, ei se abăteau, intrând în 
biserica creştinească”, spune despre ei mărtuira istorică. 


Bunătatea lor şi vrednicia în cele ale războiului au făcut ca, în scurt timp, vestea 
despre ei să ajungă în Roma împăratului Deciu. Însă, o dată cu informţiile 
despre puterea lor a ajuns şi vestea credinţei lor în Mântuitorul lisus Hristos. Ca 
să respecte propria lege, Deciu a dat poruncă ca cei şapte să fie arestaţi, fapt ce a 
fost executat în cel mai scurt timp. Nu se știe sigur dacă au fost înfățişaţi 
împăratului, însă un lucru este cert - au fost eliberaţi în contul faptelor de vitejie, 
autorităților fiindu-le milă şi de tinereţea lor. 

Eliberaţi, tinerii și-a vândut proprietățile, împărțind totul la săraci. In acest con- 
text încordat au luat hotărârea să se ascundă, gândindu-se că împăratul Deciu se 
poate răzgândi în orice moment. 


Astfel sfătuindu-se, s-au ascuns într-o peşteră din muntele Ohlon, din preajma 
Efesului: „Cu plângere şi cu suspine s-au rugat lui Dumnezeu, încredinţându-se 
pe ei spre ajutorul şi mila Lui. Apoi, şezând ei, au mâncat, întărindu-şi trupurile 
lor pentru primirea chinurilor. lar după ce au mâncat, au stat vorbind între 
dânşii, mângâindu-se unul pe altul şi îndemnându-se spre bărbăteasca pătimire 
pentru Hristos. Şi aşa, având cuvinte lăudătoare de Dumnezeu în gurile lor, au 
adormit”. 


Cel puţin 170 de ani de somn, spre slava lui Dumnezeu 


În cetatea Efesului, întâmplările s-au precipitat. Deciu în persoană a sosit în 
oraș, ca să-i caute pe cei şapte ostaşi ai armatei sale. Căci dezertarea, în armata 
romană, era egală cu moartea. După multe căutări, cineva a adus informaţia că 
tinerii se ascund în peştera muntelui Ohlon. Din ordin imperial, ieşirea peșterii a 
fost astupată cu pietre, pentru ca tinerii să nu mai poată ieși din ascunzătoare. 
Vestea pecetluirii peșterii a adus tristeţe în rândul comunității creştine din oraş. 


În acest context, doi funcţionari, Teodor şi Rufin, creştini tăinuiţi, au scris des- 
pre pătimirea şi numele acestor şapte sfinţi tineri, pe două tăblițe de plumb: 
„Poate cândva va voi Dumnezeu să cerceteze pe robii Săi, mai înainte de 
venirea Sa, şi se va deschide peştera şi arătate vor fi într-însa trupurile sfinților”. 


Istoria și-a aşezat praful peste amintirea comunităţii creştine din Efes. Edictul de 
la Milan din anul 313 a adus pacea şi liniştea credinţei creştine. Din catacombe 
şi morminte, în biserici şi catedrale, creştinii au trăit aceeaşi taină a prezenţei 
reale a Mântuitorului în Euharistie. 


Pacea externă a Bisericii nu a fost, însă, însoţită şi de cea internă. În plin secol 
patristic, ereziile trinitare, hristologie, pnevmatomahe au fost, de multe ori, 
piatră de poticnire în istoria creştinismului. Însă, întotdeuna Părinţii au găsit 
metoda combaterii acestor erezii, prin insuflarea Duhului Sfânt. 


Minunea trezirii sfinților şapte tineri din Efes 


În timpul împăratului Teodosie cel tânăr, cunoscut în istorie drept Teodosie al 
II-lea, în Asia apăruse un curent în cadrul Bisericii, care aducea o nouă învă- 
țătură - nu există înviere a morților. După moarte nu va fi oamenilor nici un fel 
de mângâiere, pentru că cei ce mor cu trupul, mor şi cu sufletul, şi amândouă se 
nimicesc. 

In aşteptarea unui sinod care să curme învăţătura greștită, Dumnezeu a încre- 
dințat adevărul printr-o mare minune. 


Un bărbat oarecare, Adolie, a dorit să construiască un staul pentru oile sale, pe 
care le păştea pe muntele Ohlon. În acest scop, slugile au găsit de cuviinţă să 
care pietrele de la gura peşterii, fiind mai uşor de transportat: „Deci, trăgându-le 
din munte, au făcut o gaură în gura peşterii, cât putea să intre omul. Într-acea 
vreme, Domnul nostru lisus Hristos, Cel ce stăpâneşte viaţa şi moartea, a înviat 
pe aceşti sfinți mucenici după porunca Lui cea dumnezeiască, ca şi cum s-ar fi 
deşteptat din somn şi, sculându-se, au dat lui Dumnezeu lauda cea de dimineaţă. 
Deci, şezând, vorbeau, mâhnindu-se de slujirea idolilor care le stătea asupră-le. 
Atunci, Maximilian a zis către toți: Fraţilor, să fim gata a ieşi şi a ne arăta cu 
îndrăzneală înaintea lui Deciu! Să ne punem sufletele pentru lisus Hristos. lar 
tu, frate lamvlih, sârguieşte-te să ne găteşti hrană. la un ban de argint şi du-te în 
cetate, să ne cumperi pâine mai multă decât ieri. (...) Şi ieşind Sfântul lamvlih 
din peşteră, apropiindu-se el de porţile cetăţii, a văzut o cinstită cruce deasupra, 
foarte frumos făcută şi s-a minunat mult. A intrat în cetate şi, mergând puţin, a 
auzit pe mulţi jurându-se cu numele lui Hristos şi mai mult s-a înspăimântat: 
Socotesc că aceasta nu este cetatea Efes, ci alta! 


ŞI apropiindu-se de un vânzător de pâine, a scos banul de argint şi i l-a dat. lar 
banul acela de argint era mare, având pe el chipul şi numele împăratului Deciu. 
Deci, vânzătorul de pâine, luând banul de argint, l-a arătat altuia; iar acela, 
luându-l, l-a dat la al treilea şi la al patrulea”. 


Povestirea continuă cu arestarea tânărului „ciudat”. A fost dus în fața guver- 
natorului din Efes, ca să mărturisească de unde are banul. Pentru a se face 
dreptate, tânărul a ajuns în faţa episcopului cetăţii, care şi-a dat seama că are de- 
a face cu o minune a lui Dumnezeu: „Atunci, episcopul s-a gândit în sine, 
zicând: Dumnezeu voieşte ca prin tânărul acesta să ne descopere oarecare taină. 
ŞI ajungând la muntele acela şi la peşteră, a intrat lamvlih întâi în peşteră, au 
găsit pe sfinţi şezând plini de bucurie, cu feţele lor strălucite, cu lumina darului 
lui. Deci, văzându-i pe ei episcopul, antipatul, mai-marii cetăţii şi poporul, s-au 
închinat şi au dat slavă lui Dumnezeu”. 


A fost argumentul de care aveau nevoie Părinţii Bisericii: Dumnezeu poate 
dărui nestricăciune trupului uman, exemplul cel mai clar fiind existenţa sfintelor 
moaşte. Din acest motiv, teologia ortodoxă vorbeşte despre grija față de trup şi 
după moarte. Așa înțelegem de ce pomenirile pentru cei dragi ai noştri, trecuți în 
Împărăţia lui Dumnezeu, se fac la mormânt şi nu în altă parte - cu excepţia 
dumnezeiștii Liturghii, care se oficiază în biserică. Trupul omenesc se bucură de 
atâta cinstire în fața lui Dumnezeu, încât Fiul Său, lisus Hristos, Şi l-a făcut trup 
propriu şi stă cu el în vecii vecilor, pe tronul slavei dumnezeieşti. 

Sorin Preda - Minuni ale credinţei - Cei 7 tineri din Efes 





Biserica salvată 


În fiecare an, pe 22 octombrie, se prăznuieşte la biserica "Mihai Vodă” din 
Bucureşti, hramul Celor şapte tineri din Efes, treziţi după un somn de 200 de 
ani. 


Aşa cum stă în lumina blândă şi păstoasă a toamnei, biserica "Mihai Vodă" din 
Bucureşti apare neclintită şi dreaptă, ca un tron voievodal. E cu neputinţă să nu 
o admiri. Ascunsă printre cele două rânduri de blocuri de la Podul Izvor, 
biserica este, prin ea însăşi, un adevărat miracol, mulți bucureşteni amintindu-și 
că, în urmă cu treizeci de ani, Ceauşescu s-a răzgândit în ultima clipă să o 
dărâme şi a acceptat ca nişte ingineri inimoşi să o decupeze din temelii şi să o 
poarte pe nişte şine imense, până în spatele noilor clădiri din zonă. Nimeni nu 
poate şti de ce buldozerele s-au oprit chiar la poarta bisericii, de ce ideea 
salvatoare a translării a apărut atât de târziu. 


Se spune doar că, în preziua demolării, Ceauşescu a avut un vis anume şi că asta 
l-ar fi făcut să renunţe. Se mai spune că, tot în preziua demolării, enoriaşii din 
cartier - de la copiii nou născuţi, până la bătrânii grav bolnavi - au postit negru 
şi s-au rugat fără încetare, iar Dumnezeu i-a ascultat, întărind o mai veche 
credinţă a locului, anume - că de ctitoria lui Mihai Viteazul nu se putea atinge 
nimeni ŞI nimic. 

Cu greu găseşti în tot Bucureştiul o biserică mai apărată şi mai bineplăcută lui 
Dumnezeu ca "Mihai Vodă", o biserică ce adăposteşte, pe lângă minunate 
icoane cu puteri vindecătoare, o mare şi neştiută comoară de sfinţenie: părticele 
de moaşte (extrem de rare) ale Celor şapte tineri din Efes, martirizaţi şi zidiți de 
vii pentru credinţa lor, pentru ca 200 de ani mai târziu, Dumnezeu să-i trezească 
din somnul în care îi cufundase, drept mărturie şi credință în marele adevăr al 
Învierii. 
Zidiţi de vii 

Povestea celor 7 martiri din Efes începe pe vremea Împăratului Deciu (250), 


care obligase întreaga populaţie a Imperiului Bizantin să se adune în temple, 
pentru a se închina idolilor. 





Desigur că mulţi creştini din acea perioadă au cedat sub ameninţarea torturilor, 
iar aceia care nu au vrut să se supună au fost excutaţi fără milă, în adevărate 
procesiuni ale morţii, organizate în pieţele celor mai importante cetăți ale 
imperiului. Văzând toate aceste cruzimi, Maximilian, fiul prefectului din Efes, 
şi alți şase tineri creştini, deşi proveneau din familii bogate şi ca militari, erau 
obligaţi să asculte orbeşte ordinele primite, au refuzat să participe la adoraţiile 
păgâne poruncite de marele conducător. Urmăriţi şi prinşi asupra faptului (cu 
genunchii aplecaţi în faţa icoanei Mântuitorului), cei şapte prieteni ostaşi au fost 
legaţi în lanţuri grele şi duşi chiar la judecata Împăratului. Degeaba a insistat 
Deciu ca tinerii să se lepede de Hristos. Cu cât amenințările erau mai mari, cu 
atât creştea şi hotărârea lor de a nu se închina la idoli, pentru ca, intru sfârşit, 
Maximilian să ia cuvântul în faţa mulţimii şi să mărturisească pentru ceilalţi 
şase fraţi de credinţă motivul pentru care nu se închinau la idoli: "Noi avem deja 

un Dumnezeu, a cărui slavă umple cerul şi pământul. Noi li dăm în dar jertfa 
tainică a mărturisiri credinţei noastre şi a neîncetatelor noastre rugăciuni!". 


Cu greu stăpânindu-şi furia, dar şi impresionat de faptul că tinerii făceau parte 
din cele mai importante familii ale imperiului, Deciu le va acorda câteva zile 
pentru a se răzgândi şi a se salva astfel de la moarte. 


Tinerii, însă, au rămas neclintiţi. În ciuda potopului de lacrimi şi rugăminţi ale 
părinţilor şi ale celor mai dragi prieteni, cei şapte tineri s-au sfătuit între ei şi au 
hotărât să se retragă departe de lume, într-o peşteră situată în partea de răsărit a 
oraşului, pentru a se pregăti în linişte şi rugăciune până să fie aduşi din nou în 
faţa tiranului, lăsându-l doar pe lamvlih, cel mai tânăr dintre ei, să coboare în 
oraş şi să aducă de acolo ultimele veşti şi ceva de-ale gurii. 





Nu a trecut mult timp şi revenit în Efes, Împăratul a dorit neîntârziat să audă 
răspunsul celor şapte creştini, pregătindu-se să-i vadă cu ochii lui cum li se 
închină şi aduc ofrande idolilor din templul zeiţei Isis. Mare îi va fi însă 
dezamăgirea să afle că tinerii, în loc să se bucure de mărinimia lui, s-au ascuns 
în munte şi acum refuzau să coboare de acolo. 


Parcă nevenindu-i să creadă că nişte tineri renunţă atât de uşor la viaţa lor, 
Deciu a mai făcut o ultimă încercare şi i-a trimis pe părinţii celor şapte să 
discute şi să-şi înduplece fiii, dar, văzând încăpăţânarea lor, s-a înfuriat şi a 
început să caute o pedeapsă cât mai cumplită, pe măsura îndrăznelii de a nu i se 
respecta porunca. Ar fi putut să-i atârne în cârlige, să le smulgă carnea cu fiare 
înroşite şi, după câteva zile, să le tăie capetele. Ar fi putut, deci, să imagineze 

alte şi alte cazne, dar nimic nu i s-a părut mai potrivit şi mai răzbunător pentru 
mândria lui ranită decât să-i zidească de vii, blocând cu pietre şi cărămizi 
intrarea în peşteră, în aşa fel încât nimeni să nu afle despre martirajul lor şi, în 
acest fel, să-i transforme în eroi. Nici prin gând nu-i trecea Împăratului că 
tocmai Theodor şi Barabos, zidarii trimişi să închidă definitiv intrarea în 
peşteră, erau ei înşişi creştini, drept pentru care, împlinind cu greu porunca 
împărătească, au săpat, totuşi, pe şapte plăci de plumb, povestea celor şapte 
Mucenici, şi le-au ascuns în mare taină într-o groapă făcută nu departe de locul 
supliciului. 


În cele câteva ore cât a durat închiderea intrării în peşteră, tinerii creştini nu s-au 
pierdut cu firea. Ştiau că vor avea parte de o moarte lentă, plină de chin şi 
neputinţă fizică, de gânduri şi ispite cumplite, dar la fel de bine ştiau că 
Dumnezeu nu-i va lăsa nici o clipă lipsiţi de ajutor şi mângâiere. Au stat în 
genunchi, privind cu lăcomie la razele de lumină ce se stingeau pe rând, ca o 
ultimă amintire a ceea ce a fost şi ca o vestire a ceea ce îi aştepta în viaţa fără de 
sfârşit. Au stat cu demnitate. Au stat tăcuţi şi neclintiți ca nişte ostaşi ai lui 
Hristos. Adânc şi nemilos ca veşnicia, întunericul a cuprins treptat peştera. Fără 
a înceta vreo clipă rugăciunea lui lisus, cei şapte au gustat ultima bucăţică de 
pâine, adusă de lamvlih cu câteva zile în urmă, s-au îmbrățişat frăţeşte, cerându- 
şi iertare unul altuia, şi, cuprinşi brusc de un somn greu, au adormit cu mierea 
rugăciunii pe buze. Aveau să doarmă cel mai lung somn pe care îl putea trăi 
vreodată un pământean. Un somn ca boarea unei morţi, ca amintirea unei uitări 
fără sfârşit. Un somn lung, de două veacuri. 

După ani şi ani, după mai multe molime, războaie şi domnii, un păstor oarecare, 
pe nume Adatiu, hotărându-se să-şi facă staul pentru mica lui turmă chiar în 
munte, s-a gândit că cel mai lesne ar fi să lărgească o grotă aflată în preajmă. 
Astfel, a început să îndepărteze pietrele şi trunchiurile de copaci ce-i stăteau în 
cale, a curăţat şi a trudit o zi întreagă, până când a dat peste un brâu de cărămizi 
zidite în peşteră, pe care a început să le spargă, una câte una, mânat de o 
curiozitate nefirească. Astfel, ciobanul Adatiu va zări la lumina tremurătoare a 
torței improvizate trupurile celor şapte tineri şi, apropiindu-se cu oarece teamă 
şi precauţie, se va înspăimânta descoperind că trupurile acelea sunt vii, se mişcă 
şi dau a se ridica în picioare. Mărturia lui Adatiu şi a altor efeseni din timpul 
acela nu lăsa loc nici unei îndoieli. Trezirea la viaţă a celor şapte tineri din Efes 
s-a săvârşit, cu adevărat, pe vremea lui Teodosie cel Tânăr (anul 446 d.Hr.). 


Sigur că tinerii, sculați din somnul lor de moarte, n-au bănuit nimic din ce se 
întâmplase cu ei vreme de 200 de ani. Ca în fiecare zi, s-au rugat şi i-au 
mulțumit lui Dumnezeu pentru toate şi, venind ora prânzului, l-au trimis pe 
lamvlih să cumpere pâine, dar acesta s-a întors speriat şi uimit şi, în loc să le 
dea pâinea mult aşteptată, s-a pornit să le spună fraţilor lucruri cu totul 
incredibile: că la porţile caselor şi pe cupola bisericilor se află semnul crucii; că 
oamenii şi-au schimbat îmbrăcămintea, că din străzile Efesului nu mai recunoşti 
nimic. 


Degeaba îl întrebau fraţii unde este pâinea pentru care fusese trimis. lamvlih 
repeta întruna că, atunci când a întins banii pentru pâine, brutarul nu a vrut să-i 
ia, arătându-i efigia de pe monedă şi zicând că acum la Constantinopole 
domneşte un alt împărat, nu Deciu. Mai mult chiar, crezându-se că a descoperit 
cine ştie ce comoară veche, lamvlih a fost dus la proconsulul cetăţii şi apoi la 
marele episcop Şefan, care a început să-l descoasă cu întrebări, până ce acesta 
şi-a dat seama că tânărul nu era nici nebun şi nici înşelător, ci era chiar dovada 
vie a unei mari minuni făcute de Dumnezeu, fapt deplin confirmat şi de 
plăcuţele de plumb găsite la intrarea în peşteră. 


Cronicile vremii pomenesc despre lamvlih şi aventurile prin care a trecut el, dar 
cel mai mult se opresc la vizita împăratului Teodosie făcută celor şapte tineri 
din munte, cu mare alai de slujitori, şi la faptul că în dreptul peşterii se aduna zi 
de zi mulțime de oameni, tulburând liniştea tinerilor, până într-o zi când, 
ascultându-le rugăciunea, Dumnezeu s-a milostivit încă o dată de ei şi, 
cufundându-i în somn, nu i-a mai trezit niciodată. 


Ce s-a întâmplat cu trupurile celor şapte tineri din Efes nu se ştie prea bine, mai 
ales că, în urma unui vis tulburător, împăratul Teodosie a renunţat să-i mai aşeze 
în cele şapte sarcofage de aur pregătite special, preferând să-i îngroape într-un 

loc neştiut de nimeni şi apoi să zidească, din nou, intrarea în peştera Efesului, 
care a devenit între timp loc de pelerinaj. 








Puţine lăcaşuri sfinte din lume se pot mândri măcar cu o fărâmă din moaştele 
celor şapte mucenici. Biserica "Mihai Vodă" e una din ele, dar nu-şi face din 
asta nici un motiv de laudă. Păstrează pe mai departe sfintele moaşte într-o 
răcliță de argint şi continuă să fie singura biserică din ţară care cinsteşte pe 22 
octombrie, în dragoste şi discretă reculegere, ziua Tinerilor din Efes, lăsând, 
fără pic de ostentaţie sau mândrie deşartă, ca fiecare credincios să descopere 
singur minunata poveste a celor 7 sfinți efeseni şi să ia aminte la pilda lor vie, 
de încredere în ziua Mântuirii şi a Învierii de apoi. 

Sunt multe lucruri frumoase la "Mihai Vodă”. Dacă intri, ai ce vedea. Icoanele 
şi odoarele sfinte par să te aştepte. Le priveşti şi iei aminte, citeşti micul istoric 
din pridvor şi te minunezi de vechimea construcției, pentru a te opri apoi în 
prag, constatând cu un frison de îngrijorare că, la ora vecerniei, biserica e 
aproape goală, cum se mai întâmplă uneori în cartierele nou apărute, cu sedii de 
bănci şi apartamente rezidenţiale, cu oameni elegant îmbrăcaţi, fără timp şi fără 
linişte sufletească; oameni grăbiţi şi atenţi mai mult la soneria telefonului 
celular decât la chemarea clopotului de slujire, de sub fereastra casei lor. 


Pusă discret într-un colţ, răcliţa celor şapte tineri din Efes nu se grăbeşte 
nicăieri. Icoana fără egal a răbdării lui Dumnezeu, mica raclă îi aşteaptă pe toţi - 
credincioşi şi mai puţin credincioşi. Îi aşteaptă până în ultimul ceas, până în 
ultima clipă. Pentru Hristos, nimic nu e prea târziu - cu atât mai mult pocăinţa şi 
întoarcerea omului la faptele cele bune. 

Wikipedia - Cei şapte tineri din Efes 





Icoană rusă reprezentându-i pe cei şapte tineri din Efes 


Legenda celor şapte tineri din Efes sau Legenda celor şapte adormiţi este o po- 
vestire hagiografică creştină. Conform acesteia, cei şapte frați Maximian, 
Malchus, Martinian, Dionysius, loan, Serapion şi Constantin au fost zidiţi de vii 
într-o peşteră în timpul împăratului Decius (249-251 d.Hr) şi au fost găsiți dor- 
mind acolo două sute sau trei sute de ani mai târziu. 


Conform unor superstiții pe care se bazează un număr de meteorologi amatori, 
ziua de 27 iunie determină soarta vremii pentru următoarele 6-7 săptămâni. 
Dacă plouă, vremea va fi ploioasă, dacă va fi frumos, vremea va fi predominant 
bună, senină, cu mult soare. Mai puţin cunoscută este legătura celor șapte frați 
cu data de 27 iunie. În anul 446 d.Hr cei şapte s-ar fi trezit din adâncul somn. 
Malchus ar fi mers să cumpere pâine, plătind-o cu o monedă având efigia împă- 
ratului Decius. Aşa a devenit povestea cunoscută la Efes. După aceea, tinerii au 
murit din cauze naturale şi au fost îngropați în acea grotă. Sanctificaţi, cei şapte 
frați au fost timp de câteva secole comemorați anual de biserică pe data de 27 
iunie, după care - legenda devenind prea incredibilă - au fost scoşi din calen- 
darul sărbătorilor creştine şi uitaţi. 


Legenda este redată şi în Coran (sura 18, versetele 9-26). 


În numeroase sfere de cultură circulă povestiri despre personaje care fie dorm în 
aşteptarea unui eveniment important (de ex. regele Barbarossa), fie au fost 
găsite dormind după o perioadă îndelungată de timp. Cert este că şi Aristotel 
(Phys., IV, x1) vorbeşte de un astfel de somn îndelungat la sarzi. 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


Xp IP IP 3 e IE E 30 IE E 0 30 E 3 2 E IE 3 EP IE IE E E e XX 


Die De de De De De Dr De de de fe fr dr dr dr de dr dr de dr dr dr dr dr d 


XP XP IP IP 30 3 3 2 E 30 3 E 2 30 5 2 2 0 IP 3 E E IE 30 E 0 0 E E XX 


În apropiere de anticul oraș Efes (în prezent oraşul Selcuk din Turcia) există o 
peşteră din perioada creştinismului timpuriu, care, conform tradiției ar fi peştera 
acelor tineri. Peste mormintele lor a fost ridicată o biserică, peştera fund întărită 
cu zidărie. În timpul săpăturilor arheologice dintre anii 1927-1928, s-a constatat 
că în jurul acelei biserici-grotă au fost săpate alte mici grote unde s-au găsite 
numeroase morminte din perioada secoleleor V-VI d.Hr. Pe zidurile ruinelor 
bisericii dar şi pe unele morminte s-au descoperit inscripți dedicate Celor șapte 
tineri adormiţi. În prezent peştera atrage numeroşi turişti şi pelerini fiind o 
atracție a vechiului Efes. 


Sărbători: 
— în calendarul ortodox: 4 august, sub numele cei şapte tineri din Efes; 
— în calendarul romano-catolic: 27 iunie (în spațiul de limbă germană 
sărbătoarea este denumită Siebenschlăfertag, Ziua celor şapte adormiţi); 


Literatură: 

J. Koch, Die Siebenschlăferlegende, ihr Ursprung und ihre Verbreitung 
("Legenda celor Șapte Adormiţi, originile și răspândirea ei"), Leipzig 1883, 
Hermann Kandler, Die Bedeutung der Siebenschlăfer im Islam ("Însemnătatea 
celor Şapte Adormiţi în Islam"), Bochum 1994. 

Mihai Alex Olteanu - Icoana Mineiului pe luna august 





Icoana Mineiului pe luna august este o icoană rusească, din secolul al XIX-lea. Jr 
Aceasta este împărțită pe patru rânduri în care sunt zugrăviți sfinții prăznuiţi în Ar 


luna august, în funcție de importanţa lor pentru viaţa parohiei care deţine 


icoana. | | | d 


Icoana Mineiului este o grupare de icoane ale sfinților şi sărbătorilor, icoane Ar 
aşezate de obicei pe patru rânduri, în ordinea lor din calendarul Bisericii. Astfel, A 
pentru fiecare Minei avem şi o icoană care îi corespunde. Dr 

Icoana Mineiului pe luna august este o icoană rusească, din secolul al XIX-lea. 
Aceasta este împărțită pe patru rânduri în care sunt zugrăviți sfinţi ce sunt 
prăznuiţi în luna august, în funcție de importanţa lor pentru viaţa parohiei care 
deține icoana. Din această cauză, icoanele mineiului pe aceeaşi lună nu sunt 
identice în ceea ce privește numărul sfinților zugrăviți. 


Numele şi data de prăznuire pentru sfinţi şi sărbători sunt înscrise în icoană în 
limba slavonă, cu litere și cifre chirilice, deşi scrisul nu este de fiecare dată uşor 
de citit. De asemenea, în partea de sus a icoanei este înscrisă, într-un chenar, 
luna calendaristică. 


Sfinţii şi sărbătorile prezentate în icoana Mineiului pe luna august sunt: 


Primul rând (de la stânga la dreapta): 


Al doilea rând: 


Al treilea rând: 

Scoaterea Sfintei Cruci (1 august); 

Sfinţii 7 mucenici Macabei, cu mama lor Solomoni şi dascălul lor Eleazar 
(| august); 

Sfântul întâi mucenic și arhidiacon Ştefan; Sfântul Vasile din Moscova, 
cel nebun pentru Hristos (2 august); 

Sfinţii cuvioși Isaac, Dalmat, Faust, Cosma famenul și Antonie Romanul 
(3 august); 

Sfinţii 7 tineri din Efes (4 august); 

Sfântul mucenic Evsignie din Antiohia (5 august); 

Schimbarea la Faţă a Domnului (6 august); 


Sfântul cuvios Dometie Persul (7 august); 

Sfântul ierarh Emilian mărturisitorul, episcopul Cizicului (8 august); 
Sfântul apostol Matia (9 august); 

Sfântul mucenic Lavrentie, arhidiaconul (10 august); 

Sfântul mare mucenic Evplu, arhidiaconul (11 august); 

Sfinţii mucenici Fotie şi Anichit (12 august); 

Sfântul cuvios Maxim mărturisitorul (13 august); 

Sfântul proroc Miheia (14 august); 

Adormirea Maicii Domnului (15 august); 

Sfânta Mahramă a Domnului (16 august); 


Sfântul mucenic Miron prezbiterul (17 august); 
Sfinţii mucenici Flor şi Lavru (18 august); 
Sfântul mucenic Andrei Stratilat (19 august); 
Sfântul proroc Samuel (20 august); 

Sfântul apostol Tadeu; Sfânta muceniţă Vasa; Sfântul cuvios Avraam din 
Smolensk (21 august); 

Sfântul mucenic Agatonic din Nicomidia (22 august); 

Sfântul mucenic Lup (23 august); 

Sfântul sfințit mucenic Eutihie; Sfântul ierarh Petru, Mitropolitul 
Moscovei şi a întregii Rusii (24 august); 


AL patrulea rând: 


Sfinţii apostoli Bartolomeu și Tit (25 august); 

Sfinţii mucenici Adrian şi Natalia (26 august); 

Sfântul cuvios Pimen cel mare (27 august); 

Sfântul cuvios Moise etiopianul (cel negru) (28 august); 

Tăierea capului Sfântului proroc loan Botezătorul (29 august); 

Soborul Sfinților din Serbia (inclusiv Regele Ştefan) sau cel mai probabil 
Sfinţii ierarhi Alexandru, loan şi Pavel (cel nou), patriarhii Constan- 
tinopolului; Sfântul Alexandru din Svir; Sfântul Alexandru Nevsky (30 
august); 

Aşezarea în raclă a brâului Maicii Domnului (31 august); 


In plus, pe marginile icoanei Mineiului se află zugrăvite icoane ale Maicii 
Domnului care sunt prăznuite în luna august. 

Ieromonahul 'Theologos Simonopetritul - Mormântul Sfintei Maria 
Magdalena - locul în care se săvârşese multe minuni 





Mormântul Sfintei Maria Magdalena din Efes se află la dreapta intrării în 
peştera unde au adormit, mai târziu, cei şapte tineri din Efes. Închinătorii 
Sfintelor Locuri nu scăpau prilejul de a trece şi prin Efes, ca să se închine la 
mormântul Sfintei. La locul acela se săvârșeau mulțime de minuni. 


i se se 


Mormântul Sfintei Maria Magdalena din Efes se află la dreapta intrării în 
peştera unde au adormit, mai târziu, cei şapte tineri din Efes. În locul acesta s-a 
format un locaş numit martyrion ce are o cupolă și care închide mormântul cu 
acoperământul lui. Foarte curând a început să devină locul unui mare pelerinaj. 


Cea dintâi mărturie cu privire la existența mormântului și martyrionului Sfintei 
Maria Magdalena în Efes apare menţionată în anul 590 de către Grigorie de 
Tours. 


Jumătate de secol mai târziu, în 630, patriarhul Ierusalimului, Sfântul Modest, 
menţionează aceeași informaţie. 


Închinătorii Sfintelor Locuri nu scăpau prilejul de a trece şi prin Efes, ca să se 
închine la mormântul Sfintei. 

La locul acela se săvârşeau mulțime de minuni. Acolo împăratul Teodosius al 
II-lea cel tânăr (408-450) a ridicat foarte curând deasupra peşterii o basilică 
strălucitoare ca să-i amintească pe cei şapte tineri din Efes. 


(Ieromonahul Theologos Simonopetritul, Sfânta Maria Magdalena - Sfântul 
odor al Mănăstirii Simonos Petras, traducere Laura Enache, Editura 
Doxologia. 2015, pp. 118-119) 

Grota celor şapte adormiţi de la Efes 


i tă 





Această grotă se află la poalele culmii Pnayir în partea orientată spre oraşul 
Selciuk. Această legendă este foarte importantă atât pentru creştini cât şi pentru 
lumea islamică şi poartă denumirea de Eshab ul-kehf. Povestea celor şapte 
martiri din Efes începe pe vremea Împăratului Decius (250), care obligase 
întreaga populație a Imperiului Bizantin să se adune în temple, pentru a se 
închina idolilor. 


Mulţi creştini din acea perioadă au cedat sub ameninţarea torturilor, iar aceia 
care nu au vrut să se supună au fost excutaţi fără milă, cei şapte frați Maximian, 
Malchus, Martinian, Dionysius, loan, Serapion şi Constantin au refuzat să 
participe la adoraţiile păgâne poruncite de marele conducător. Urmăriţi şi prinşi 
asupra faptului (cu genunchii aplecaţi în faţa icoanei Mântuitorului), cei şapte 
au fost legaţi în lanţuri grele şi duşi chiar la judecata Împăratului. Degeaba a 
insistat Decius ca tinerii să se lepede de Hristos. Cu cât amenințările erau mai 
mari, cu atât creştea şi hotărârea lor de a nu se închina la idoli. 

Cu greu stăpânindu-şi furia, Decius le va acorda câteva zile pentru a se răzeândi 
şi a se salva astfel de la moarte. Tinerii, au rămas neclintiţi, s-au sfătuit între ei 
şi au hotărât să se retragă departe de lume, într-o peşteră situată în partea de 
răsărit a oraşului, pentru a se pregăti în linişte şi rugăciune până să fie aduşi din 
nou în faţa lui Decius. Nu a trecut mult timp şi revenit în Efes, Împăratul a dorit 
neîntârziat să audă răspunsul celor şapte creştini, pregătindu-se să-i vadă cu 
ochii lui cum li se închină şi aduc ofrande idolilor din templul zeiţei Isis. 





Mare îi va fi însă dezamăgirea să afle că tinerii, în loc să se bucure de mărinimia 
lui, s-au ascuns în munte şi acum refuzau să coboare de acolo. Parcă nevenindu- 
1 să creadă că nişte tineri renunţă atât de uşor la viaţa lor, văzând încăpăţânarea 
lor, s-a înfuriat şi a început să caute o pedeapsă cât mai cumplită, pe măsura 

îndrăznelii de a nu i se respecta porunca. Nimic nu i s-a părut mai potrivit şi mai 
răzbunător pentru mândria lui rănită decât să-i zidească de vii, blocând cu pietre 
şi cărămizi intrarea în peşteră, în aşa fel încât nimeni să nu afle despre martirajul 
lor şi în acest fel, să-i transforme în eroi. 





În cele câteva ore cât a durat închiderea intrării în peşteră, tinerii creştini nu s-au 
pierdut cu firea. Au stat cu demnitate. Au stat tăcuţi şi neclintiţi ca nişte ostaşi ai 
lui Hristos. Fără a înceta vreo clipă rugăciunea lui lisus, cei şapte s-au îmbrățișat 
frăţeşte, cerându-şi iertare unul altuia, şi, cuprinşi brusc de un somn greu, au 
adormit cu mierea rugăciunii pe buze. 

Aveau să doarmă cel mai lung somn pe care îl putea trăi vreodată un pământean. 
Un somn lung, de 200 de ani. 


După ani şi ani un păstor oarecare, pe nume Adatiu, hotărându-se să-şi facă 
staul pentru mica lui turmă chiar în munte, s-a gândit că cel mai lesne ar fi să 
lărgească o grotă aflată în preajmă şi astfel va zări la lumina tremurătoare a 
torței improvizate trupurile celor şapte tineri şi apropiindu-se cu oarece teamă şi 
precauţie, se va înspăimânta descoperind că trupurile acelea sunt vii, se mişcau 
şi dau a se ridica în picioare. Mărturia lui Adatiu şi a altor efeseni din timpul 
acela nu lasă loc nici unei îndoieli. 





Trezirea la viață a Celor şapte tineri din Efes s-a săvârşit, cu adevărat, pe 
vremea lui Teodosie cel tânăr (anul 446 d.Hr.). Malchus ar fi mers să cumpere 
pâine, plătind-o cu o monedă având efigia împăratului Decius. Dar acesta s-a 
întors speriat şi uimit şi în loc să le dea pâinea mult aşteptată, s-a pornit să le 
spună fraților lucruri cu totul incredibile: că la porțile caselor şi pe cupola 
bisericilor se află semnul crucii; că oamenii şi-au schimbat îmbrăcămintea, că 
din străzile Efesului nu mai recunoşti nimic. Degeaba îl întrebau fraţii unde este 
pâinea pentru care fusese trimis, Malchus repeta întruna că, atunci când a întins 
banii pentru pâine, brutarul nu a vrut să-i ia, arătându-i efigia de pe monedă şi 
zicând că acum la Constantinopole domneşte un alt împărat, nu Decius. 


Cronicile vremii pomenesc despre vizita împăratului Teodosie făcută celor şapte 
tineri din munte, cu mare alai de slujitori, şi la faptul că în dreptul peşterii se 
aduna zi de zi mulțime de oameni, tulburând liniştea tinerilor, până într-o zi 
când, ascultându-le rugăciunea, Dumnezeu s-a milostivit încă o dată de ei şi 
cufundându-i în somn, nu i-a mai trezit niciodată. 

În calendarul romano-catolic sărbătoarea este trecută pe data de 27 iunie (în 
spaţiul de limbă germană sărbătoarea este denumită Siebenschlăfertag) 


În Bucureşti se află o părticică din moaştele celor şapte tineri adormiţi la 
biserica Mihai Vodă, unde sunt pomeniţi de două ori pe an, pe 4 august şi 22 
octombrie — Sfinţii 7 tineri din Efes 

Grota celor 7 adormiţi 





Inainte de a intra în oraşul antic Ephes, putem zări un indicator la stânga care ne 
îndreaptă spre Grota celor şapte adormiţi (sau Grota celor Sapre Traverse, cum 
mai este ea cunoscută). 


Am ajuns la baza unui munte şi ne-am speriat că vom avea de făcut un mic 
traseu montan. Nu, este puţin de mers, urcăm poteca de lângă indicator şi 
ajungem la Grota celor şapte adormiţi. 


Conform legendelor, în acele vremuri tulburi, (mijlocul sec III) când oamenii 
erau nedumeriţi de religia apărută, creştinismul, s-au supărat foarte tare pe şapte 
tineri, fraţi, care erau adepţii lui lisus. Alungaţi din sat, împreună cu câinii lor, ei 
s-au retras în această grotă, dar au fost prinşi şi ucişi. 


Se spune că s-au trezit la viaţă după mai bine de două sute de ani. Neştiind că au 
fost ucişi şi crezând că au dormit (0 noapte), unul dintre ei s-a dus la 
cumpărături, să ia o pâine. 


Pe drum a rămas uimit să vadă peste tot semnul crucii, să vadă că oamenii 
credeau în lisus, totul în jur arată altfel. Când a plătit pâinea, vânzătorul a rămas 
uimit văzând că plătea cu o monedă veche, cu chipul altui împărat pe ea. Încet, 
s-a aflat misterul, cei şapte tineri au revenit la viaţă şi au întărit tuturor credința 
în Învierea de după moarte. 

Peste acest loc s-au construit apoi mai multe mănăstiri, care au rezistat mult, 
până în sec. XII. Acest loc aparte, în care au reuşit să revină la viaţă cei şapte 
frați a fost folosit ulterior şi de alţi credincioşi, pentru somnul de veci, în ideea 
reînvierii. 


Săpăturile arheologice au scos la iveală o catacombă creştină, iar rămăşiţele 
celor trei fraţi au fost duse la Marseille, în Biserica Saint Victoire, pentru a fi 
cinstite. În calendarul creştin ortodox, cei şapte fraţi sunt pomeniţi pe 22 
octombrie şi pe 4 august. 


Grota e împrejmuită şi se poate ajunge doar până la intrarea ei, nu e permis 
accesul în acest loc sacru. 


În apropiere, mi-a atras atenţia un copac, împodobit ca un pom de crăciun, cu 
multe hârtii — şerveţele, înfăşurate în jurul ramurilor! Nu se apropia nimeni şi nu 
am îndrăznit să ne apropiem nici noi, dar acum îmi pare rău. Cred că era un fel 
de copac al dorințelor, poate puteam scrie ceva pe hârtie... lângă noi era un ghid 
turc cu un mic grup, arăta spre el, dar nu ştiam ce spune, nici nu s-au apropiat. 
Am stat şi noi departe. 


Ce putem vedea aici? E doar o grotă, ai cărei pereţi poartă urmele unei 
construcţii în boltă, multe nişe în ziduri, cavități rotunjite care au fost sicrie... 
Cei care vin aici vin pentru ceea ce înseamnă acest loc, pentru a vedea locul în 
care se presupune că s-a produs miracolul Învierii şi eventual, pentru a-şi pune o 
dorinţă în acel copac, dacă asta reprezintă. Povestea are o importanţă deosebită 
pentru creştini, dar şi pentru cei de religie islamică. 


La întoarcere, am zărit un restaurant tradiţional turcesc, o tradiţie a anilor 
demult trecuţi. E singurul de acest fel pe care l-am întâlnit în Turcia. Trei femei 
stăteau lângă cuptor şi învârteau de zor un aluat, povesteau, stăteau nepăsătoare 
în faţa turiştilor care, curioşi, făceau poze acestui loc interesant. Nu am văzut 
clienţi în local, dar curioşi erau o mulţime. 


E un restaurant tipic, cu măsuţe de înălțime foarte mică, asemănătoare celor de 
cafea şi scaune mult mai mici, astfel că, eşti obligat să stai turceşte! Atât 
scaunele cât şi mesele sunt acoperite cu covoare şi tapiţerii cu motive 
tradiționale, cu perne moi pentru spate, o multitudine de culori! Lumini difuze, 
provenind de la nişte lămpi micuţe luminează fiecare colţişor, iar pereţii din 
lemn au ornamente rustice! 


Restaurantul are o secţiune dedicată suvenirurilor, prin urmare dacă veniţi aici, 
chiar dacă nu consumaţi nimic, merită să vă opriţi puţin pentru a privi acest loc 
interesant sau pentru suveniruri! 

Turcia altfel 5 - Grota celor 7 tineri din Efes 


De ce am scris despre grota celor 7 tineri din Efes? Mărturisesc că doream să 
amintesc doar în treacăt despre Grota celor 7 tineri din Efes (sau cei şapte Sfinţi 
adormiţi), şi asta la începutul articolului referitor la Casa Fecioarei Maria. Apoi 
mi-am zis că ar fi bine să trag un ochi în Vieţile Sfinţilor, aşa că am citit pe 
nerăsuflate tot ce am găsit acolo referitor la cei 7 tineri din Efes. 


Harta: 


https://www.google.com/maps/search/selcuk+seven+sleepers/Q 37.943955,27.354515,235 
2m/data=!'3m1!1e3?hl=ro-RO 


Coroborat cu ceea ce am citit şi tradus de pe net şi cu puţinele detalii găsite în 
cartea despre Efes cumpărată din Turcia, am reuşit să alcătuiesc un articol destul 
de complex şi mai detaliat decât ceea ce se poate găsi pe net în limba romană. Și 
uite aşa a apărut acest articol, inițial neavând plănuit să fac acest lucru (mare 
minune, nu?) 


După ce am terminat de vizitat Efesul şi am cumpărat pliante, cărți şi suveniruri 
de la magazinele aflate la intrarea de jos, ne-am suit în maşini şi am luat-o la 
dreapta, spre Casa Fecioarei Maria. Vă asigur că sunt indicatoare peste tot, aşa 
că nu aveţi a vă teme că nu veţi nimeri drumul. 





Ag sueuruai 


Mormintele există dar nu pot fi vizitate... 

Abia dacă am parcurs 100 de metri, că a trebuit să ne oprim într-o parcare 
improvizată, cu 2-3 chioşcuri care vindeau fructe în general şi rahat în special, 
rahat pus în nişte cutii mari, lucioase, pe care, dacă le deschideţi, veţi avea 
surpriza neplăcută să constataţi că în interior, în ditamai cutia, se află un 
ghemotoc de rahat, introdus într-o punguliță de plastic. Deci, dacă doriți să 
cumpăraţi rahat turcesc, nu cumpăraţi la cutie ci în vrac, rahat pe care îl şi puteţi 
vedea, nu doar ghici. 


Oprim maşinile, ocolim puţin, apoi trebuie să urcăm pe un deluşor (de fapt pe 
versantul celălalt al Muntelui Panayir; toate dealurile din jurul Efesului le veți 
găsi în pliante purtând denumirea de „munţi”), pentru a vedea Grota, care se află 
în afara zonei zidului de apărare al oraşului Efes, zid ridicat de Lisimah (vezi 
relatarea despre Efes). Zona nu este chiar accesibilă publicului, probabil se mai 
fac cercetări, săpături, însă se vede de la o poştă că locul nu este amenajat 
momentan pentru vizitare şi este cam deprimant pentru turişti. Se urcă pe nişte 
poteci burduşite cu pietricele aşa că poţi lesne să te dai de-a berbeleacul pe ele 
dacă nu eşti atent. 


a. 





escu 
Turcia Efes grota celor 7 tineri (copac cu bileţele - rugăciuni) 


Ajungem, vedem nişte caverne în care se spune că au existat nişte morminte, un 
copăcel plin cu hârtiuţe sau panglici legate pe toate rămurelele (cred că sunt 
rugăciuni scrise pe ele) însă locul principal de văzut, nişte ruine destul de 
impozante, este bine izolat de un gard din plasa cu sârmă ghimpată în partea de 

sus, în dreptul intrării întâmpinându-ne o poartă din fier, de vreo 2-3 metri 
înălțime, închisă cu un lanţ gros şi cu un lacăt la fel de gros. 


Pentru a fotografia aceste ruine trebuie să-ți introduci mâinile printre zăbrele şi 
să încerci să scoţi nişte poze mai de Doamne-ajută, sperând să nu-ți scape 
aparatul foto dincolo de zăbrele şi să-ţi iei adio de la el pentru todeauna. 


Legenda celor 7 tineri din Efes 


Legenda acestei grote spune că pe la jumătatea secolului al 3-lea, în Efes trăiau 
şapte tineri creştini, toţi soldaţi (în tradiția iconografică sunt prezentaţi drept 
adolescenţi). La începuturile creştinismului, când abia se stabilea credința mai 
stăruitor în oameni, tinerii îşi afişau curajos credința în Dumnezeu. Aşa că 
locuitorii Efesului, aşa cum este firea omului, invidioasă şi rea, în urma unor 
evenimente produse pe timpul împăratului Decius, i-au pârât conducerii 
oraşului. 

Acum, după cum există două variante a morţii lor, una sălbatică (omorâţi) alta 
mai „blândă” (îngropaţi de vii) tot aşa există mai multe variante în ceea ce 
priveşte numele şi viaţa lor. 


Eu voi povesti aici doar despre varianta mai blândă şi care este şi cea mai 
credibilă şi acceptată de toată lumea. Despre varianta scurtă nu am găsit mare 
lucru pe net, deci cred că nu este valabilă. 

Pentru numele sfinţilor există două variante: 


1 - frații Maximian, Malchus, Martinian, Dionisius, loan, Serapion şi Constantin 
au fost zidiţi de vii într-o grotă în timpul împăratului Trajanus Decius (249 
d.Chr. - 251 d.Chr.), fuind găsiți dormind acolo după două sute de ani. Ei s-ar fi 
trezit în anul 446 d.Chr., iar Malchus ar fi mers să cumpere pâine, plătind-o cu o 
monedă având pe ea chipul împăratului Decius. 


2 - frații Maximilian, Exacustodian, lamvlih, Martinian, Dionisie, loan şi 
Constantin, care trăiau tot pe timpul împăratului Trajanus Decius. În anul 250 
d.Chr., împăratul a ajuns la Efes şi a hotărât ca toată lumea să participe la 
sărbătorile organizate în templele închinate idolilor, specificând faptul că cei 
care nu vor participa la aceste sărbători şi nu slujesc idolilor, să fie executaţi în 
piaţa publică. 


Altă variantă spune că Maximilian era fiul prefectului oraşului, iar ceilalți şase 
tineri proveneau din familii foarte bune (sau erau fraţi, sunt controverse pe 
această temă), care slujeau în armată, şi care nu erau de acord cu prigonirea 
celor care se declarau creştini. 


Arestarea celor 7 tineri din Efes 


În a treia zi a sărbătorilor, împăratul a hotărât arestarea tuturor creştinilor 
cunoscuţi din oraş, omorându-i apoi în public dacă nu renunţau la creştinism. La 
prigoana creştinilor au participat cu veselie atât păgânii cât şi evreii, care îi 
ajutau pe soldaţi în arestarea creştinilor. Când era anunţat un sacrificiu creştin 
public, cei şapte tineri se retrăgeau în biserică, pentru a se ruga, aşa că au fost 
urmăriți şi denunțaţi conducerii oraşului. 

să, ARC tale Ata esua 
Dă pe dara : esa rasa urma mat see scara 


Efes - Grota celor şapte tineri adomiţi 


Cu ochii plini de lacrimi şi prinşi în lanţuri, au fost târâţi la palat. Maximilian, 
mai şcolit, vorbi în numele tuturor, pentru a răspunde împăratului, care le puse 
întrebări privind motivul nesupunerii lor: „Noi avem un Dumnezeu, a cărui 
slavă umple cerul şi pământul, noi Îi dăm în dar jertfa tainică a mărturisirii 
credinţei noastre şi a neîncetatelor noastre rugăciuni !” 


Împăratul, mânios pentru mărturisirea lor creştină, ordonă să le fie smulse 
centurile (semn al demnităţii soldaţilor). Văzându-i atât de tineri şi crezând că 
îşi vor schimba mintea şi inima, împăratul i-a lăsat liberi câteva zile, spre a se 
gândi bine la soarta lor, cât timp el va lipsi din oraş, în dorinţa de a vizita 
împrejurimile Efesului. 


Tinerii s-au sfătuit şi au hotărât să se retragă într-o peşteră aflată în partea de 
răsărit a oraşului, pentru a se pregăti în linişte şi rugăciune pentru momentul în 


care aveau să fie aduşi din nou în faţa împăratului. 


In aceste zile, doar lamvlih (vezi varianta a două), cel mai tânăr dintre ei, ieșea 
din când în când în oraş, ocupându-se de aprovizionarea cu mâncare. 


Zidiţi de vii 


Reîntorcându-se la Efes, Decius a dat ordin să-i fie aduşi tinerii. Tânărul 
lamvlih a alergat repede la peşteră şi i-a anunţat pe ceilalți. Speriaţi, cei şapte şi- 

au înmulțit rugăciunea şi în acea noapte au adormit lin în Domnul, purtaţi fiind 
de rugăciune. 





Efes - Grota celor şapte tineri adomiţi 


Ca o paranteză, se spune că yoghinii pot face acelaşi lucru rostind mantre de 
intrare în transă (cuvinte repetate de mai multe ori), prin reducerea bătăilor 
inimii, însă acest lucru doar pentru câteva ore sau câteva zile, cu atât mai puţin 
pentru sute de ani. 


Aflând de la părinţii lor locul în care erau ascunşi, Decius a ordonat soldaților să 
zidească intrarea în peşteră, ca tinerii să moară asfixiaţi (varianta mai dură 
spune că au fost omorâţi şi apoi închişi în peşteră). 


Funcţionarii însărcinaţi cu această misiune, Teodor şi Bărbos (altă variantă 
spune de Teodor şi Rufin), care în ascuns erau şi ei creştini, executară ordinul 
fără tragere de inimă, apoi după ce soldaţii au zidit intrarea în peşteră, au gravat 
povestea vieților celor şapte tineri pe două plăci de plumb puse într-o ladă pe 
care o ascunseră în apropiere, pentru ca faptele lor să fie cunoscute în viitor. 


Cei 7 tineri din Efes au înviat după 200 de ani! 
Acum urmează minunea: după vreo două sute de ani, sub domnia lui Teodosius 


al 2-lea (408 d.Chr - 450 d.Chr), împărat al Imperiului Roman de Răsărit, prin 
anul 446 d.Chr o erezie nega învierea morților, separând astfel Biserica în două 

echipe: una care credea în înviere, cealaltă care nu credea. Teodosius avea 
nevoie de o minune ca să-şi susțină teoria privind învierea din morţi aşa încât 
implora pe Dumnezeu să-i arate care este adevărul. 





da 


DI 9) runismcuLruRA 


CL AUR DAU Ş CE NA MACARA 


Atunci se întâmplă că proprietarul terenului (pe numele său, Adatius) pe care se 
afla peştera celor şapte adormiţi, să hotărască să construiască un staul pentru 
turmele sale. Pe când muncitorii scoteau pietrele, eliberară intrarea în peşteră şi 
imediat cei şapte reveniră la viaţă, fără să se fi schimbat nicicum şi fără să fi 
suferit de pe urmă acestui somn lung. 


Neştiind că au trecut două sute de ani de la adormirea lor, aşteptau să vină 
oamenii lui Decius, pentru a-i aduce în piaţa publică şi pentru a-i omorî. Au 
hotărât cu toţii să nu cedeze şi l-au trimis, ca de obicei, pe lamvlih să se ducă în 
oraş să cumpere nişte pâine şi totodată să afle şi ceva veşti. 


Iamvlih este prins în Agora de jos 


Ajuns la intrarea în Efes, lamvlih fu surprins să vadă semnul crucii la toate 
porțile. Nu mai cunoştea nici oamenii şi nici construcţiile, era foarte dezorientat, 
întrebându-se dacă visează sau dacă nu cumva intrase în alt oraş. Cumpără pâine 
în Agora de jos dar când dădu banii brutarului, acesta se uita cu atenţie la el şi îl 
întreba dacă nu cumva găsise vreo comoară deoarece monedele purtau efigia 
unui împărat din vechime şi nu mai aveau valabilitate. 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


Xp IP IP 3 e IP 30 IE E E 30 5 3 2 E E 3 EP IP IE E E XX 


Die De de De De De Dr De dr de fe fr dr dr de dr dr dr dr de de dr dr dr d 


XP XP IP IP 30 3 3 2 E 30 3 E 2 30 5 2 2 0 3 3 E E IE 30 E 0 E E XX 


Pe lamvlih îl cuprinse frica şi gândindu-se că urma să fie dat în mâinile 
împăratului, vru să o ia la fugă însă negustorii îl ameninţară că-l vor ucide dacă 
nu avea să împartă cu ei comoara. l-au legat o funie de gât şi l-au târât în piaţa 
publică (Piaţa lui Dioclețian). 





Pe drumul spre piaţa publică mulțimea se întâlni cu proconsulul oraşului. 
Informat de pricina acestei agitaţii, înaltul magistrat fu şi el uimit de monedele 
pe care le avea tânărul şi îl întrebă pe lamvlih cum găsise comoara aceea şi unde 
o ascundea. Tânărul îi răspunse că nu găsise nici o comoară şi că avea banii 
aceia de la părinţii săi. 


Cum i se puneau întrebări despre ţara lui şi despre neamurile sale, el răspunse: 
„Sunt de aici, din Efes, dacă acest oraş este Efes, iar părinţii mei sunt cutare şi 
cutare”. 


Aceste nume fiindu-i necunoscute proconsulului şi mai ales neobişnuite, acesta 
se mânie şi îl acuză pe lamvlih că vrea să îl înşele, în timp ce monedele, vechi 
de peste două sute de ani, mărturiseau că găsise o comoară. lamvlih căzu la 
picioarele sale şi îl ruga să îl ducă în faţa împăratului Decius, ca acesta să-l 
recunoască şi să nu mai fie acuzat de minciună. 


Când 1 se răspunse că împăratul acesta era mort de multă vreme, îi propuse 
proconsulului să îl urmeze până la peşteră, ca să-i arate că plecase cu adevărat 

să se refugieze cu cei care îi ţineau companie pentru a scăpa de persecuțiile lui 
Decius. 


Minunea găsirii în viaţă a celor 7 tineri, după 200 de ani! 
Proconsulul împreună cu episcopul şi o mare mulţime de oameni se duseră la 


peşteră şi descoperiră tăblițele de plumb purtând numele acelor tineri. Toţi au 
recunoscut veridicitatea miracolului şi L-au slăvit pe Dumnezeu. 





Proconsulul şi episcopul Efesului scriseră apoi împăratului Teodosius că apariţia 
miraculoasă a celor şapte tineri morți de multă vreme era o dovadă evidentă a 
reînvierii trupurilor. 


Împăratul sosi repede la Efes pentru a-i vizita pe tineri. Aceştia au povestit 
împăratului viaţa lor şi apoi au mai trăit doar câteva zile, adormind definitiv în 
ziua de 22 octombrie. 


Teodosius a dat ordin să fie construite şapte sarcofage din aur şi să fie cinstiți 
tinerii prin mari sărbători, sărbători la care au fost invitaţi toţi locuitorii din 
Efes, atât cei bogaţi, cât şi cei săraci. Însă în noaptea următoare cei 7 tineri din 
Efes îi apărură în vis, cerându-i să le lase trupurile de-a dreptul pe pământ în 
peştera lor, în aşteptarea Învierii. 

Curios lucru, această peşteră a celor şapte adormiţi este identificată de tradiție 
cu aceea în care şi-a dat sufletul Maria Magdalena. 


Cultul celor şapte tineri este întâlnit în întreaga lume creştină şi se regăseşte 
chiar şi în tradiţia islamului. 


În ortodoxie, pomenirea lor este la 4 august sub numele „Sfinţii şapte tineri din 
Efes”. Calendarul bizantin îi comemorează la două date: 4 august şi 22 octom- 
brie. 

Povestea celor 7 tineri din Efes în diverse documente 


Primele mărturii despre ei apar la Sfântul Grigorie din Tours (538 d.Chr - 594 
d.Chr) în lucrarea „De Gloria Martyrum”, acesta spunând că a auzit povestea de 
la cineva din Siria. Altă mărturie o găsim la Pavel, diaconul (720 d.Chr - 799 
d.Chr) în „Istoria Lombarzilor” . Cea mai cunoscută variantă apare în „Legenda 
de Aur” a lui Jacobus de Voragine, unde s-a fixat şi anul 378 d.Hr. ca fiind anul 
reînvierii lor. 

Povestea celor şapte sfinţi apare şi în Coran (da, am citit şi Coranul, dar uitasem 
de povestea lor) în Sural8 versetele 9-26 şi este o legendă foarte importantă 

pentru lumea islamică. Versiunea din Coran spune că tinerii au fost însoţiţi în 
peşteră şi de un câine. 


În perioada cruciadelor, oasele sfinţilor au fost luate de la Efes şi transportate la 
Marsilia, în Biserica Saint Victoire, ca o relicvă de mare preţ, unde se află şi 
astăzi. 


Descoperiri arheologice interesante 


Echipa din Austria care a efectuat săpături în acest loc între anii 1927 - 1928, a 
descoperit mai multe ruine şi o catacombă creştină, ruine construite pe peştera 
celor şapte sfinţi, etajate în funcţie de etapele de construire a lor (vedeţi prima 
fotografie cu schema sitului arheologic). 


Inscripţiile din această peşteră datează din secolul 1 d.Chr (fiind şi primele 
inscripţii creştine) şi conform lui Mecdelli, un pocăit din sec.I d.Chr, Fecioara 
Maria locuise şi fusese înmormântată la Efes (alţii presupun că a dorit să fie 
înmormântată la lerusalim). 


Arheologii au descoperit şi o inscripție în limba greacă antică, care indică faptul 
că legendara Sfânta Photini (o femeie samariteancă, conform Evangheliei după 
loan - dacă ştiţi bine engleza, puteţi citi istoria extraordinară a acestei femei 
curajoase, care l-a înfruntat pe Nero) fusese îngropată în această peşteră. 


În jurul peşterii s-au descoperit mai multe morminte dar şi ruinele unor mă- 
năstiri care au rezistat până în secolul al XII-lea d.Chr, când au fost părăsite şi 
lăsate în paragină. Repet, din ceea ce am văzut la faţa locului, este nevoie de 
mulți bani şi de mulți ani pentru a excava întreg locul. 


După această vizită ne-am îndreptat spre Casa Fecioarei Maria, aflată pe un alt 
„munte”, de unde se coboară într-o vale răcoroasă. 


Cum se ajunge la Grota celor 7 tineri din Efes: excursie luată de la o agenție de 
turism din Kusadasi (cel mai confortabil) sau cu dolmus-ul (microbuzul tur- 
Cesc). 


Pentru a ajunge la Kusadasi cu avionul, cel mai apropiat aeroport este Adnan 
Menderes Airport din Izmir, care deserveşte şi stațiunea Kusadasi. 


Sursa: 
https://www.turismceultural.ro/turcia-altfel-5-grota-celor-7-tineri-din-efes.html 

